ועדת הכלכלה, כנסת 20, פרוטוקול מספר 197, 2016-03-10 10:00

איתן כבל: בוקר טוב לכם.

איתן כבל: אני שמח לפתוח את ישיבת ועדת הכלכלה.

איתן כבל: גברתי מנהלת הוועדה, כיף לי לפגוש בך, חברותיי היועצות המשפטיות, הדובר, הרשמת, אורחים נכבדים, קהל נכבד שצופה בנו.

איתן כבל: אני כבר אומר לכם שאם נמצא את עצמנו אחרי השעה 12:00, בשעה 12:15 תהיה הפסקה של כחצי שעה לארוחת צהרים.

איתן כבל: בכל מקרה, אנחנו לא נצא מכאן עד שנסיים את כל הדברים.

איתן כבל: אני מודיע לכם שלפחות שני סעיפים, אני לא אדון בהם היום, סעיף 31 לעניין החיווי כי יש בקשה לדיון חוזר, והנושא השני שאין בכוונתי לדון בו – אלא אם כן תהיה הסכמה כאן בין בנק ישראל לבין האוצר - לגבי דחיית מועד תחילת החוק.

איתן כבל: אין לי שום כוונה להיות בקו האש.

איתן כבל: העניין הזה חשוב לי אבל במובן הזה שאני לא סבור שאני צריך להיכנס בין שני הווקטורים האלה.

<אתי בנדלר: התחילה היא סעיף 115 אבל בתוך זה יש את הסעיף של התחילה של חברת החשמל.

<רוני נויבאואר: אפשר לדון בכל ולא להצביע על התאריך.

איתן כבל: כן.

איתן כבל: אני הבנתי מאתי שיש לנו כאן שני עניינים.

איתן כבל: אם אינני טועה, יש 15 סעיפים שנותרו, לפחות על פי הספירה שלי, מתוכם לגבי שבעה או שמונה מהם עדיין יש אי הסכמה כזו או אחרת, ויש את החלק השני, שזה הדיון על מה יהיה פיקוח פרלמנטרי, כן או לא.

איתן כבל: גם שם זה מתכנס לכדי קבוצה של חמישה עניינים, נדמה לי, בהם יש אי הסכמה.

<אתי בנדלר: אני רוצה להגדיר.

<אתי בנדלר: אי הסכמה, יש המלצה אבל בכל אדוני יכריע.

איתן כבל: בוודאי.

איתן כבל: כוונתי היא שהם דורשים כאילו הכרעה.

איתן כבל: תודה.

איתן כבל: מי מתחיל?

איתן כבל: איפה אנחנו?

<אתי בנדלר: אנחנו מתחילים בסעיף 41.

<אתי בנדלר: קודם כל, האם הצביעו על כל הבקשות לדיון מחדש או שיש בקשות חדשות?

<אביטל סומפולינסקי: בהמשך.

<אביטל סומפולינסקי: כרגע 41 אושר לדיון מחדש.

איתן כבל: מה עם סעיף 16?

<אביטל סומפולינסקי: עוד אין נוסח.

<רוני נויבאואר: יש לנו נוסח.

<רוני נויבאואר: לא הספקנו להעביר אותו.

<אביטל סומפולינסקי: סעיף 16 אושר אבל 16(א)(16) גם אושר אבל ביקשתם בסוף לראות את הנוסח.

<לאה ורון: חבר הכנסת פרי ביקש.

איתן כבל: בדיוק.

איתן כבל: אני רוצה לדעת מה אושר במסגרת סעיף 16.

<אביטל סומפולינסקי: 16 אושר כולו, הסיפור של תאגידים חוץ בנקאיים?

<אביטל סומפולינסקי: אושרו העקרונות אבל חבר הכנסת פרי ביקש בכל זאת שיביאו נוסח כדי שאפשר יהיה לראות את הביטול של העקרונות האלה.

איתן כבל: הביאו?

<אתי בנדלר: אני מבינה שנציגי הממשלה גיבשו נוסח, אבל אנחנו לא ראינו אותו.

איתן כבל: אם יש בעיה גדולה, נדחה את זה ליום שני.

<רוני נויבאואר: זה פחות או יותר מה שהצגנו אתמול, בשינויים קטנים, וביקשו מאתנו גם להוסיף את ההגדרה לגוף.

<רוני נויבאואר: הוספנו גם הגדרה.

<אתי בנדלר: נראה את זה.

<אתי בנדלר: אני חושבת שלא תהיה בעיה.

איתן כבל: הייעוץ המשפטי, אתי תראה את זה אתכם.

איתן כבל: אם אין איזושהי בעיה מיוחדת, נאשר גם את זה.

<אתי בנדלר: אנחנו בסעיף 41., תנאים להעברת דוח ריכוז נתונים.

<אתי בנדלר: 41.

<אתי בנדלר: תנאים להעברת דוח ריכוז נתונים הנגיד, בהסכמת השר, רשאי לקבוע תנאים שעל מיופה הכוח בתמורה לעמוד בהם לצורך קבלת דוח ריכוז נתונים לגבי הלקוח, ובכלל זה לקבוע את השימושים שמיופה הכוח בתמורה רשאי לעשות במידע שבדוח ריכוז הנתונים הרגיל.

<אביטל סומפולינסקי: מיופה הכוח הוא תמיד מיופה כוח בתמורה.

<אתי בנדלר: כן.

<אתי בנדלר: זאת ההגדרה.

<אתי בנדלר: אתה הגשת בקשה לדיון מחדש.

<אתי בנדלר: אני מבקשת, רוני, שתסבירי לנו מה ההבדל בין סעיף 40(ב) לסעיף 41.

<אביטל סומפולינסקי: מבחינת המהות של התקנות.

<אתי בנדלר: מה ייקבע בסעיף 40(ב) ומה ייקבע בסעיף 41?

<רוני נויבאואר: מה שהטריד אותנו כמשרד המשפטים בסעיף 40(ב), אותנו הטריד יותר העניין של איך להוכיח את דרכי ההסכמה.

<רוני נויבאואר: זה נכון גם לדוח אשראי כי אנחנו מניחים שיש כאן מערכת, שיש מיופה כוח בתמורה, לשכת אשראי ובנק ישראל.

<רוני נויבאואר: צריך לוודא שבעצם ההסכמה של הלקוח בייפוי הכוח דומה להסכמה של הלקוח בדוח אשראי או לצורך מנגנון כזה.

<רוני נויבאואר: סעיף 40(ב) נועד לאפשר לשר לבוא ולקבוע הוראות לעניינים האלה, לעניין של עצם קבלת ההסכמה של הלקוח וההוכחה שלו כלפי בנק ישראל.

<רוני נויבאואר: זה סעיף 40(ב).

<רוני נויבאואר: סעיף 41, הנגיד מוסמך להוסיף תנאים נוספים בהם מיופה הכוח - - -

איתן כבל: על מה היה הדיון בינינו בסעיף 40?

<רוני נויבאואר: זה משהו מאוד טכני.

<רוני נויבאואר: הטכני הוא שיש לנו סמכות מקבילה בחוק.

<רוני נויבאואר: בסעיף 41, בסוף כתוב בעת התקופה בה יחזיק בנתוני אשראי.

<רוני נויבאואר: בסעיף אותו אנחנו מציעים היו שני תיקונים.

<רוני נויבאואר: האחד, יש סמכות כפולה בחוק לעניין המועד.

<רוני נויבאואר: כתבנו שהנגיד בהסכמת השר רשאי לקבוע תנאים ובכלל זה הוא יכול לקבוע שימושים, מה מותר למיופה הכוח לעשות בדוח ומותר לו גם לקבוע את התקופה בה מיופה הכוח החזיק בנתונים כי הרי יש לנו הגדרות דומות כאלה לדוח אשראי בתוך החוק.

<רוני נויבאואר: בטעות יצא שהסמכה מקבילה ניתנה לשר המשפטים לאותו עניין ואנחנו לא רוצים סמכויות מקבילות.

<רוני נויבאואר: זה התיקון הראשון.

<רוני נויבאואר: התיקון השני הוא יותר תיקון נוסח אבל זה בגלל שהנוסח לא היה מדויק.

<רוני נויבאואר: בעצם הוא מקבל את דוח ריכוז הנתונים הרגיל, הוא לא מקבל באופן גנרי נתוני אשראי.

<רוני נויבאואר: זאת הסיבה לרביזיה.

<אתי בנדלר: הנוסח הסופי שאתם מבקשים הוא?

<רוני נויבאואר: הנגיד, בהסכמת השר, יקבע תנאים שעל מיופה הכוח בתמורה לעמוד בהם לצורך קבלת דוח ריכוז נתונים רגיל לגבי הלקוח, ובכלל זה לקבוע את השימושים שמיופה הכוח בתמורה יהיה רשאי לעשות במידע שבדוח ריכוז הנתונים הרגיל.

איתן כבל: אפשר להצביע?

<אתי בנדלר: כן.

איתן כבל: מי בעד אישור סעיף 41 עם התיקונים, השינויים והתוספות?

איתן כבל: מי נגד?

איתן כבל: בעד הסעיף – פה אחד

איתן כבל: הסעיף אושר.

איתן כבל: סעיף 42(ב).

<אביטל סומפולינסקי: כל סעיף 42 לא הוצבע.

<עדי ניסים: 42.

<עדי ניסים: שימוש במידע לא מזוהה בידי בנק ישראל בנק ישראל רשאי לעשות שימוש במידע לא מזוהה הכלול במאגר לצורך ביצוע תפקידיו לפי חוק בנק ישראל.

<עדי ניסים: בנק ישראל רשאי להעביר למאגר מידע מזוהה לגבי לקוחות, הנמצא בידיו מכוח סמכויותיו לפי דין (בסעיף קטן זה – מידע חיצוני), לצורך הצלבתו עם מידע מזוהה הכלול במאגר והפקת מידע לא מזוהה הדרוש לו לצורך ביצוע תפקידיו לפי חוק בנק ישראל, ובלבד שהמידע החיצוני יימחק מהמאגר מיד לאחר הפקת המידע הלא מזוהה.

<עדי ניסים: הצלבת המידע לפי סעיף קטן זה תיעשה, ככל האפשר, באופן שלא ייחשף במסגרתה מידע מזוהה בפני מורשה הגישה למידע מזוהה בהתאם להוראות לפי סעיף 57(ג), מעבר לחשיפה הדרושה לצורך הליך הצלבת המידע.

איתן כבל: הוספנו את "ככל האפשר" כי אפשר להגיד מאה אחוזים.

<אתי בנדלר: זה דבר אחד.

<אתי בנדלר: דבר שני, יש כאן את התוספת שהמידע המזוהה ייחשף בכל מקרה רק בפני מורשה הגישה למידע מזוהה בהתאם להוראות סעיף 57(ג).

<רוני נויבאואר: ההוראה היא יותר מצמצמת.

<רוני נויבאואר: בעיקרון יש הבחנה בין מורשה גישה למידע מזוהה ומורשה גישה למידע לא מזוהה.

<רוני נויבאואר: יש אנשים שמותר להם לגשת רק למידע לא מזוהה במאגר ויש הרשאות בכלל למידע ויש הרשאות שהן הרשאות רק למידע מזוהה.

<רוני נויבאואר: מה שכתבנו כאן בסיפא שבמידת האפשר, אם אפשר לעשות את הליך ההצלבה בלי חשיפה בפני אדם שיש לו גישה למידע מזוהה, המשמעות היא שצריך לעשות את זה באופן הזה.

<רן נלמד: למה לא לקבוע שהממונה על הפרטיות במקרה הזה ינהל רשימה של המורשים וכדומה כדי שהוא יוכל לבדוק ולוודא שאין זליגות מידע בנושא הזה?

איתן כבל: נשמע מעניין.

<רוני נויבאואר: דרך אגב, מנהל המאגר הוא זה שאמור לנהל את אמינות המאגר.

<רוני נויבאואר: הממונה על הגנת הפרטיות, התפקיד שלו הוא לא לנהל את המאגר.

<רן נלמד: לא ביקשתי שהוא ינהל את המאגר.

<רוני נויבאואר: אתה מבקש נקודה קונקרטית שאתה חושב שהיא תביא תועלת להגנת הפרטיות.

<רוני נויבאואר: אני מניחה שהממונה על הגנת הפרטיות - - -

איתן כבל: הבנו.

איתן כבל: די.

איתן כבל: אני מקבל את מה שאת אומרת.

איתן כבל: כשאת צודקת, אני מתרשם.

<אתי בנדלר: לא שמעתי את התשובה.

<רוני נויבאואר: התשובה היא שמנהל המאגר הוא זה שאמור לנהל את המאגר בין ההרשאות למאגר.

<אתי בנדלר: נכון.

<אתי בנדלר: מאוד חשוב לומר שתפקידה של הממונה על הגנת הפרטיות - - -

איתן כבל: אין ויכוח.

<רוני נויבאואר: בואו נדבר על סעיף 57 כאשר נגיע אליו.

<אביטל סומפולינסקי: זה כתוב גם בסעיף 15(ב)(1).

איתן כבל: אני רוצה להבהיר.

איתן כבל: אם יש משהו עדיין לא ברור למה שלא כל כך אוהבים שהכנסנו, אני רוצה שיהיה ברור.

איתן כבל: אני רוצה שהדברים כאן יובהרו.

איתן כבל: אני לא רוצה לקחת את הסמכויות מידי הממונה כי הוא זה שאמור להפעיל את כל המערכות ולהיות אחראי עליהן, אבל יהיה SAY.

איתן כבל: אני רוצה שכל הזמן ייאמר שלממונה על הפרטיות יש SAY.

<דוד לוי פאור: הסעיף הזה מאפשר לבנק ישראל לעשות שימוש במידע.

<דוד לוי פאור: בנק ישראל רשאי לעשות שימוש במידע לא מזוהה.

<דוד לוי פאור: הוא רשאי.

<דוד לוי פאור: אני אומר שהוא חייב, ולשם מה?

<דוד לוי פאור: לביצוע תפקידיו אבל תפקידיו בחוק בנק ישראל אינם הגנה צרכנית.

<דוד לוי פאור: הגנה צרכנית היא שולית בחוק בנק ישראל וגם בחוק הזה.

<דוד לוי פאור: אני אומר שחייב לעשות שימוש במידע הבלתי מזוהה כדי להגן על הצרכן.

<אתי בנדלר: לא הבנתי את הבעיה.

<דוד לוי פאור: יש שתי בעיות.

<דוד לוי פאור: האחת, במילה "רשאי".

<אתי בנדלר: מה הבעיה במילה "רשאי"?

<דוד לוי פאור: אנחנו נותנים לבנק ישראל את הנתונים של כולנו.

<דוד לוי פאור: נכון?

<אתי בנדלר: כן.

<דוד לוי פאור: השאלה מה הוא עושה אתם.

<דוד לוי פאור: לשם מה עשינו את זה.

<דוד לוי פאור: אחד הדברים הטובים הוא מידע סטטיסטי שייצא משם וזאת תועלת ציבורית לדעתי והיא חשובה.

<דוד לוי פאור: אני בעד מחקר אבל זה שהוא רשאי, לדעתי הוא חייב להשתמש בזה אבל לביצוע תפקידיו פלוס הגנה צרכנית כי הגנה צרכנית איננה חלק מתפקידי בנק ישראל בחוק בנק ישראל.

<אתי בנדלר: לא הבנתי איך אתה מכניס לכאן את ההגנה הצרכנית.

<דוד לוי פאור: לצורך ביצוע תפקידיו ולשם הגנה צרכנית.

<שירלי אבנר: אני רוצה לחדד ולומר שלצורך כך יש ממונה, יש לו גם גישה למאגר באופן מפורש וזה לא הסעיף שנועד לצורך ההגנה על הצרכנים.

<שירלי אבנר: אני מזכירה שהמטרה של 1(א)(4) כבר אושרה על ידי הוועדה וזה הסעיף שנועד להמחיש ולמעשה לצקת תוכן למטרה שכבר אושרה על ידי הוועדה.

<רוני נויבאואר: משיחה עם נדין עולה שתפקידי בנק ישראל כוללים בעצם את היועצים הכלכליים של הממשלה ולכן כל פעילות של הממשלה בעצם, הוא יכול לתת בה ייעוץ ולכן ביצוע תפקידיו לפי בנק ישראל, זאת תכלית שהיא רחבה לפי חוק בנק ישראל.

<רוני נויבאואר: הוא מוסמך לבצע את זה.

<רוני נויבאואר: בסעיפי הדיווח כתבנו מה הוא צריך לדווח ואחד מהם זאת תרומת המאגר לתכליות החוק ושם, אם יש משהו ספציפי, אפשר לפרט.

<רוני נויבאואר: הוא לא עושה מחקרים על הגנה צרכנית.

<רוני נויבאואר: הממונה אחראי.

איתן כבל: אני מקבל את זה.

איתן כבל: נמצא את המקום בסעיף 57, שם אני רוצה שהדברים יובהרו.

איתן כבל: יש הערות נוספות?

<אתי בנדלר: לא.

איתן כבל: אני מבקש להצביע על סעיף 42.

איתן כבל: מי בעד אישור סעיף 42 עם התיקונים והתוספות?

איתן כבל: מי נגד?

איתן כבל: בעד הסעיף – פה אחד

איתן כבל: סעיף 42(א) ו-(ב) אושר.

איתן כבל: אנחנו עוברים לסעיף 44.

<עדי ניסים: 44.

<עדי ניסים: מידע מזהה לגבי מקורות מידע בנק ישראל לא יכלול בנתוני האשראי שהוא מוסר מהמאגר ללשכת אשראי לפי פרק זה לצורך עריכת דוח אשראי או חיווי אשראי, פרטי מידע מזהים לגבי מקורות המידע, למעט לגבי מקורות המידע המפורטים בסעיף 16(א)(1) עד (5).

<עדי ניסים: השר רשאי לקבוע פרטי מידע נוספים שאין לכלול בנתוני האשראי הנמסרים לצורך עריכת דוח אשראי או חיווי אשראי או דוח ריכוז נתונים רגיל או לבקשת מיופה כוח בתמורה.

<רוני נויבאואר: כאן הייתה לנו טעות ואנחנו מבקשים לתקן אותה.

<רוני נויבאואר: היועצת המשפטית העמידה אותנו על טעותנו עת כתבנו "לצורך מסירתו ללקוח" כי יש כאן בעצם מידע שנמצא במאגר ולא נמסר לנותן אשראי, לא נמסר למיופה כוח בתמורה, אבל לקוח זכאי כמובן לקבל את כל המידע שיש מכוח דוח ריכוז נתונים.

<רוני נויבאואר: אם כן, הייתה כאן טעות ולכן אנחנו מבקשים למחוק את המילים "לצורך מסירתו ללקוח או" ולהשאיר את כל יתר הגורמים האחרים.

איתן כבל: ברור.

איתן כבל: הערות?

איתן כבל: אין.

איתן כבל: אנחנו מצביעים.

איתן כבל: מי בעד אישור סעיף 44?

איתן כבל: מי נגד?

איתן כבל: בעד אישור הסעיף – פה אחד

איתן כבל: סעיף 44 אושר.

איתן כבל: סעיף 46.

<עדי ניסים: 46.

<עדי ניסים: דרכי מסירת המידע בידי בנק ישראל השר, בהסכמת הנגיד, רשאי לקבוע הוראות לעניין מסירת המידע הכלול במאגר, לפי סימן זה, ובין השאר רשאי הוא לקבוע תנאים למסירה כאמור.

<עדי ניסים: הממונה רשאי להורות על דרכי מסירת המידע הכלול במאגר בידי בנק ישראל לפי פרק זה, בכפוף לתקנות שהותקנו לפי סעיף (א) ובכלל זה להורות כי המסירה תהיה בדרך של מתן גישה למאגר באופן ובתנאים שיורה.

איתן כבל: אצלי כתוב שהותקנו לפי סעיף 28.

<אביטל סומפולינסקי: זה סעיף קטן (א) שלא הצבענו עליו.

<אביטל סומפולינסקי: פשוט העבירו אותו ל-46(א).

איתן כבל: הסבר.

<רוני נויבאואר: סעיף 46(א) לא הוצבע ולדעתי גם סעיף קטן (ב) לא הוצבע.

<אביטל סומפולינסקי: כל סעיף 46 לא הוצבע.

<רוני נויבאואר: בעיקרון יש כאן עוד שלייקעס על שלייקעס.

<רוני נויבאואר: ב-(א) זאת סמכות של השר וב-(ב) זאת סמכות של הממונה, בכפוף להוראות של השר.

<רוני נויבאואר: בעצם להוסיף עוד הוראות לעניין מסירת המידע.

איתן כבל: מה קורה אם הנגיד לא מסכים או בכלל כל העניין הזה של בהסכמה?

איתן כבל: אני אומר את זה מניסיון רב שנים בתוך המערכות שהמילה הזאת שנראית נהדרת כשכותבים אותה, בהסכמה, יש גופים שמחכים להסכמות בין השרים ומה שיפה, אפילו אי הסכמה עוברת בירושה.

רועי פולקמן: צריכה להיות כאן הסכמת הנגיד.

רועי פולקמן: לכאורה השר אומר ואז אם הנגיד לא מסכים, מה המשמעות?

איתן כבל: זה מה שאני אומר.

רועי פולקמן: זה מונע את זה.

איתן כבל: ודאי.

רועי פולקמן: זאת עצירה.

רועי פולקמן: זה סטופ.

רועי פולקמן: בסדר.

<רוני נויבאואר: נכון, אבל הנחת המוצא שלנו היא שעד כה הצלחנו להגיע להסכמות.

איתן כבל: יש הערות?

<אתי בנדלר: לא.

<אתי בנדלר: מקום שיש לי הערות, אני מבטיחה לך להעיר אותן.

<אתי בנדלר: האמת היא שאת כל הדברים אנחנו כבר בישלנו לפני כן.

איתן כבל: ראשית, אני יודע.

איתן כבל: דיברנו את ואני על זה.

איתן כבל: שנית, אין לי ספק שבמקום שתהיה לך הערה, תעירי אותה אבל לפעמים אולי את בהתייעצות, לא שמה לב ולכן אני שואל.

<רוני נויבאואר: אתי, תיקון נוסח.

<רוני נויבאואר: במקום "דרכי מסירת המידע" שזה נשמע מצומצם, לכתוב "הוראות לעניין מסירת מידע" או משהו כזה.

<אתי בנדלר: אני רוצה להגיד לך שהסעיף הזה, מאחר שהתייחסתם לזה כאל הוראות טכניות, לא ביקשנו פיקוח פרלמנטרי.

<אתי בנדלר: אני רוצה לוודא ששינוי המילה לא יביא לכך שאתם מכניסים פתאום הוראות מהותיות במסגרת התקנות.

<רוני נויבאואר: לגבי סעיף 46(א) שהיה 28, אנחנו הסכמנו על הפיקוח הפרלמנטרי ומבחינתי לא תהיה בעיה.

<רוני נויבאואר: על הוראות של ממונה לדעתי זה לא נכון לעשות פיקוח פרלמנטרי.

<רוני נויבאואר: מה שהסברנו זה שאלה הוראות נוספות למה שכתוב בהסדר החקיקה.

<רוני נויבאואר: כלומר, זה עוד אקסטרה של דברים.

<רוני נויבאואר: אם אנחנו נתרשם שצריך עוד משהו, נוסיף.

<רוני נויבאואר: אני לא רוצה להתיימר ולומר שזה טכני.

<אתי בנדלר: סעיף 28 יהיה עכשיו 46(א), הוא יהיה בפיקוח פרלמנטרי וסעיף (ב) לא?

<רוני נויבאואר: מבחינתי, בסדר.

<אתי בנדלר: בסדר.

<אתי בנדלר: נא להוסיף את זה.

<רוני נויבאואר: אז זה רק לשנות את השם כי אלה לא דרכי.

<רוני נויבאואר: דרכי מתייחס ל-(ב).

<אתי בנדלר: אפשר לכתוב מסירת המידע בלי דרכי.

<רוני נויבאואר: בסדר.

<אתי בנדלר: בסעיף קטן (ב), אתם רוצים "להורות על דרכי מסירה".

<רוני נויבאואר: לא.

<רוני נויבאואר: אותו הדבר.

<רוני נויבאואר: רק את כותרת השוליים של הסעיף.

איתן כבל: בסדר.

איתן כבל: מי בעד אישור סעיף 46 עם התיקונים והתוספות?

איתן כבל: מי נגד?

איתן כבל: בעד אישור הסעיף – פה אחד

איתן כבל: הסעיף אושר.

<קריאה: אנחנו עוברים לסעיף 51א.

<אביטל סומפולינסקי: כבר הצבענו על זה.

<אביטל סומפולינסקי: התניית שירות בשירות והממונה על פניות ציבור בלשכת אשראי, אושרו ב-16 בפברואר.

<אתי בנדלר: אז מה הבעיה?

<אתי בנדלר: איך הגעתם פתאום לסעיף 51א?

<אביטל סומפולינסקי: אלה סעיפים שנוסחו ואושרו בהתאם להחלטת הוועדה.

<אתי בנדלר: אלה סעיפים מאושרים.

<אתי בנדלר: אין צורך לדון בהם.

<עדי ניסים: 57.

<עדי ניסים: אבטחת מידע בנק ישראל יאסוף את המידע המועבר למאגר, ישמור וימסור אותו - בדרך שתבטיח הגנה מפני דליפת מידע מהמאגר או פריצה אליו, וכן מפני העברה, חשיפה, מחיקה, שימוש, שינוי או העתקה בלא רשות כדין.

<עדי ניסים: בדרך שתמנע שימוש במידע בניגוד להוראות לפי חוק זה.

<עדי ניסים: בדרך שתבטיח כי הגישה למידע תהיה בהתאם להוראות לפי חוק זה ותאפשר בקרה ופיקוח על אופן השימוש במאגר.

<עדי ניסים: בדרך שתבטיח שהמידע הלא מזוהה נשמר ונמסר ככזה.

<עדי ניסים: לשם קיום תכליות חוק זה ולהבטחת הפרטיות של הלקוח וכן לצורך גישה של לשכות אשראי כאמור בסעיף 43, בנק ישראל ישמור את נתוני האשראי וכל מידע אחר על הלקוח במאגר כמידע לא מזוהה, בנפרד מכל פרט מידע מזוהה.

<עדי ניסים: ניתן יהיה לקשר בין נתוני אשראי וכל מידע אחר על הלקוח על פרטים מזהים תוך יצירת מידע מזוהה לצורך עדכון הנתונים במאגר לגבי לקוח מסוים או מסירתם בהתאם להוראות חוק זה, וכן לצורך אחר הנדרש במישרין לשם הפעלת המאגר כפי שיקבע הנגיד בהסכמת השר.

<עדי ניסים: הפרדת המידע המזוהה והמידע הלא מזוהה וקישור הנתונים לפי סעיף קטן זה ייעשה בדרך שיורה הממונה בהתייעצות עם רשם מאגרי המידע.

<עדי ניסים: הנגיד, בהסכמת השר, רשאי לקבוע הוראות הדרושות לשם אבטחת המידע המועבר למאגר, הכלול בו והנמסר ממנו, ובין השאר הוראות בעניינים אלה: אופן איסוף המידע ורישומו, בידי מקור המידע, בדרך שתבטיח את מהימנות המידע, דיוקו ואבטחתו.

<עדי ניסים: אופן העברת המידע למאגר, אופן שמירתו במאגר, אופן השימוש בו ואבטחתו.

<עדי ניסים: אופן הגישה למידע הכלול במאגר, ובכלל זה מורשי הגישה למידע מזוהה או לא מזוהה, ואמצעי הזיהוי הנדרשים מלשכת אשראי לשם שימוש במערכת הטכנולוגית המשמשת את המאגר, כאמור בסעיף 14(ג) לרבות ביצוע פעולות בה, וכן הוראות בדבר בקרה על המערכת האמורה.

<עדי ניסים: אופן העברת מידע מזוהה ללשכת האשראי, אופן שמירתו בלשכת האשראי, אופן השימוש בו, אבטחתו ומחיקתו.

<עדי ניסים: בנק ישראל יחזיק את מאגר נתוני האשראי במתקניו.

איתן כבל: זה אחרי כל התוספות וכל השיחות והתיקונים שעשינו.

<רוני נויבאואר: אנחנו רק רוצים להוסיף שביקשנו במסגרת העיצומים הכספיים לקבוע שמי שהפר הוראה מהוראות הנגיד לפי סעיף 57(ג), גם הוא יהיה נתון לעיצומים כספיים.

<אביטל סומפולינסקי: במקום סעיף 18.

<רוני נויבאואר: זה רחב יותר מהנוסח שהופיע שם קודם.

<אתי בנדלר: הנוסח שהופיע מלכתחילה התייחס לסעיף 57(ג)(1) בלבד.

<רוני נויבאואר: הרחבנו אותו.

<אתי בנדלר: בהזדמנות זו מרחיבים גם את העיצום הכספי על כל סעיף קטן (ג).

<רן נלמד: יש לי שאלה ואולי שתי הערות.

<רן נלמד: בסעיף קטן (ב) כתוב "לצורך אחר" מהו צורך אחר?

<רן נלמד: אם אפשר להסביר למה הכוונה.

<רן נלמד: לגבי התייעצות עם רשם מאגרי המידע, האם לא כדאי להוסיף גם "והממונה על הפרטיות"?

איתן כבל: לא.

איתן כבל: זה כבר אחרי.

<רן נלמד: אני עדיין שואל מה זה לגבי צורך אחר.

איתן כבל: לגבי צורך אחר, אין בעיה.

איתן כבל: אני רוצה להבהיר.

איתן כבל: בכל הנוגע לאבטחת המאגר נעשתה כאן על ידי באופן אישי – אני לא חושב שמישהו עשה יחד עם אתי – עבודה ובאמת עברנו וסרקנו ונפגשנו עם כל הגורמים.

איתן כבל: באמת ירדנו או עלינו לרזולוציות עד שנחה דעתי עד כמה שניתן.

<רן נלמד: זאת ההערה שלי היא לגבי צורך אחר.

<רן נלמד: יש לי הערה לגבי סעיף קטן (ד) החדש.

<רן נלמד: אני הייתי מאוד מבקש שיוגדר שגם העובדים של המאגר יהיו עובדי בנק ישראל ולא עובדי חברות חיצוניות.

<חזי כאלו: לגבי העניין הזה.

<חזי כאלו: אנחנו דיברנו על העניין הזה גם בדיונים עם ארז, גם עם רוני וגם לדעתי בדיונים פנימיים שהיו אתכם.

<חזי כאלו: זה גם עלה כאן, הנושא הזה של אאוט סורסינג.

<חזי כאלו: ככלל, אמרתי שהנושא הזה יוחזק במתקניו של מי שינהל את המאגר.

איתן כבל: סיימנו.

איתן כבל: אנחנו ממחזרים דיון.

איתן כבל: העניין הזה עלה, התייחסתי אליו ואני זוכר אפילו שווידאתי שזה במתקניו, יהיה בתוך מתקני בנק ישראל, אבל גם אמרנו שיהיו מצבים שאנחנו לא יכולים להחזיק את המומחים בהא הידיעה כל הזמן כעובדים והעובדה היא שבנק ישראל גם גייס ומגייס את מיטב הכוחות ואני אומר את זה מהדיונים הסגורים שקיימנו.

איתן כבל: בעניין הזה הם כל הזמן יהיו עסוקים בגיוס האנשים הכי טובים.

איתן כבל: הוצגה בפני כל תכנית העבודה וכל דרכי הפעולה.

<רן נלמד: היא סודית?

<רן נלמד: אפשר להציג אותה לקהל כולו?

איתן כבל: לא.

<רן נלמד: למה?

איתן כבל: בדיוק מהמקום שאתם לא רוצים שהדברים האלה ייפרצו.

איתן כבל: כל מידע, כל מי שעכשיו יש לו עניין, כל מילה שאנחנו אומרים לגבי אופן הטיפול, דרכי הטיפול המקצועיים, יש אנשים שכל מילה מייצרים מה שנקרא סיפור הדרך איך להתמודד עם העניין הזה.

איתן כבל: לכן באותו רגע שאני ישבתי ובאמת קיבלתי – ואני מבין בעניינים האלה – נחה דעתי.

איתן כבל: גם נתבקשתי על ידי הגורם, אולי גורם העל בתוך המערכת שעוסקת באבטחה ומאבטחת את כל המקומות, התבקשתי כמה שפחות להרחיב ושפחות ניתן התייחסויות כי האויב או לא רק אויב במובן הזה אלא גם אויב שהוא אזרחי שיושב, בונה ממש על פי פרוטוקולים איך הדברים נראים.

<רן נלמד: בסדר.

<רן נלמד: אני נשאר רק אם השאלה.

<רוני נויבאואר: בעיקרון את סעיף קטן (ב) – גם להערתה של היועצת המשפטית – תיקנו אותו כדי שיהיה ברור שהוא מדבר על הבחנה כללית שעוברת בחוק כחוט השני ביחס למידע על המזוהה.

<רוני נויבאואר: הסעיף מגדיר את ההבחנה הזאת.

<רוני נויבאואר: בעיקרון אנחנו כתבנו כאן מתי ניתן יהיה לקשר את הפרטים.

<רוני נויבאואר: ניתן יהיה לקשר את הפרטים לשני צרכים עקרוניים: האחד, הצורך במסירת המידע.

<רוני נויבאואר: אם אתה צריך למסור את המידע על רוני, אתה צריך לקשר את הפרטים הלא מזוהים שלה עם הפרטים המזוהים שלה על מנת למסור אותם.

<רוני נויבאואר: זה הצורך הראשון והוא מוגדר בחקיקה ברחל בתך הקטנה.

<רוני נויבאואר: לא כתוב איך עושים את זה אבל כתוב שהצורך קיים.

<רוני נויבאואר: הדבר השני הוא שיש צרכים תפעוליים של המאגר שלפעמים צריך לקשר בין שני הנתונים האלה ולצורך כך הסמכנו את הנגיד לקבוע את אותם צרכים תפעוליים שמאפשרים לקשר.

איתן כבל: נחה דעתך?

<רן נלמד: לא, אבל אם אני אמשיך, אתה תסתום לי את הפה.

איתן כבל: אתה צודק.

<רוני נויבאואר: אנחנו לא יודעים לכתוב ברגע את כל הפורמט הטכנולוגי.

<אתי בנדלר: נדמה לי שהסכמנו שזה הנגיד בהסכמת השר יקבע הוראות.

<אתי בנדלר: תקנות חובה.

<רוני נויבאואר: בכל מקרה יש כללים ראשונים על 57(ג).

<רוני נויבאואר: זה נכון.

<אתי בנדלר: הנגיד בהסכמת השר יקבע הוראות כדי לוודא שאכן יש הוראות כאלה.

<רוני נויבאואר: לדעתי זה 57(ג).

<אביטל סומפולינסקי: נכון.

<אתי בנדלר: אני רוצה להזכיר לרן מלמד שהתפקיד של הממונה על הגנת הפרטיות בבנק ישראל, ככל שמדובר למשל בגיבוש תכנית הדרכה, זה לגבי כל מי שמועסק בתפעול המאגר.

<אתי בנדלר: זאת אומרת שהרגולציה וההשגחה על שמירת הפרטיות תהיה לא רק לגבי העובדים הישירים.

<אתי בנדלר: נתנו את דעתנו לנושא הזה.

<אתי בנדלר: אם כך, אדוני, לדעתי אפשר להצביע על סעיף 57.

איתן כבל: מי בעד אישור סעיף 57 עם התוספות וההערות?

<אביטל סומפולינסקי: עם ההתאמה בסעיף 85 לעיצומים.

איתן כבל: מי בעד?

איתן כבל: מי נגד?

איתן כבל: בעד אישור הסעיף – פה אחד

איתן כבל: תודה.

איתן כבל: הסעיף אושר עם התוספות וההתאמות.

<אתי בנדלר: אנחנו עוברים לסעיף 58(א)(5).

<עדי ניסים: ביכולתו של המבקש להפעיל מערכת טכנולוגית שתמזער את הסיכון לפגיעה בפרטיותם של הלקוחות ואת הסיכון לפגיעה באבטחת המידע שבידי המבקש.

איתן כבל: הערות.

איתן כבל: מי בעד אישור סעיף 58(א)(5)?

איתן כבל: מי נגד?

איתן כבל: בעד אישור הסעיף – פה אחד

איתן כבל: הסעיף אושר.

רועי פולקמן: בפסקה (6) כתוב טעמים שבטובת הציבור.

<אביטל סומפולינסקי: זה הוכנס לסעיף קטן (ב) וסעיף קטן (ב) אושר.

<אביטל סומפולינסקי: אנחנו עוברים לסעיף 61.

<עדי ניסים: 61.

<עדי ניסים: החזקת מידע לשכת מידע על עוסקים תחזיק במידע שאספה במסגרת מתן שירות מידע על עוסקים לתקופה של שבע שנים לפחות מיום קבלת המידע.

<יואל בן אור: אדוני, לאור ההערות שהיו בוועדה, עשינו שיעורי בית.

איתן כבל: אנחנו רצינו חמש שנים.

<אתי בנדלר: השאלה הייתה לפחות או שבע שנים.

איתן כבל: נכון.

<יואל בן אור: אני אנסה להסביר.

<יואל בן אור: הרפורמה שמוצעת בחוק נוגעת לשירות מידע על יחידים.

<יואל בן אור: שירות מידע על עוסקים היה בחוק הקודם ובעצם הועתק פחות או יותר.

איתן כבל: תסביר לי למה.

<יואל בן אור: אני מסביר למה בחוק המקורי לא הייתה מגבלת מידע אלא להפך, אמרו תשמור לפחות לשבע שנים.

<יואל בן אור: המידע שנשמר על עוסק מורשה ועל תאגיד, הוא מידע זהה כיום מבחינת סוג המידע.

<יואל בן אור: זה מידע שהוא בעיקרו מספקים בעיקר, זה מידע וולנטרי שנאסף, אין כאן חובת העברת מידע מהבנק כפי שקיימת אפשרות מידע על יחידים.

<יואל בן אור: גם מאוד קשה לבצע את ההבחנה.

<יואל בן אור: לצורך העניין, יכול להיות עוסק מורשה - - -

<יואל בן אור: בעינינו אפשר גם למחוק את הסעיף הזה.

<יואל בן אור: לפחות נדרש, רצו מטעמי התיישנות.

<יואל בן אור: אמרו, שמרת מידע, שלפחות יישמר לשבע שנים.

<יואל בן אור: זאת הסיבה.

איתן כבל: סעיף 61, אני זוכר שבסוף היה דיון האם המילה "לפחות" או שבע שנים חלוט.

איתן כבל: זה היה הדיון ועכשיו אתה נותן לי הרצאה.

<יואל בן אור: אני מסביר למה אין מגבלת מידע.

רועי פולקמן: אתה לא רוצה שבשבע יחויבו למחוק.

רועי פולקמן: כבר היום שומרים את המידע יותר.

<יואל בן אור: המידע הזה קיים על עוסקים.

<יואל בן אור: 55 אחוזים מהעסקים בישראל הם עוסקים מורשים.

איתן כבל: מה גברתי אומרת?

<אתי בנדלר: לי אין בעיה להשאיר את המילה "לפחות".

איתן כבל: יש כאן מישהו שחושב שזה דבר הרה עולם?

איתן כבל: תודה.

איתן כבל: מי בעד אישור סעיף 61?

איתן כבל: מי נגד?

איתן כבל: בעד אישור הסעיף – פה אחד

איתן כבל: הסעיף אושר.

<אתי בנדלר: לבקשתך אדוני, סעיף 66.

<אתי בנדלר: חבר הכנסת כבל, תעמיד בבקשה לדיון את השאלה האם לקיים דיון מחדש.

איתן כבל: אני מבקש להעלות לדיון מחודש את סעיף 66.

איתן כבל: מי בעד?

איתן כבל: מי נגד?

איתן כבל: בעד– פה אחד

איתן כבל: הסעיף עולה לדיון מחודש.

<אתי בנדלר: הוחלט שהוועדה תמנה שבעה חברים ובהם לפחות שלוש נשים ואז יש את ההרכב של הוועדה.

איתן כבל: בואי אני אגיד לך מה אני מבקש.

איתן כבל: ההסתייגות שלי היא שאין כאן שום גורם שבא מהתחום של הגנת הפרטיות.

איתן כבל: הגנת הפרטיות כפי ששמתם לב היא רגל חשובה מאוד מאוד בתוך כל התהליך הזה ולמרות שיש הסכמות בינינו, עדיין זה עובר לכם קשה בתוך הגרון.

רועי פולקמן: כתוב בסעיף (4).

איתן כבל: לא.

איתן כבל: או או.

רועי פולקמן: זאת אומרת, זה לא מחייב.

<אתי בנדלר: נכון.

איתן כבל: אני כבר מודיע לאדוני שבשאלה של או או, זה יהיה או.

רועי פולקמן: הבחירה היא בין מומחה בטכנולוגיית מידע או מומחה בהגנת הפרטיות, יביאו מומחה בטכנולוגיית מידע.

<אתי בנדלר: או באבטחת מידע.

<לאה ורון: נגיד שיש לזה הרבה מאוד סיכויים.

איתן כבל: אני לא יודע להגיד לך אם זה בסדר במאה אחוזים אלא אם כן מישהו יעשה את זה והוא תחת נרקוזה.

איתן כבל: אגיד לך את האמת, זה גם חשוב, זה גם יותר קל.

איתן כבל: עולם הגנת הפרטיות הוא עולם מתפתח וגם בעבר, כשהיו מביאים אנשים, בדרך כלל חשבו שמי שעוסק באבטחת מידע, הוא גם בטח ידע לעשות הגנת הפרטיות.

רועי פולקמן: יש קשר.

איתן כבל: הקשר היחיד הוא שהם נמצאים באותו מקום.

איתן כבל: אמרתי את זה בדיון שהיה לנו עם השושואים שהם לא יודעים לחשוב הגנת פרטיות.

איתן כבל: ה-DNA שלהם הוא DNA של כל הזמן להפר את הגנת הפרטיות.

איתן כבל: גם אם אתה אומר לו בסוף אתה תהיה ממונה, הוא לא יודע להכיל את זה.

איתן כבל: אני אומר את זה מתוך ניסיון של הרבה מאוד שנים.

איתן כבל: חוץ מהעבודה שלי כאן, אני עוד הייתי במקומות אחרים.

<קריאה: אני מסכים שזאת דיסציפלינה אחרת.

איתן כבל: נכון.

איתן כבל: לגמרי אחרת.

איתן כבל: הדיסציפלינה החדשה היא דיסציפלינה מתפתחת עדיין לא יודעים איך להכיל אותה.

<נדין בודו טרכטנברג: אתה צודק במאה אחוזים.

<נדין בודו טרכטנברג: מדובר על שני דברים שונים לגמרי.

<נדין בודו טרכטנברג: אבטחת מידע הוא תחום שיש הגדרה יחסית קלה אם כותבים שצריך מישהו שהוא מומחה לאבטחת מידע.

<נדין בודו טרכטנברג: בגלל שהתחום השני של אבטחת הפרטיות הוא תחום שמתפתח, כמעט אין לך כיום תפקידים או משהו שאתה מסתכל ב-סי.וי.

<נדין בודו טרכטנברג: שאומר שהוא מומחה לאבטחת הפרטיות.

<נדין בודו טרכטנברג: להגדיר את זה, לעשות דרישה לזה, למרות שזה כן חשוב, זה לא נותן לך אפשרות לבחור בן אדם שאתה תוכל להגיד.

איתן כבל: אני מבין את מה שאת אומרת.

<נדין בודו טרכטנברג: זאת הבעיה.

<נדין בודו טרכטנברג: אני מניחה שבעוד עשר שנים זה יהיה אחרת.

איתן כבל: מבחינתי אין בעיה.

איתן כבל: יש כבר היום אנשים שמתמחים.

<נדין בודו טרכטנברג: מעט מאוד.

<דוד לוי פאור: אני יכול להעביר רשימה של מאה אנשים שמתמחים בזה.

רועי פולקמן: הוועדה יכולה לצאת בקריאה לאנשים לעסוק בתחום.

איתן כבל: אין ספק.

<רן נלמד: בנק ישראל יכול לממן הכשרה של מומחים כאלה.

איתן כבל: אני יודע שיש כאלה.

איתן כבל: אני מדבר עם כאלה והם מדברים אתי.

איתן כבל: אני רואה אותם מופיעים חדשות לבקרים בכל כלי התקשורת.

איתן כבל: אני לא יודע להגיד שכולם מומחים ברמה הגבוהה ביותר, אבל אני מניח שחלק מאלה שלא התקבלו במכרז, יכולים להיות חברים.

איתן כבל: אני מתעקש לשים את התוספת הזאת.

<לאה ורון: אתה מציע להגדיל את מספר החברים.

איתן כבל: כן.

איתן כבל: לשמונה.

<לאה ורון: עם זכות הצבעה כפולה למי שימונה ליושב ראש.

איתן כבל: כן.

<שירלי אבנר: בגלל החשש שלא נצליח, נכון שיש מומחים ואנחנו לא מקלים ראש - - -

איתן כבל: אני רץ אתך.

איתן כבל: אני לא אעכב את הקמת המועצה אם לא יימצא אבל אני רוצה לוודא ולמצוא את הדרך לכך.

<שירלי אבנר: עוד להוסיף כדי שבכל זאת נוכל להגדיל את רשימת המומחים, אם זה מקרב הציבור או מקרב עובדי המדינה, ושנוכל לאתר גם מכאן וגם מכאן, ואם אנחנו לא מוצאים מקרב הציבור, נוכל לקחת - - -

איתן כבל: אני לא אשכב על הגדר.

<דוד לוי פאור: אני רוצה להתנגד לניסיון למרוח את הנושא של פרטיות.

<שירלי אבנר: זה לא ניסיון למרוח.

<דוד לוי פאור: למרוח.

<דוד לוי פאור: המועצה להגנת הפרטיות, רמו"ת, סורסה מהתפקיד שלה בהגנת הפרטיות בגלל ההתנגדות שלה לחוק האשראי, המאגר הביומטרי.

<דוד לוי פאור: אנחנו לא סומכים על המדינה להגן על הפרטיות.

<דוד לוי פאור: יש לנו הוכחות טובות מאוד שבעצם הצעת החוק הזאת, אתם לא האנשים שתגנו על הפרטיות שלנו ואתם הבעיה.

<דוד לוי פאור: אני אומר שהמדינה היא הבעיה.

<דוד לוי פאור: בנוסף, אם תרשה לי אלא אם כן אתה רוצה שאני אמתין, הערה נוספת.

<דוד לוי פאור: אין הגנה צרכנית.

<דוד לוי פאור: אין ערבי, אין חרדי.

<דוד לוי פאור: הבירוקרטיה שלנו נראית מאוד הומוגנית.

איתן כבל: אני לא חוזר לדיון הקודם.

איתן כבל: הדיון סביב העניין הזה כבר התקיים.

איתן כבל: בהמשך לכך הוספנו שניים.

איתן כבל: אני רוצה להזכיר ולומר גם לחברי דוד שאני מאלה שכבר עבר את השלב שבו כולם אויבים מסביב.

איתן כבל: אתה קם בבוקר מזיע, אולי אשתך היא אויב, אולי היא תרעיל אותך וכל היום אתה אומר לה שהיא קודם תאכל ושקודם היא תשתה.

איתן כבל: אני לא יכול לחיות בעולם כזה.

איתן כבל: בשלב מסוים הבנתי שאני מתחיל להיות מודאג מעצמי.

איתן כבל: לכן אנחנו מנסים לבנות חקיקה שיש בה איזה סוג של איזונים.

איתן כבל: הנחת העבודה שלי, אני יודע להבין את מה שאדוני אומר ולא בציניות לגבי התנהלות המדינה.

איתן כבל: המדינה היא כמעט הגורם הכי בעייתי בכל חקיקה והיא הגורם המעכב.

איתן כבל: כמו בבנייה, השר כחלון חברי מחפש את הבעיות בכל מיני תרגילים והוא עושה כל הזמן רפורמות על עצמו, על המערכת.

איתן כבל: המערכת כל הזמן לא מצליחה לייצר בעצמה ולכן היא עושה רפורמה.

איתן כבל: זאת אומרת, אני מבין בדיוק את כל הוויכוחים.

איתן כבל: הייתי שם הרבה שנים והייתי שותף לחלק לא קטן.

איתן כבל: לכן אני מנסה לבנות כאן מערכת שהיא מאוזנת ואני חושב שגם כיושב ראש ועדה וגם חבריי לוועדה, וגם אתם, הצלחנו להוביל לשינוי מאוד מאוד גדול בחוק.

איתן כבל: החוק איננו דומה כלל וכלל לחוק שנכנס לפני כך וכך זמן ואני גאה בכך ואתם יכולים להיות גאים בכך כולכם.

איתן כבל: אני אומר זאת בלי נימה של ציניות כי אני חושב שעשינו חוק נכון יותר, טוב יותר וצודק יותר.

איתן כבל: אף חוק הוא לא חוק שלם.

<דוד לוי פאור: אני מסכים אתך אדוני.

<דוד לוי פאור: אנחנו יושבים כאן ומדברים ומסתכלים קדימה.

<דוד לוי פאור: קדימה זה בירוקרטיה שלא רק שולחת הודעות ברוסית או בערבית אלא שהיא גם כוללת ערבים ורוסים.

<דוד לוי פאור: בירוקרטיה שלא מפחדת לשים את המילה הגנה צרכנית בתוך החוק הזה או באחר.

איתן כבל: אני לא חושב שאדוני צודק בעניין הזה.

איתן כבל: הוספנו והדברים כאן נאמרו גם לפרוטוקול בצורה ברורה.

<דוד לוי פאור: הגנה צרכנית לא מופיעה כאן.

איתן כבל: רוני, אני אומר לך.

איתן כבל: אני רק רוצה להזכיר כי רוני ענתה לך אז.

איתן כבל: במשפט הראשון, בסעיף הראשון, רוני כבר הקריאה את התוספת שנותנת המילה שמירה על עניינם של הלקוחות.

<דוד לוי פאור: זה מופיע פעמיים בחוק ולא במקומות המרכזיים.

<דוד לוי פאור: באחד מהם זה הופיע עם שני יודים ובשני לא.

<דוד לוי פאור: הגנה צרכנית היא מילה מגונה?

איתן כבל: ברשותך, אני מבקש להוסיף נציג שמיני שיהיה הנציג המומחה להגנת הפרטיות.

<אתי בנדלר: אחד מחברי הוועדה ימונה מקרב ציבור ויהיה מומחה באבטחת מידע וטכנולוגיית מדע.

<אתי בנדלר: נכון?

איתן כבל: נכון.

<אתי בנדלר: אז תהיה פסקה (5) – אחד מחברי הוועדה ימונה מקרב הציבור או מקרב עובדי המדינה ויהיה מומחה בהגנה על הפרטיות.

<רן נלמד: אם אתה מעלה את המספר, אפשר שיהיו לפחות ארבע נשים?

<רן נלמד: הזדמנות טובה לקבוע חמישים אחוזים.

איתן כבל: אין לי בעיה עם זה.

איתן כבל: אני לא אישה ואין לי בעיה.

<רן נלמד: ואפשר למצוא נשים.

<אתי בנדלר: יש הסכמה של המדינה לארבע נשים מתוך השמונה?

<רוני נויבאואר: אנחנו בעד.

<אתי בנדלר: מעולה.

<אתי בנדלר: יופי של הצעה.

<אתי בנדלר: אני מזכירה ששניים מחברי הוועדה ימונו מקרב הציבור והם בעלי ניסיון בתחום החינוך הפיננסי או שהם בעלי ניסיון בפעילות חברתית בתחום זה, או שהם עוסקים בפעילות חברתית בתחום זה.

<אתי בנדלר: לא נכתוב שהם דווקא ארגונים חברתיים.

<רן נלמד: לא אמרתי מילה.

איתן כבל: אבל בקרב עובדי המדינה יהיו מומחים?

איתן כבל: יש מחסור.

<שירלי אבנר: אני מקווה שאדוני לא מקל ראש במומחיות של רמו"ת.

איתן כבל: לא.

איתן כבל: קודם כל, אני לא מקל ראש.

איתן כבל: לדעתי אתם הקלתם ראש ואמרתם שאין מומחים.

<שירלי אבנר: חס וחלילה.

איתן כבל: אמרתם שאין מספיק מומחים.

איתן כבל: גם המשנה רמזה לכך.

<שירלי אבנר: יש מספיק מומחים.

איתן כבל: אם יש, אני רגוע.

<רוני נויבאואר: אין הרבה מומחים למדינה.

רועי פולקמן: ייפתחו מחלקות ללמוד את זה.

רועי פולקמן: לדעתי אנחנו מריצים את זה לאקדמיה.

<דוד לוי פאור: יש כבר תזה אחת מ-2007, העבודה שלך בנושא.

רועי פולקמן: תעביר את זה לבית הספר למדיניות.

<דוד לוי פאור: זה כבר נמצא בבית ספר למדיניות.

<אתי בנדלר: הקוורום יישאר שלושה חברים.

איתן כבל: כן.

<אתי בנדלר: יש עוד שינוי שביקשתם לעשות בעניין הזה?

<אתי בנדלר: מישהו זרק כאן קול כפול ליושב ראש.

איתן כבל: אני לא חושב.

איתן כבל: שיסתדרו.

איתן כבל: אני ככלל לא משתגע על קול כפול.

איתן כבל: יגיעו, יסתדרו, מקסימום יפזרו את הישיבה וידאגו שאחר כך יתקיים דיון נוסף.

איתן כבל: אם יש כאלה שלא יבואו, תמצאו להם מחליפים.

איתן כבל: אני מעלה להצבעה את סעיף 66 עם השינויים והתוספות.

איתן כבל: מי בעד?

איתן כבל: מי נגד?

איתן כבל: בעד אישור הסעיף – פה אחד

איתן כבל: הסעיף אושר.

<אביטל סומפולינסקי: סעיף 84.

<דוד לוי פאור: בסעיף 61 יש שגיאה.

<דוד לוי פאור: ב-64(2) כתבתם שמירה על עניינם.

<דוד לוי פאור: אני תמיד מחפש את המילה התחליפית, שם הקוד להגנה צרכנית.

<דוד לוי פאור: שמירה על עניינתם של המשתמשים בנתוני אשראי, לפני הלקוחות?

<דוד לוי פאור: מי זה המשתמשים?

<דוד לוי פאור: הממונה צריך לשמור על עניינן של הלשכות?

<אתי בנדלר: אם אני זוכרת נכון, יש הגדרה.

<דוד לוי פאור: לפני הלקוחות?

<אביטל סומפולינסקי: אתה רוצה שהמילה לקוחות תהיה לפני המשתמשים?

<דוד לוי פאור: האם זה התפקיד שלו, לשמור?

<דוד לוי פאור: בוא נחשוב על זה.

<דוד לוי פאור: הוא צריך לשמור על עניינם של לשכות אשראי ולהכניס את זה לחוק?

<אביטל סומפולינסקי: אלה לא לשכות אשראי.

<אביטל סומפולינסקי: משתמשים בנתוני אשראי.

<דוד לוי פאור: הבנקים?

<דוד לוי פאור: נותני האשראי?

<דוד לוי פאור: צריך להכניס את זה לחוק?

<דוד לוי פאור: כשאין הגנה צרכנית, לשמור על עניינם של הבנקים?

<רוני נויבאואר: לא, יש הגנה צרכנית.

<דוד לוי פאור: אין הגנה צרכנית.

<רוני נויבאואר: היות ואני הייתי ממונה על עניינים צרכניים ואני יודעת איפה יש סמכויות, נתתי אותם בחוק הזה, אני פשוט לא יכולה כבר לשמוע את זה.

<רוני נויבאואר: סליחה.

<דוד לוי פאור: אבל תנמקי.

<רוני נויבאואר: אני אסביר לך.

<רוני נויבאואר: בגלל שלאגף שוק ההון ולבנק ישראל - - -

<דוד לוי פאור: אל תכעסי עלי.

<רוני נויבאואר: אני עכשיו אתייחס.

<רוני נויבאואר: אני אתחיל ואני אסיים וזהו.

<רוני נויבאואר: אני פשוט כבר לא יכולה לשמוע את זה.

<רוני נויבאואר: הסברתי ואני אסביר שוב.

<רוני נויבאואר: בהקשר הזה אנחנו לקחנו את הסמכויות של ההגנה הצרכנית מאגף שוק ההון והמפקח על הבנקים שלגרסתי יש להם את הסמכויות הכי גדולות ורחבות ומקיפות שיש לאיזשהו רגולטור בארץ.

<רוני נויבאואר: לצורך העניין הרבה רגולטורים אחרים היו מאוד שמחים לקבל את הסמכויות האלה אבל בגלל שהיה לנו חשוב שמירה על עניינם של לקוחות והגנת הפרטיות, אנחנו נתנו להם את כל הסמכויות שהן סמכויות מעין שיפוטיות שרק לשני רגולטורים במדינה יש אותן.

<רוני נויבאואר: אני לא יכולה לשמוע שאין הגנה צרכנית.

איתן כבל: גברתי, אני מקבל.

איתן כבל: תודה רבה.

<שירלי אבנר: זה מתיישב עם זה שיש איזשהו מקום להבטיח שבסופו של דבר מה שנמסר לנותני אשראי או למי שמשתמש בנתונים האלה.

<רוני נויבאואר: נכון.

<רוני נויבאואר: לכן עשינו את זה, אבל זה לא באותה רמה.

<אביטל סומפולינסקי: אבל זה לתת הוראות למשתמשים בנתוני אשראי ולא לשמור על עניינו של משתמש בנתוני אשראי.

<רוני נויבאואר: הנתונים שיש אצלם, הם חייבים להיות אמינים ולכן אני יכולה לתת למקורות מידע כדי שנותני האשראי לא ייפגעו, אבל אני מסכימה, זה ודאי לא אקוויוולנטי ללקוחות מבחינתי.

<רוני נויבאואר: לומר, אם היה בנוסח, אפשר לבדל את זה ולהשאיר את זה.

<אביטל סומפולינסקי: נבדל את זה בנוסח כדי שיהיה ברור.

<רוני נויבאואר: כדי להבהיר את ההיררכיה של החשיבות.

<רוני נויבאואר: ברור שההערה הזאת עלינו מקובלת.

<אתי בנדלר: הנוסח יתוקן בהתאם.

<אביטל סומפולינסקי: אנחנו עוברים לסעיף 84.

<אביטל סומפולינסקי: צריך להצביע על הבקשה לדיון מחדש.

איתן כבל: מי בעד אישור הבקשה לדיון מחדש?

איתן כבל: מי נגד?

איתן כבל: בעד – פה אחד

איתן כבל: אושרה הבקשה לדיון מחדש.

<רוני נויבאואר: אדוני, אנחנו הצענו חצי מיליון שקלים לעיצום כספי בסיסי, הסכום הבסיסי ממנו נגזרים העיצומים הכספיים שבפרק.

<רוני נויבאואר: אחרי מחשבה נוספת, אחרי הדיון ואחרי ששקלנו את זה שוב פעם ושוב פעם, אנחנו חושבים שצריך להוריד את זה כי צריך להסתכל יותר על הגופים הקטנים ופחות על הגופים הגדולים.

<אתי בנדלר: אחרי הפעלת סעיף העיצומים הכספיים, יהיה שינוי שהעיצומים הכספיים יהיו נגזרת של המחזור הכספי.

<רוני נויבאואר: נצטרך לראות איך נעשה את זה.

<אתי בנדלר: כי זה בעצם המבנה הנכון.

<אתי בנדלר: בשביל גוף קטן מאתיים אלף שקלים זה סכום גבוה, בשביל בנק זה סכום מצחיק.

איתן כבל: אחר כך קנסות נראים פתטיים.

איתן כבל: יתרה מכך, ואני אומר את זה מניסיון רב בנושא הגנת הצרכן, לגופים משתלם להיות עבריינים כי הרווח שלהם מהעבריינות הוא יותר גדול מהקנס.

<אתי בנדלר: נכון, הפרה משתלמת.

איתן כבל: היו עיצומים במיליונים על גוף כמו הוט.

איתן כבל: היה שווה לו.

איתן כבל: נדמה לי שהושתו עליהם כשני מיליון שקלים על להפרות שנוגעות לאי מענה.

איתן כבל: היה שווה להם.

איתן כבל: הרווח השנתי, לבנות מערכת שלמה לענות, היה יותר גבוה.

איתן כבל: מבחינתם הם הרוויחו, גם אם נקנסו.

רועי פולקמן: הבוקר היה דיבור על קנס שנתן המשרד להגנת הסביבה.

איתן כבל: הקנס הכי גדול.

רועי פולקמן: 12 מיליון שקלים.

רועי פולקמן: אז הטענה כנגד הייתה שמה זה 12 מיליון שקלים.

רועי פולקמן: זה שווה לגוף שמרוויח מיליארד שקלים.

איתן כבל: זה בדיוק מה שהיועצת המשפטית אומרת.

איתן כבל: אתה יכול לתבוע מישהו ולקחת ממנו עשרה שקלים וזה מה שיש לו כל היום.

איתן כבל: יש כאלה שאתה תיקח מהם מיליון שקלים ולא יכאב להם והם בכלל לא ידעו שנגעת בהם.

<אתי בנדלר: אנחנו נחכה לתיקון לחוק נתוני אשראי.

<אתי בנדלר: כשסכום העיצום הוא גבוה מדי, לא מטילים בפועל שום עיצום.

<אתי בנדלר: לכן אני חושבת שהעיקרון לגזור את סכום העיצום הכספי כאחוז של המפר, הוא יותר נכון.

<אתי בנדלר: אם כן, הוועדה מצביעה על מאתיים אלף שקלים בפסקה (1) במקום על 500 אלף שקלים?

איתן כבל: מאתיים אלף שקלים.

איתן כבל: מי בעד?

איתן כבל: מי נגד?

איתן כבל: בעד – פה אחד

איתן כבל: אושר.

<אביטל סומפולינסקי: סעיף 97, בקשה לדיון מחדש של חברת הכנסת איילת ורבין נחמיאס.

<רוני נויבאואר: בדיון הקודם אישרנו את סעיף 29 ואת סעיף 29א.

<אביטל סומפולינסקי: זה אושר ונאמר שזה בכפוף לזה שנאשר את סעיף את סעיף 29 ונאשר את סעיף 29א.

איתן כבל: אביטל, מה היינו עושים בלעדיך, גוגל.

<אתי בנדלר: האמת היא שהתרומה שלה לדיונים כאן היא גדולה ממה שאדוני משער.

<אתי בנדלר: אנחנו מדלגים על הבקשה לדיון מחדש בסעיף 97 לבקשתה של חברת הכנסת איילת ורבין נחמיאס.

<אתי בנדלר: היא רוצה שתיווסף חובה לפרסם דוח שנתי לעניין העיצומים הכספיים.

<לאה ורון: בכל מקרה היא איננה ואין מי שייצג אותה.

<אביטל סומפולינסקי: אפשר אולי להסב את תשומת לבה לעובדה שהוספנו דיווח על העיצומים הכספיים שיכול להיות שזה יספק אותה.

איתן כבל: בסדר.

איתן כבל: סיף 102.

<לאה ורון: גם כאן אדוני צריך להצביע על דיון מחדש.

איתן כבל: אני מעלה לדיון מחדש את סעיף 102.

איתן כבל: מי בעד?

איתן כבל: מי נגד?

איתן כבל: בעד – פה אחד

איתן כבל: אושר.

<עדי ניסים: 102.

<עדי ניסים: מסירת הודעה ללקוח על תחילת איסוף נתונים מנהל המאגר ימסור הודעה בכתב ללקוח על תחילת איסוף נתוני אשראי לגביו במאגר ועל זכותו להגיש בקשה לאי הכללת נתונים לפי סעיף 19 או בקשה לאי מסירת נתונים לפי סעיף 27 בדרך שקבע הממונה ובתוך שלושים ימים ממועד תחילת איסוף הנתונים.

איתן כבל: כן.

איתן כבל: אני זוכר את הבקשה.

<אתי בנדלר: אדוני, אני רוצה להסביר את ההתלבטות שלי.

<אתי בנדלר: מדובר למשל במי שעוד מעט ימלאו לו 18 שנים.

<אתי בנדלר: זאת אומרת, אם מדובר על עולה חדש, לא יודעים מתי יגיע, ואז אי אפשר למסור לו מראש.

<אתי בנדלר: אבל אני שואלת מדוע אי אפשר למסור מראש למי שמועד תחילת איסוף הנתונים לגביו ידוע והוא צפוי ובאופן שהוא יוכל להחליט מראש אם הוא רוצה לבקש או לא.

איתן כבל: אני מקבל את זה ואני אתן את הדוגמה שנתתי כבר אז, את סיפור הביטוח הלאומי.

איתן כבל: גם אז נתתי את הדוגמה הזאת.

איתן כבל: אתה מתחייל, אתה לא יודע בכלל את מערכת היחסים שלך עם ביטוח לאומי, אתה משתחרר ופתאום יום אחד מודיעים לך, במקרה הטוב, אם לא הודיעו לך שהתחלת לעבוד, מודיעים לך את זה במקרה הרע כשנולד לך הילד הראשון.

איתן כבל: מודיעים לך שאתה לא יכול לקבל כי יש לך חוב.

<לאה ורון: או כל אלה שנוסעים לטיול הגדול לשנה וחצי, חוזרים ואומרים להם.

איתן כבל: אני מבקש שכאן תהיה הודעה מסודרת.

איתן כבל: יתרה מכך, אני לא מוציא מן הנמנע שאתם צריכים לבוא בדברים גם עם צה"ל.

איתן כבל: אני זוכר שאני ביקשתי את זה מהביטוח הלאומי ואני לא יודע אם בסוף הם עשו את זה או לא.

איתן כבל: ביקשתי שיעשו את זה בתיאום עם מידע למתגייס.

איתן כבל: זה מידע פר אקסלנס למתגייס.

איתן כבל: ברגע שאתה מתגייס, רוב הסיכויים שאתה בגיל 18.

<אתי בנדלר: אני רוצה להשלים את הערתי.

<אתי בנדלר: עוד הערה אחת קטנה, ברשותכם.

<אתי בנדלר: בכל מקרה, אני מבקשת שבאותה הודעה ההודעה הזאת תכלול גם - - -

<רוני נויבאואר: אבל אתי, אני ביקשנו מהיושב ראש להגיש את הרביזיה.

<רוני נויבאואר: ההצעה שאת הצעת, קיבלנו אותה.

<אתי בנדלר: בסדר.

<אתי בנדלר: תסבירו אתם ואני אשלים.

<אתי בנדלר: אתם צודקים, זאת בקשה שלכם.

<שירלי אבנר: אני אשמח להסביר.

<שירלי אבנר: היינו מאוד נכונים לעמוד במה שנדרש כאן וככל שניתן למסור הודעה מראש.

איתן כבל: אלא?

<שירלי אבנר: אחרי בדיקה, הגענו למסקנה שלא יהיו מקרים שלא יהיו מקרים בהם אנחנו נוכל לדעת מראש על תחילת איסוף הנתונים.

<שירלי אבנר: אנחנו לא מקבלים, כמו צה"ל או גורמים אחרים, את תעודות הזהות של לקוחות פוטנציאליים שהגיעו לגיל מסוים.

<שירלי אבנר: אין אפשרות כזאת.

<יואל בן אור: זה לא גיל 18.

<יואל בן אור: מתי שבן אדם מקבל אשראי, הוא יכול להיות בגיל 26.

<רן נלמד: או בגיל 16.

<שירלי אבנר: גם כאלה שמגיעים לגיל, זה לא אומר בהכרח שביום הראשון נכנסים לגביהם נתונים למאגר.

<שירלי אבנר: סביר להניח, ומדובר באדם ממוצע, שייקח קצת זמן עד שהם יבדקו אשראי כי מדובר בנתוני אשראי.

<שירלי אבנר: לכן אנחנו ביקשנו, וזה היה לבקשתנו, לנסח את הסיפא כמו שהיא בתיקון הזה, שזה יהיה בתוך שלושים ימים ממועד תחילת איסוף הנתונים.

<שירלי אבנר: שוב, אנחנו בדקנו ואנחנו לא יכולים להודיע מראש.

<שירלי אבנר: אין לנו אפשרות כאת.

<רוני נויבאואר: כן, אבל הם לא יודעים שלאדם יש מסגרת אשראי בחשבון.

<רוני נויבאואר: הם לא מקבלים את מרשם האוכלוסין ויודעים את כל מי שמגיע לגיל 18.

<רוני נויבאואר: אנחנו בדקנו אגב הדיון עם היועצת המשפטית.

<רוני נויבאואר: הבקשה לאי הכללת נתונים היא גם מוחקת את הנתונים הקודמים.

<רוני נויבאואר: כלומר, אם אני הגשתי בקשה לאי הכללת נתונים, מוחקים את הנתונים ומה שנשאר זה מידע לא מזוהה.

<אביטל סומפולינסקי: את המידע המזוהה מוחקים אחורה.

<רוני נויבאואר: מוחקים אחורה.

<רוני נויבאואר: כלומר, אם מישהו בא בשלושים ימים אחרי, שלחנו הודעה, הוא יכול לבקש ומיד כשהוא מבקש, אפשר למחוק את הנתונים לעבר.

<אתי בנדלר: אתם מציעים שזה יהיה בתוך שלושים ימים ממועד תחילת איסוף הנתונים.

<רוני נויבאואר: מהמועד בו מגיע מידע אודות הלקוח לבנק ישראל.

איתן כבל: אין לי בעיה עם העניין הזה.

איתן כבל: כל מה שאנחנו רוצים זה שלא פתאום מישהו בא אליו הביתה או שפתאום מודיעים לו והוא מגלה.

<אביטל סומפולינסקי: בכל מקרה צריך את ההסכמה שלו.

איתן כבל: ברור, אבל הוא אזרח והוא רוצה להיות בלופ.

איתן כבל: צריך לדאוג שהוא יהיה בלופ.

<רן נלמד: יש לי הערה לסעיף הזה.

<רן נלמד: האחת, שההודעה בכתב תהיה בשפה ברורה ופשוטה, והשנייה, שההודעה תהיה בארבע שפות – עברית, ערבית, רוסית ואנגלית.

איתן כבל: אני מקבל את זה.

<יואל בן אור: ובאיזו שפה ישלחו את זה?

<רן נלמד: בארבע שפות על אותו עמוד, כמו שעיריית ירושלים מוציאה חשבונות ארנונה בארבע שפות.

רועי פולקמן: זאת הודעה פשוטה.

רועי פולקמן: לא צריכה להיות בעיה.

<רן נלמד: זאת הודעה פשוטה שלא צריכה להיות אתה בעיה.

איתן כבל: קחו בחשבון שאתה בן 17 או אתה בן 18, ב-99 אחוזים מהמקרים אין לך מושג וכאשר המדינה שולחת לך משהו , אתה לא מבין, גם אם אתה עובד מדינה.

איתן כבל: קל וחומר נער בן 18, מקבל פתאום הודעה שהוא יכול לעשות כך וכך וזה ייכתב בשפה.

איתן כבל: קודם כל, לפי תעודת הזהות אתה יודע.

<לאה ורון: אתה יודע לפי תעודת הזהות אם הוא נער בתיכון שאיננו יודע מילה עברית ועומד להתגייס לשירות הצבאי?

איתן כבל: לא.

איתן כבל: זה לא רק שירות צבאי.

<רן נלמד: זאת הודעה פשוטה.

<רן נלמד: אין שום סיבה שהיא לא תהיה בארבע שפות.

איתן כבל: אלה אנשים שהם לא מתגייסים לצבא.

<רן נלמד: זאת הודעה פשוטה, באותו דף ארבע שפות.

איתן כבל: אני אומר לכם כשאני כותב מכתבים לפי תעודת זהות, אתה יודע מי עולה, אתה יודע מי מוסלמי.

איתן כבל: יש לך היום אפשרות.

<רן נלמד: כאן אנחנו אומרים שהכול יהיה בשני עמודים.

רועי פולקמן: זאת לא בעיה.

רועי פולקמן: היה דיבור באיזה שפה הוא רוצה ואפשר לנסח את ההודעה הראשונה לזה, אבל ההודעה הראשונה היא בארבע שפות.

<אתי בנדלר: אני מבקשת שההודעה הזאת תכלול גם מידע על זכותו לקבל אחת לשנה דוח ריכוז נתונים ללא תשלום.

<רן נלמד: ותכלול גם מספר טלפון וכתובת דואר אלקטרוני.

<רן נלמד: אתם תחליטו מי בבנק ישראל צריך לענות על זה.

<חזי כאלו: לא צריך לכתוב את הדברים האלה בחוק.

<רן נלמד: כן צריך לכתוב בחוק.

<חזי כאלו: סליחה אדוני, אני מדבר אליה.

<חזי כאלו: אתה לא מנהל את המאגר.

<רן נלמד: גם אתה עדיין לא מנהל את המאגר.

<רן נלמד: החוק עוד לא עבר.

איתן כבל: חבר'ה, חברים יקרים, בכל הכבוד לכם.

איתן כבל: אנחנו ביום האחרון כמעט.

איתן כבל: מה קרה לכם?

איתן כבל: מה איבוד העשתונות על זה ועל מה?

<אתי בנדלר: התנהל כאן ויכוח אחרי שבעצם סוכם בטרם הצבעה שההודעה תימסר ללקוח בתוך שלושים ימים ממועד תחילת איסוף הנתונים והיא תהיה בארבע שפות – עברית, ערבית, רוסית ואנגלית – היא תכלול גם מידע על זכותו לקבל אחת לשנה דוח ריכוז נתונים ללא תשלום.

<אתי בנדלר: הציע עכשיו רן נלמד שגם תכלול פרטי התקשרות עם בנק ישראל.

איתן כבל: גורם שהוא רוצה לשאול אותו שאלות.

<חזי כאלו: זה ברור מאליו.

<חזי כאלו: איך אנחנו נפרסם מודעה אם לא נכתוב?

איתן כבל: אני אגלה לאדוני סוד.

איתן כבל: קיבלתי אני בשבוע שעבר מכתב שמודיע לי והייתה לי שאלה.

איתן כבל: אתה מסתכל, אמרתי אולי אני לא רואה טוב, שמתי את המשקפיים, אמרתי שאולי המשקפיים האלה כבר לא טובות כי לא מצאתי ולכן לקחתי זוג אחר ועדיין לא מצאתי כי לא היה.

<לאה ורון: כמה פעמים אתה מקבל הודעות במסרונים ואתה מנסה לשוב לשולח ההודעה והתברר שזה מספר שרק שולח הודעות ולא מקבל הודעות?

<אתי בנדלר: פרטי התקשרות, עם מי?

<אתי בנדלר: עם בנק ישראל?

<אתי בנדלר: עם המאגר?

<אתי בנדלר: עם מי?

איתן כבל: עם מי שיודע לתת לו הסבר.

<אתי בנדלר: עם פניות ציבור בבנק ישראל?

<אתי בנדלר: אתם תגידו לי עם מי.

<אתי בנדלר: עם בנק ישראל.

איתן כבל: כן, ואתם תסדרו את זה.

איתן כבל: מקום שיש לו לאן לחזור ולשאול את השאלות.

<לאה ורון: אם כן, יש הודעה בכתב, בשפה ברורה ופשוטה, בארבע שפות, תכלול מידע על זכותו לקבל דוח ריכוז נתוני אשראי ללא תשלום בכל שנה ולהודעה יהיו פרטי התקשרות עם בנק ישראל.

איתן כבל: כן.

איתן כבל: דרך אגב, כשרן אומר בשפה פשוטה, אני מדבר ברצינות עכשיו.

איתן כבל: לא פרטי התקשרות, אני מדבר על הפתיח, על הרישא שכתבתם.

איתן כבל: הרבה פעמים גופים כותבים כאילו הם כותבים את זה לעצמם.

איתן כבל: הוא מסביר לעצמו, הוא מבין, אבל אתה מקבל הודעה למישהו שאין לו ברוב המקרים שמץ של מושג בעניין בו אנחנו עוסקים.

איתן כבל: האמת היא שזה נכון לגבי כולנו.

איתן כבל: תמיד צריך לראות את הציבור הרחב שאתה שולח לו את ההודעה ואתה לא שולח לעצמך.

איתן כבל: זה כמו לפעמים כאן בדיונים, אפילו כאן, מדברים כאילו כולנו כאן מבינים את העניין.

איתן כבל: אנחנו מצביעים על סעיף 102 עם כל התיקונים, השינויים והתוספות.

איתן כבל: מי בעד? מי נגד?

איתן כבל: בעד הסעיף – פה אחד

איתן כבל: הסעיף אושר.

איתן כבל: אנחנו עוברים לסעיף 104.

<אביטל סומפולינסקי: צריך לאשר את הדיון מחדש.

איתן כבל: מי בעד אישור סעיף 104 לדיון מחדש?

איתן כבל: מי נגד?

איתן כבל: בעד – פה אחד

איתן כבל: הבקשה לדיון מחדש התקבלה.

<אתי בנדלר: בסעיף הזה שאושר, אני אקרא אותו.

<אתי בנדלר: 104.

<אתי בנדלר: הגבלה על הכללת נתונים במאגר ומסירתם, מטעמים של ביטחון המדינה או יחסי חוץ שלה בנק ישראל לא יכלול במאגר נתוני אשראי מסוימים ולא ימסור מהמאגר נתוני אשראי מסוימים, לבקשת ראש גוף ביטחון או מי שהוסמך על ידו לשם כך, מטעמים של ביטחון המדינה או יחסי החוץ שלה ובהתאם לנוהל שיקבעו לעניין זה בנק ישראל והגופים הביטחוניים, באישור ועדת המשנה למודיעין ולשירותים חשאיים של ועדת החוץ והביטחון של הכנסת.

<אתי בנדלר: בסעיף זה, "גוף ביטחון" – צבא הגנה לישראל, שירות הביטחון הכללי, המוסד למודיעין ולתפקידים מיוחדים, משרד הביטחון ויחידות סמך של משרד הביטחון.

<אתי בנדלר: אנחנו פנינו לצוות הייעוץ המשפטי של ועדת החוץ והביטחון כדי לדעת שזה על דעתם.

<אתי בנדלר: הם מתנגדים בתוקף לכך שזה יהיה בסמכות ועדת המשנה.

איתן כבל: הם לא שולטים בסמכויות של עצמם.

<אתי בנדלר: הם אומרים שפשוט מביאים לוועדת המשנה דברים שאין להם מושג לגביהם והם לא מבינים במטריה וכולי.

רועי פולקמן: זאת מליאת הוועדה או ועדה מיוחדת?

איתן כבל: ועדה מיוחדת.

<אתי בנדלר: ועדת משנה.

רועי פולקמן: ייעודית לזה?

איתן כבל: כאן.

<לאה ורון: בוועדת הכלכלה.

רועי פולקמן: כי בוועדת החוץ והביטחון הכול זה ועדות משנה לענייני.

<אתי בנדלר: סעיף 5 לחוק הכנסת, אני אקרא את חלקיו הרלוונטיים.

<אתי בנדלר: דיון בוועדת משנה – בסעיף זה - "אישור" – לרבות הסכמה, החלטה, התייעצות ופעולה אחרת כיוצא באלה.

<אתי בנדלר: "ועדה" – ועדה מוועדות הכנסת לרבות ועדה משותפת.

<אתי בנדלר: נדרש על פי כל דין אישור של ועדה מוועדות הכנסת, רשאי יושב ראש הוועדה, בהתייעצות עם יושב ראש הכנסת, לקבוע כי האישור יינתן על ידי ועדת משנה של אותה ועדה אם שוכנע כי טעמים של חשש לפגיעה בביטחון המדינה או ביחסי החוץ שלה מחייבים כי האישור או הדיון בקשר אליו יישמרו בסוד.

<אתי בנדלר: הוועדה תבחר את חברי ועדת המשנה, מספרם של חברי ועדת המשנה לא יעלה על חמישה.

<אתי בנדלר: דין אישור שניתן על ידי ועדת המשנה לפי סעיף זה כדין אישור שניתן על ידי הוועדה.

<אתי בנדלר: ישיבותיה של ועדת המשנה לפי סעיף זה תהיינה חסויות ופרסומם של הדברים שנאמרו או שנמסרו בישיבותיה של ועדת המשנה אסור אלא אם כן החליטה ועדת המשנה אחרת".

<אתי בנדלר: החלק הנוסף לא רלוונטי לענייננו.

<אתי בנדלר: לפיכך אני מציעה שבמקום המילים "ועדת המשנה למודיעין ולשירותים חשאיים של ועדת החוץ והביטחון של הכנסת" יבוא "באישור ועדת משנה של ועדת הכלכלה של הכנסת שתוקם בהתאם להוראות סעיף 5 לחוק הכנסת התשנ"ג-1994 והוראות הסעיף האמור יחולו על דיוניה", כדי שיהיה ברור שאלה ישיבות חסויות.

איתן כבל: מקובל.

<רוני נויבאואר: אדוני, רק הערה אחת ביקשו ממני לומר.

<רוני נויבאואר: אם אלה אותם תנאים של ועדת המשנה לחוץ וביטחון, אין התנגדות לגורמים שמנויים כאן בסעיף.

איתן כבל: זו הכוונה בתוספת הזאת.

איתן כבל: מבחינת החיסיון והחובות המוטלות עליה, הן לגמרי כפי שמתקיימות בוועדות המשנה של ועדת החוץ והביטחון.

<אתי בנדלר: אני מבקשת לומר שוועדת משנה של ועדת הפנים והגנת הסביבה נקבעה בחוק ההגנה על עדים וגם שם המידע הוא לא פחות סודי.

איתן כבל: כמו ביקורת המדינה.

איתן כבל: אפשר להצביע?

<אביטל סומפולינסקי: כן.

איתן כבל: תודה.

איתן כבל: אני מבקש להצביע על סעיף 104 עם התיקונים, התוספות והשינויים.

איתן כבל: מי בעד אישור הסעיף?

איתן כבל: מי נגד?

איתן כבל: בעד אישור הסעיף – פה אחד

איתן כבל: הסעיף אושר.

<אביטל סומפולינסקי: סעיף 105א, דיווח לוועדת הכלכלה.

<עדי ניסים: 105א.

<עדי ניסים: דיווח לוועדת הכלכלה הנגיד ידווח לוועדה, אחת לשנה, על יישומו של חוק זה, ובכלל זה על אלה: תרומת המאגר להשגת מטרות החוק ולהורדת הריבית בשוק האשראי הקמעונאי.

<עדי ניסים: פעילת המאגר, מנהל המאגר, הממונה והממונה על הגנת הפרטיות.

<עדי ניסים: פעולות הפיקוח והבקרה שנעשו לפי החוק, ובכלל זה לגבי קביעת המודלים הסטטיסטיים וכן מספר העיצומים הכספיים הוטלו, סכומם, בשל אילו הפרות הוטלו ומספר ההפרות החוזרות שבוצעו מתוך כלל ההפרות.

<עדי ניסים: מספר תלונות הציבור שהוגשו ועניינן, הטעמים לאי בירור תלונות, ככל שהיו, וטיפול בליקויים שעלו מהתלונות.

<עדי ניסים: השפעת נתוני האשראי הנמסרים למאגר מחברת חשמל על דירוג האשראי של הלקוחות.

<עדי ניסים: מספר הלקוחות שהגישו בקשה לאי הכללת נתוני האשראי שלהם במאגר או לאי מסירת נתוניהם לפי סעיפים 19 או 27, וכן מספר, מתוך הלקוחות האמורים, שנתנו הסכמתם למסירת דוח אשראי לפי סעיף 26.

<עדי ניסים: הודעות שהגיש הממונה לשר או לנגיד, לפי העניין, על כוונתו לתת הוראות, לפי סעיף 64(ב).

<עדי ניסים: דיווח כאמור בסעיף קטן (א) יימסר לוועדה במשך חמש שנים מתום שנה מיום תחילתו של החוק.

רועי פולקמן: שאלה.

רועי פולקמן: אני מרגיש שפירוט היתר הזה הוא דווקא לרועץ.

רועי פולקמן: כלומר, אתה רוצה דיווח, יגיע דיווח, נחשוב שיש עוד עשרים פרמטרים אחרים שאנחנו רוצים לקבל.

רועי פולקמן: כלומר, ברגע שאתה מבקש דיווח, אז בעיני בדיווח צריכה להיות הגדרה יחסית כללית שאומרת שצריך דיווח מפורט על מרכיבי חוק.

רועי פולקמן: אני יכול לחשוב על עוד עשרים דברים אחרים שאפשר לדווח עליהם.

רועי פולקמן: או שעושים כאן את מגילת העצמאות או שאומרים דיווח.

איתן כבל: אני אסביר.

איתן כבל: אני מבין מה אתה אומר ולכן יש גם תקציר, בפתיח אתה כותב את הנקודות המרכזיות שאתה מבקש להאיר את עיני האנשים.

רועי פולקמן: צריך לכתוב לפי דרישת ועדת הכלכלה באותו זמן.

איתן כבל: אני מבין מה אדוני אומר, מרוב עצים לא נראה את היער.

איתן כבל: אז יכול להיות שנמצא את עצמנו לא יודעים להתמקד בדברים שאנחנו מבקשים.

רועי פולקמן: או שנקבל את מה שאנחנו רוצים.

איתן כבל: נכון.

איתן כבל: לכן בנקודה הזאת אני אומר תקציר שהוא היום חלק בלתי נפרד.

איתן כבל: אתה מגיש אותו בהתחלה והוא אמור לסכם לך בוודאי את הנקודות המרכזיות של אותו דוח.

איתן כבל: אני אגיד לך עוד דבר.

איתן כבל: אני מעדיף בוודאי בהתחלה, כשאני עדיין לא יודע איך הסיפור הזה בכלל ייראה.

איתן כבל: זאת אומרת, באמת אין לנו מושג.

איתן כבל: אנחנו רוצים לייצר תבנית שיכול להיות שהיא תזרום ויכול להיות שלא.

רועי פולקמן: למה לא לכתוב פשוט שורה שאומרת שוועדת הכלכלה תגדיר מה היא מבקשת לקבל ואחת לשנה תקבל דוח.

רועי פולקמן: למה להגדיר את זה בחקיקה ראשית?

איתן כבל: ממש לא.

<אתי בנדלר: אני אענה לך.

<אתי בנדלר: קודם כל תקרא את הרישא של סעיף קטן (א).

<אתי בנדלר: הנגיד ידווח לוועדה אחת לשנה על יישומו של חוק זה ובכלל זה על אלה.

רועי פולקמן: אם את כותבת לו את הפירוט, הוא יגיד שהוא יוצא ידי חובה.

<אתי בנדלר: כל אחת מהפסקאות המנויות כאן, אלה נושאים שהיו בקשר אליהם דיונים ואלה לא דברים טריביאליים.

איתן כבל: גברתי צודקת.

איתן כבל: כל סעיף כאן נוגע בליבה של כל מיני עניינים בהם עסקנו.

<דוד לוי פאור: אני רוצה לתת דוגמה לחבר כנסת פולקמן על הסיכונים שבדירוג אשראי.

<דוד לוי פאור: חברת אילון שכרגע משתמשת בדירוג אשראי מחוץ לחוק בנושא הזה וגובה עמלות מהציבור.

<דוד לוי פאור: גביית עמלות מהציבור היא 0.9 אחוז או אחוז אחד מאלה שיש להם דירוג גבוה ושישה אחוזים מאלה שיש להם דירוג נמוך.

<דוד לוי פאור: זאת אומרת, ההפרש בעמלות הוא 600 אחוזים, בין אחד לשש.

<דוד לוי פאור: אנחנו מדברים כאן על הכנסת מנגנון שהוא מאוד מסוכן.

רועי פולקמן: ברור.

רועי פולקמן: אני לגמרי בעד דיווח אלא שאני אומר שאני חושב שאני יכול לחשוב על עוד עשרים סעיפים שצריך לדווח עליהם.

איתן כבל: אלה בליבת החוק.

רועי פולקמן: אין לי בעיה.

רועי פולקמן: אני בעד שזה ידווח.

<רן נלמד: אני רוצה לוודא שהדוח שיימסר אכן יפורסם בפורטל הוועדה.

<רן נלמד: אם אפשר להכניס את זה כסעיף שלא יקרה מצב שהדוח הזה בעצם לא יפורסם לציבור.

איתן כבל: בסדר.

<אתי בנדלר: שהוועדה תפרסם את הדוח?

<רן נלמד: בפורטל הוועדה.

<נדין בודו טרכטנברג: בסעיף הזה יש שני סוגים של דיווחים שמתבקשים, דיווחים שחלקם מסוג הדיווחים שבאיזשהו מקום אנחנו יכולים למסור ולהתחייב למסור כל שנה כמו על הפעילות במאגר, פעילות הפיקוח, מספר תלונות הציבור, מספר הלקוחות שהגישו בקשה לאי מסירה וכולי וכולי.

<נדין בודו טרכטנברג: לעומת זאת, יש שני סעיפים שהם לא סעיפים של דיווח אלא הם סעיפים של מחקר.

<נדין בודו טרכטנברג: זה סעיף (1) וסעיף (5).

<נדין בודו טרכטנברג: כאשר אנחנו אומרים תרומת המאגר להשגת המטרות בחוק, זה דורש כמובן מחקר.

<נדין בודו טרכטנברג: דרך אגב, ברור שהמחק, כדי שייעשה, הוא צריך להצליב עם נתונים אחרים כדי שנוכל להגיד בסופו של דבר מי קיבל את האשראי וכולי, וזה ברור שזה לא משהו שיכול להיעשות מדי שנה.

רועי פולקמן: תרומת המאגר להורדת ריבית כל שנה, מה הריבית והאם חל שינוי בריבית.

<נדין בודו טרכטנברג: שוב, זה מחקר.

רועי פולקמן: את אומרת לעשות את הקואורלציה עם המאגר.

<נדין בודו טרכטנברג: תרומת המאגר לזה, זאת כבר שאלה מחקרית.

<נדין בודו טרכטנברג: זאת לא שאלה של דיווח.

<דוד לוי פאור: יש לנו מחלקת מחקר שעולה לנו מאתיים מיליון שקלים בשנה לפחות.

<נדין בודו טרכטנברג: יש מחלקת מחקר שהיא באמת מאוד מנוסה.

איתן כבל: מה גברתי מציעה?

<דוד לוי פאור: יש כאן סכנה שבנק ישראל, האינטגריטי המחקרי שלו, יראה שהחוק לא עוזר להורדת ריבית.

איתן כבל: אני רוצה לשמוע מה גברתי מציעה.

<נדין בודו טרכטנברג: לכן אני אומרת שסעיף (1) ו-(5) הם שאלות שדורשות מחקר עם כל המקצוענות, ושוב, יש את כל הסיפור של ההצלבה ובדרך כלל צריך כמה שנים כדי להיות מסוגלים לומר משהו, זאת יותר הערכה.

<נדין בודו טרכטנברג: אני חושבת שאולי אפשר להכניס – ראינו למשל בחוק האמריקאי שיש דרישה שיתקיים מחקר כזה ולא דיווח שנתי על תוצאה של מחקר שלא נעשה שנתי ואי אפשר לעשות אותו שנתי.

<אתי בנדלר: קודם כל, ברור שאם צריכים לדווח, אי אפשר לדווח אלא אם כן נעשה מחקר ולכן אני חושבת שזה נובע מזה.

<אתי בנדלר: הדבר היחידי שאני מבינה הוא שאי אפשר ודאי למסור דיווח כזה בתום השנה הראשונה להפעלה כי עדיין אין לך מספיק נתונים.

<נדין בודו טרכטנברג: למה לא שנתיים?

<אתי בנדלר: אפילו לא מחקר חלקי?

<אתי בנדלר: תחילת דרך?

רועי פולקמן: מה שמפריע לנדין, זאת תרומת המאגר.

<נדין בודו טרכטנברג: אנחנו מדברים על מאגר חדש.

רועי פולקמן: אני רוצה להציע לזה פתרון כי אנחנו רוצים לדעת מה קורה בריביות בשוק.

רועי פולקמן: המילה תרומת המאגר, היא אכן שאלה מחקרית שהיא מורכבת.

רועי פולקמן: יכול להיות שנגדיר שאנחנו רוצים לדעת שינויים בריביות בשוק והקשרים כאלה או אחרים, אבל להגדיר את זה רך יותר.

רועי פולקמן: היא אומרת שמחקר על תרומת המאגר מדי שנה, אני אכן מבין שיש כאן בעיה.

<רוני נויבאואר: אולי נציע שנפריד לשני סעיפים.

<רוני נויבאואר: סעיף אחד לגבי הפעילות של המאגר והפעילות של הממונה.

<רוני נויבאואר: אלה סעיפים סטנדרטיים וזה ברור.

<רוני נויבאואר: הדברים המחקריים, נדחה אותם לתקופה של חמש שנים ונגיד שהם יהיו דיווח על מחקר שנערך ועל תוצאות המחקר.

<רוני נויבאואר: גם אין טעם לחזור כל שנה ולדווח על תוצאות של מחקרים.

<אתי בנדלר: אני חושבת שלהמתין חמש שנים, אני רוצה להזכיר מאיפה זה נולד.

<אתי בנדלר: גיבשנו את זה כתוצאה מדיונים שהיו, הדיונים הראשונים שהיו, לגבי הצעת החוק.

<אתי בנדלר: נשאלו כאן שאלות של אפיקורסים, האמנם הקמת המאגר הזה תביא למטרות המוצהרות.

<אתי בנדלר: הובטח שיהיה מעקב אחרי זה.

רועי פולקמן: אבל יכול להיות שזה ייקח עשור.

<רן נלמד: זה לא צריך לקחת עשור.

רועי פולקמן: הסוגיה היא אחרת.

רועי פולקמן: יכול להיות שנגלה שאחרי שנתיים הריביות במשק יורדות בשלושה אחוזים.

רועי פולקמן: מעקב אחר הריביות, אכן סוגיה מהותית ברוח הנייר של מרכז המחקר והמידע.

רועי פולקמן: אבל מחקרית לבוא ולהגיד שזה קשור ישירות למאגר, אולי בזכות זה שיש תהליך של מאגר ועוד עשרה חוקים אחרים – הרי אנחנו עובדים במקביל כאן על עוד עשרה חוקים שקשורים לשוק האשראי.

<רן נלמד: בנק ישראל כל הזמן, על בסיס קבוע, מעלה הערכות ונתונים לגבי מצב המשק.

<רן נלמד: למסור הערכה של בנק ישראל, אני הייתי מוריד למשל את המילה "תרומה".

<רן נלמד: אני הייתי הולך למשהו משהו יותר רך, כמו השפעה ואולי אפילו בונה את זה קצת אחרת.

<רן נלמד: פעם ראשונה שאני קצת אתם.

איתן כבל: אני נתתי לכם לדבר.

איתן כבל: אין לי שום בעיה עם מה שאומרת נדין אבל צריך לסייג את זה.

איתן כבל: אם יוחלט על מחקר, לדווח על השלבים בעריכתו.

רועי פולקמן: אני מציע שהמעקב יהיה על מצב הריבית ושינויים בה.

רועי פולקמן: המושג תרומת המאגר היא סוגיה בעייתית.

רועי פולקמן: מאוד בעיתית.

<רן נלמד: המילה תרומה היא בעייתית.

רועי פולקמן: מה שצריך לקרות זה, בין אם ישירות זה קשור למאגר או לא, האם אנחנו רואים שינויים חיוביים בתחום הריבית הצרכנית וכולי וכולי במשק.

<רן נלמד: לדעת שיותר אנשים קיבלו אשראי.

רועי פולקמן: יותר אנשים, מה המגמות, מי קיבל.

רועי פולקמן: זה לגיטימי שכל שנה ידווחו לנו.

<נדין בודו טרכטנברג: בוא נגיד שבעוד שנתיים אתה רואה שהמרווחים הם יותר נמוכים.

<נדין בודו טרכטנברג: קורים כל מיני דברים אחרים שאנחנו יודעים - - -

רועי פולקמן: אני אסביר למה בעיני זה מהותי.

רועי פולקמן: הדיון בעיני הוא לא אם זה מחקרי או לא.

רועי פולקמן: הדיון הוא השורה התחתונה, האם בסוף יש ניצול אשראי כי אחד החששות הוא שיותר מדי אנשים ייקחו אשראי בגלל ההחוק הזה.

רועי פולקמן: המחירים ירדו.

<רן נלמד: או שלא ירדו המחירים.

רועי פולקמן: או שלא ירדו.

רועי פולקמן: לכן הסוגיה החשובה, הרי יש עשרה חוקים.

רועי פולקמן: אני חייב לומר לכם שפחות אכפת לי שיעשו מחקרים באוניברסיטה העברית ולא דרך החוק הזה בעוד עשור, אם החוק הזה היה מיותר או לא.

<דוד לוי פאור: אבל אנחנו לא יכולים לקבל את הנתונים.

רועי פולקמן: מה שחשוב זה לדעת מה קורה לשוק האשראי הישראלי.

רועי פולקמן: בכל שאר החוקים שאנחנו מעבירים עכשיו, אשראי חוץ בנקאי וכל מיני חוקים אחרים, זה החוק היחידי שאנחנו כותבים בו שצריך להיות דיווח שנתי לוועדת הכלכלה לגבי מה שקורה בשוק האשראי הישראלי.

רועי פולקמן: אני חושב שזאת ההזדמנות בחוק הזה.

רועי פולקמן: אני חייב לומר לכם שהמילה תרומה של המאגר, היא שולית בעיני.

<דוד לוי פאור: הנקודה הזאת מעניינת מאוד והיא קשורה לסיבה שהחוק הזה קיים.

<דוד לוי פאור: ועדת דופרמן אימצה ארבעה מחקרים מארצות הברית שאמרו שדירוג אשראי מוריד ריבית.

<דוד לוי פאור: עכשיו אנחנו רוצים לבדוק את זה בישראל ואנחנו רוצים שבנק ישראל יבדוק את זה כי יש לו את כל הנתונים.

<דוד לוי פאור: חשוב שזה יישאר בחוק.

רועי פולקמן: אבל זה לא שנתי.

<דוד לוי פאור: לדעתי לבנק ישראל תהיה בעיה אחרי שנתיים, שלוש, ארבע, חמש להגיד מחקרית בצורה אמינה כי המחקרים שלהם יהיו יותר טובים מהמחקרים בארצות הברית שממומנים על ידי חברות הדירוג, תהיה להם בעיה להגיע למסקנה, במיוחד שימצאו מסקנה שהמאגר לא עוזר.

<דוד לוי פאור: לכן חשוב להשאיר את זה כדי להעמיד אותם בפני השאלה הזאת לגבי המאגר הזה שלנו.

איתן כבל: אני חושב שהדיווח צריך לגעת במה שרצינו בחוק.

רועי פולקמן: כל תרומת המאגר למצב בשטח.

<נדין בודו טרכטנברג: אני חושבת שההצעה הזאת היא הגיונית.

<נדין בודו טרכטנברג: אנחנו יכולים לתת תמונה של מה שרואים בשוק האשראי.

<חזי כאלו: יש מילה כמו התפתחויות בשוק האשראי.

איתן כבל: תנו לי קודם כל להגיד מה אני מבקש.

איתן כבל: יש כאן שני מרכיבים.

איתן כבל: יש קודם כל דיווח על החוק.

איתן כבל: זאת אומרת, דיווח איך הוא עובד.

רועי פולקמן: זה ברור.

רועי פולקמן: זה הצד התפעולי.

איתן כבל: כן.

איתן כבל: כמה הגישו וכולי.

איתן כבל: דיווח נוסף, וזה גם נכתב כאן, אני רוצה לדעת האם באמת שוק האשראי קיבל פנים חדשות.

רועי פולקמן: זה מה שחשוב.

<נדין בודו טרכטנברג: אשראי צרכני.

איתן כבל: כן.

איתן כבל: כלפי הצרכנים, בוודאי.

איתן כבל: אני רוצה לדעת את זה לגבי הקבוצות השונות.

רועי פולקמן: זה מה שחשוב.

<אביטל סומפולינסקי: אלה מטרות החוק.

רועי פולקמן: הדיון האקדמי, האם זה קרה, האם זה החוק, האם זה אולי החוק ועוד ארבעה חוקים אחרים גרמו לזה, אז מה?

רועי פולקמן: בוודאי לא מדי שנה אפשר לנתח באופן ישיר.

רועי פולקמן: בעיני זאת שאלה מחקרית לא רלוונטית כיוון שיש עשרה חוקים.

רועי פולקמן: הרי רלוונטי יהיה שבנק ישראל יעשה מחקר על שינויי מדיניות שוק האשראי בישראל והשפעתם על שוק האשראי.

רועי פולקמן: מה זה החוק ספציפי?

רועי פולקמן: ואם אלה עוד ארבעה חוקים שמשפיעים על זה?

רועי פולקמן: אנחנו עובדים על עשרה חוקים על שוק האשראי הישראלי.

<דוד לוי פאור: ואם החוק הזה עושה נזק, אתה רוצה להחביא עכשיו את המנגנון עבור היחידי?

רועי פולקמן: לא.

<דוד לוי פאור: השאלה היא אם החוק טוב או לא טוב.

רועי פולקמן: לא.

רועי פולקמן: אתה רוצה להוכיח שצדקת, אבל אותי לא מעניין אותי צדקתי או לא.

רועי פולקמן: אותי מעניינת השורה התחתונה, האם בסוף שוק האשראי הישראלי הוא טוב יותר או לא.

<דוד לוי פאור: של כל החוקים אתה אומר.

רועי פולקמן: של המציאות בשטח.

רועי פולקמן: אנחנו באנו לתקן את השטח ולא לנהל דיון אקדמי על חוקים.

רועי פולקמן: לכן מה שחשוב זה מה קרה בשוק האשראי הישראלי.

רועי פולקמן: מה אכפת לי מהחוק הזה?

רועי פולקמן: אנחנו עושים כאן מחקר אקדמי אם המאגר הזה עשה או לא עשה?

<נדין בודו טרכטנברג: קודם כל זה לתת תמונה.

רועי פולקמן: ברור.

רועי פולקמן: זה מה שחשוב.

<נדין בודו טרכטנברג: מה שיותר קשה לעשות זה לתת לפי קבוצות.

רועי פולקמן: ברור.

רועי פולקמן: זה חשוב מאוד.

איתן כבל: חברים, ברשותכם, אני רוצה לסכם.

איתן כבל: לפני שאנחנו יוצאים להפסקת הצהרים אני רוצה לסיים ולהגיע עד סוף עמוד 47.

איתן כבל: קודם כל, מבחינתי מה שכתוב כאן, זה בסדר.

איתן כבל: אני חושב לפני הכול שיש כאן סוגים מאוד דרמטיים של פגיעה בפרטיות וכל מיני שאלות כאלה ואחרות.

רועי פולקמן: זה לא קשור לסעיף הזה.

איתן כבל: אני אומר שזה נכנס כאן וצריך לקבל את כל הנתונים.

איתן כבל: לגבי הסעיפים (1) ו-(5), אני מבקש להשאיר את הנוסח אלא לעשות אותו – אם אין מחקר, אני לא יודע, אז אין מחקר.

איתן כבל: מבחינתי זה נשאר אלא להוסיף לזה את התוספות שאומרות למשל לגבי סעיף (5) שנדמה לי שהוא המחקר.

<נדין בודו טרכטנברג: סעיף (1) ו-(5).

איתן כבל: זאת אומרת, שלביו.

איתן כבל: אם בסוף יש תוצאות, לדווח על התוצאות.

רועי פולקמן: אני מתקשה לקבל הצעה כזאת כרגע.

רועי פולקמן: ראשית, אני באופן כללי לא אוהב את הסעיף הזה כולו.

רועי פולקמן: אני חושב שהוא חסר הרבה סעיפים.

רועי פולקמן: אני מבקש שנדחה את זה לאחר ארוחת הצהרים ואז אני אציע כמה תיקונים.

איתן כבל: בסדר.

רועי פולקמן: יש לי עוד הערות על הסעיפים האלה.

איתן כבל: מקבל.

איתן כבל: נמשיך.

<אתי בנדלר: סעיף 107א.

<רוני נויבאואר: הוא נמחק.

<אתי בנדלר: הסעיף של הפיקוח הפרלמנטרי.

<אתי בנדלר: כאן עשינו רשימה של סעיפים שלה

<אתי בנדלר: בנתנו טעונים אישור של ועדת הכלכלה.

<אתי בנדלר: סעיפים של הפקדת תקנות, כללים, באישור ועדת הכלכלה של הכנסת.

<אתי בנדלר: אני חושבת שיש הסכמה לגבי רוב הסעיפים למעט מספר סעיפים מצומצם.

<אתי בנדלר: אני אקרא במהירות את מספרי הסעיפים כדי שהוועדה תוכל אחר כך לאשר את זה.

<אתי בנדלר: מקום שיש סימני שאלה או חילוקי דעות, נשים בצד.

איתן כבל: אני מבקש שקודם כל אנחנו נאשר את מה שאין עליו מחלוקת ונשאיר את הסעיפים בהם יש מחלוקת ועליהם נדון אחרי שאישרנו את הסעיפים עליהם הוסכם.

<רוני נויבאואר: רק בגלל שלא הספקנו לבדוק, על אף שאנחנו מניחים שהעבודה הייתה מושלמת - - -

איתן כבל: אין בעיה.

איתן כבל: אפשר לקבוע בשבוע הבא.

<רוני נויבאואר: אנחנו ננפה תוך כדי הקראה.

איתן כבל: בסדר.

<אתי בנדלר: סעיף 2, הגדרת נותן אשראי מסוג שקבע השר.

<אתי בנדלר: מדובר כאן לעניין מתווך.

<אתי בנדלר: יש הסכמה?

<רוני נויבאואר: בעיקרון אנחנו מניחים שהכול מוסכם בהתאם לטבלה.

<אתי בנדלר: יש דברים שהם לא מוסכמים.

<אתי בנדלר: סעיף 12(ב), עיסוק נוסף מותר ללשכת אשראי.

איתן כבל: תגידי אם זה מוסכם או לא.

<רוני נויבאואר: אני צריכה לבדוק.

<רוני נויבאואר: הנוסח שלי הוא נוסח אחר.

<רוני נויבאואר: בעיקרון אנחנו מניחים שכל מה שהיועצת המשפטית מקריאה - - -

איתן כבל: אני רוצה להצביע בסוף.

<רוני נויבאואר: מוסכם אבל אני מבקשת שאם - - -

איתן כבל: אני רוצה להבהיר.

<רוני נויבאואר: בעיקרון הסכמנו.

איתן כבל: אני רוצה להציע הצעה.

איתן כבל: אנחנו נקרא את הכול.

איתן כבל: מה שבוודאות יש עליו מחלוקת, היא תגיד שהוא במחלוקת.

איתן כבל: אם מסתבר אחרי שאישרנו שהיא לא הספיקה ואמרה, תהיה בקשה לדיון מחדש.

<אתי בנדלר: תהיה בקשה לדיון מחדש ביום שני.

איתן כבל: כן.

<אתי בנדלר: סעיף 16(א)(9), גוף חוץ בנקאי שיהיה חייב להעביר מידע למאגר.

<אתי בנדלר: סעיף 16(ב), סוג נתוני אשראי שיעבירו מקורות מידע למאגר.

<אתי בנדלר: סעיף 16(ג)(1), פטור מקור מידע החייב על פי חוק למסור מידע למאגר מחובה זו.

<אתי בנדלר: סעיף 16(ג)(2), החרגת חברת חשמל מהחובה למסור מידע.

<אתי בנדלר: סעיף 16(ד), סוג נתוני אשראי שיעביר מקור מוסמך.

<אתי בנדלר: באותו סעיף, הוספת מקורות שיוכלו להעביר מידע למאגר.

<נירית איבי: אפשר לשאול שאלה?

<נירית איבי: למה מחריגים את חברת החשמל?

<אתי בנדלר: יש סמכות בחוק להחריג.

<אתי בנדלר: סעיף 16, הפיכת מקורות מוסמכים למקורות החייבים להעביר מידע למאגר.

<אתי בנדלר: סעיף 19, נתונים המעידים על אי עמידה לעניין בקשה לאי הכללת נתונים.

<אתי בנדלר: זאת אומרת, לנתונים המובהקים.

<אתי בנדלר: לדעתי עכשיו אנחנו מגיעים לסעיף שיש לגביו חילוקי דעות, סעיף 19(ז), הגשת בקשות לקוח שלא ייאסף עליו מידע בדרך שקבע הנגיד.

<אתי בנדלר: הכוונה היא לגבי דרך הגשת הבקשות לאיסוף מידע על ידי לקוחות.

איתן כבל: אמרנו שאני כן רוצה שזה יהיה.

<רוני נויבאואר: בואו נדבר על זה בסוף.

איתן כבל: כן.

איתן כבל: בסדר.

<אתי בנדלר: סעיף 20(ב), שמירת מידע במאגר בתקופת התיעוד לצרכים אחרים.

<אתי בנדלר: מה הם הצרכים האחרים לעניין זה.

<אתי בנדלר: סעיף 26(א)(2), הוא מחלוקת, נותן אשראי המקבל דוח אשראי למרות שאינו מעביר מידע למאגר אם התחייב להעביר מידע למאגר באופן שקבע הממונה.

<אתי בנדלר: באופן ולתקופה, לדעתי.

<אביטל סומפולינסקי: זה הסעיף היחידי לגבי הוראות ממונה שביקשנו.

<רוני נויבאואר: זה לא הממונה, זה השר.

<אביטל סומפולינסקי: לא.

<אביטל סומפולינסקי: ב-26(א)(2) זה הממונה.

<רוני נויבאואר: בנוסח אצלנו כתוב השר.

איתן כבל: נתקדם.

איתן כבל: נחזור לזה לאחר מכן.

<אביטל סומפולינסקי: באופן ובמועד שהורה הממונה.

<אביטל סומפולינסקי: אנחנו לא מדברים על סעיף 26(ב) אלא אנחנו מדברים על סעיף 26(א)(2).

<אתי בנדלר: חריגה מההדדיות.

<אתי בנדלר: סעיף 26(א)(3), נותן אשראי בסיכון נמוך שלא יכול לקבל דוח אשראי.

<אתי בנדלר: אין בזה חילוקי דעות.

<אתי בנדלר: סעיף 26(ב), חריגה מוחלטת מעקרון ההדדיות.

<אביטל סומפולינסקי: כאן זה השר.

<אתי בנדלר: בדומה לעיקרון שב-26(א)(2), רק ששם זה באופן ובמועד וכאן זה לכאורה לצמיתות.

<אתי בנדלר: כאן לא היו חילוקי דעות.

<אתי בנדלר: סעיף 26(ג), תקנות לעניין אופן מתן הסכמה של לקוח לדוח אשראי ולעניין אופן הוכחת קיומם של התנאים להעברת הנתונים, באישור ועדה.

<אתי בנדלר: סעיף 27(ד), אני מניחה שיש חילוקי דעות, הדרך להגשת בקשות לקוח שלא ימסרו עליו מידע.

<אתי בנדלר: סעיף 29(ב), נסיבות בהן לשכת אשראי או נותן אשראי ימסרו את דוח האשראי ללקוח.

<אתי בנדלר: סעיף 30, מסירת דוח אשראי למי שאינו נותן אשראי.

<אתי בנדלר: סעיף 33, נתונים המעידים באופן מובהק על אי עמידה בפירעון לעניין חיווי אשראי.

<אתי בנדלר: סעיף 34, נתוני אשראי שיימסרו במסגרת חיווי אשראי.

<אתי בנדלר: סעיף 40(ב), תנאים להעברת דוח ריכוז נתונים מלשכת אשראי למיופה כוח בתמורה.

<אתי בנדלר: סעיף 41, תנאים שעל מיופה כוח לעמוד בהם בשל דוח ריכוז נתונים.

<קריאה: קבלת דוח.

<אתי בנדלר: כן.

<אתי בנדלר: לשם קבלה.

<אתי בנדלר: נכון.

<אביטל סומפולינסקי: עכשיו הוספנו את 46, תקנות לעניין מסירת מידע, סעיף 28 המקורי שהפך לסעיף 464 שהצבענו עליו היום.

<אביטל סומפולינסקי: מסירת הבנק בידי בנק ישראל ואמרנו שזה יהיה באישור ועדה.

<אתי בנדלר: מוסיפים עכשיו את 46א.

<אתי בנדלר: סעיף 47(א), תקופה מקסימלית שלשכת אשראי תהיה רשאית להחזיק מידע מהמאגר.

<אתי בנדלר: סעיף 47(ב), תקופה מקסימלית שמיופה כוח בתמורה יהיה להחזיק מידע מהמאגר.

<אתי בנדלר: סעיף 49(א), כנראה יש חילוקי דעות, קביעת התקופה שבה ייחשב דוח אשראי כדוח עדכני.

<אתי בנדלר: סעיף 50, נותן אשראי ימחק את הדוח בתוך שישים ימים או בתוך תקופה אחרת שקבע השר.

<אתי בנדלר: סעיף 60, ככל הנראה יש חילוקי דעות, תקנות לעניין שירות מידע על עוסקים, האם התקנות האלה טעונות אישור הוועדה.

<אתי בנדלר: אין חילוקי דעות, אדוני, רציתי להציג את זה לפני הוועדה כדי שהוועדה תקבל את ההכרעה בעניין הזה.

<אתי בנדלר: סעיף 90, תקנות הפחתה של סכומי העיצום הכספי.

<אתי בנדלר: סעיף 100, פרטים מזהים שחלים בנתוני האשראי.

<אתי בנדלר: סעיף 101, מסירת מידע ללשכת אשראי מסוימת בלבד, מה שכונה כאן חדרים נפרדים.

<אתי בנדלר: סעיף 104, הגבלה על הכללת נתונים במאגר מטעמי ביטחון וועדת משנה.

<אתי בנדלר: סעיף 105, חילוקי דעות, הרחבת החובה למסור מידע למאגר גם על תאגידים.

<אתי בנדלר: אני לא יודעת אם אלה חילוקי דעות אבל אני רוצה שהוועדה תקבל הכרעה בעניין.

<אתי בנדלר: סעיף 108א, אגרות.

<אביטל סומפולינסקי: זה בכל מקרה בפיקוח פרלמנטרי, רק שזאת תהיה ועדת כלכלה.

יש כאן: סעיף 117(ד), קביעת התקופה שלגביה ייחסו נתוני האשראי במאגר ויום התחילה.

איתן כבל: שיוגדרו למאגר ביום התחילה.

<אתי בנדלר: כן.

<רוני נויבאואר: אני רוצה להתייחס ל-115 ול-117.

<שירלי אבנר: אני רוצה להוסיף את 115.

איתן כבל: זה בפנים.

<אביטל סומפולינסקי: חצי שנה לא יהיה באישור ועדה ומחצי שנה עד ארבע?

<שירלי אבנר: שזה יהיה ארוך יותר.

<אתי בנדלר: בסדר.

<אתי בנדלר: גם זה במחלוקת.

<אביטל סומפולינסקי: בסעיף 50, לדעתי יש מצב שגם הוא במחלוקת.

איתן כבל: זה במחלוקת בין האוצר לבין בנק ישראל.

איתן כבל: לא בינינו.

<אתי בנדלר: לא סעיף 50.

איתן כבל: לא סעיף 50.

איתן כבל: לא אמרתי סעיף 50.

איתן כבל: דיברתי על 115.

<רוני נויבאואר: לגבי 115 ו-117(ד), אלה סעיפים שעדיין לא הוקראו.

איתן כבל: מה שתקריא עכשיו היועצת המשפטית, סעיפים שהם במחלוקת או להעביר להחלטת הוועדה, את זה אנחנו נאשר להוציא את אלה, ואם לאחר מכן יסתבר שיש עוד משהו, נביא את זה ברביזיה.

<אתי בנדלר: אבל תצטרכו להודיע כדי שזה יהיה בסדר היום.

<אתי בנדלר: אם כן, הסעיפים שלא יאושרו כרגע כפיקוח פרלמנטרי לגביהם הם: 19(ז), 26(א)(2), 27(ד), 49(א), 50, 60, 105, 115, 117(ד).

<רוני נויבאואר: הכוונה לסמכויות השר.

<אתי בנדלר: התקופה לגביה יתייחסו נתוני האשראי ביום התחילה.

<רוני נויבאואר: לא.

<רוני נויבאואר: את מדברת על סמכות השר ב-115.

<אביטל סומפולינסקי: אתם קבעתם את זה ב-117(ד) החדש.

<רוני נויבאואר: זאת הסמכות של השר לקבוע את התקופה.

<אביטל סומפולינסקי: נכון.

<אתי בנדלר: זה מוסכם.

<אתי בנדלר: נכון?

<רוני נויבאואר: כן אבל אני כן רוצה להתייחס לדחיית התחילה של החוק מעבר לחצי שנה.

<אתי בנדלר: בסדר.

<אתי בנדלר: אמרתי, שתי הוראות ב-115 נשארות פתוחות.

<אתי בנדלר: על כל השאר אפשר להצביע.

<יואל בן אור: יש גם את 27(א)?

<אתי בנדלר: כנראה לא ביקשנו פיקוח פרלמנטרי.

<יואל בן אור: בקשה לאי הכללת נתונים יכולה להיות מוגשת לתנאי אשראי מסוימים רק באישור.

<אביטל סומפולינסקי: נכון.

<אביטל סומפולינסקי: השארנו את זה ברשות.

<אתי בנדלר: תרשה לי לבדוק.

<יואל בן אור: לא הקראתם את 27(א).

<אתי בנדלר: לא.

<אתי בנדלר: השתכנעתי על ידיכם שאפשר לוותר בעניין הזה, גם לא להפוך את זה לחובה להתקין תקנות, וגם לדעתי אפשר לוותר על פיקוח פרלמנטרי בעניין הזה אלא אם כן מישהו יאמר משהו אחר.

<אתי בנדלר: אני מוכרחה לומר שוויתרתי על זה בלב כבד.

<אתי בנדלר: נשארתי עם הסעיפים שאפילו לא הייתה מחלוקת לגבי רובם.

איתן כבל: אני מעלה להצבעה את כל הסעיפים שהיועצת המשפטית הקריאה ומביא אותם לאישור, למעט אלה שהקריאה והם עדיין במחלוקת או נדרשים לאישור הוועדה.

איתן כבל: מי בעד?

איתן כבל: מי נגד?

איתן כבל: בעד אישור הסעיפים – פה אחד

איתן כבל: הסעיפים אושרו.

איתן כבל: תגידו לי עכשיו מה השלבים הבאים.

<אתי בנדלר: קודם כל, נסיים את הסעיף הזה.

<אתי בנדלר: לאחר מכן יש לנו את סעיף 105(א) אליו אנחנו צריכים לחזור לפי בקשת חבר הכנסת פולקמן.

<אתי בנדלר: נשאר לנו את סעיף התחילה לרבות על חברת חשמל.

<אתי בנדלר: הסעיף הזה בכלל עוד לא נדון.

<אתי בנדלר: סעיף 116, שוב רשימה של תקנות וכללים ראשונים.

איתן כבל: אלה רק כותרות.

איתן כבל: מה הבעיה שם?

איתן כבל: יש ויכוחים?

<אתי בנדלר: אני לא זוכרת.

<אתי בנדלר: יש לנו מחלוקות בסעיף 116?

<אתי בנדלר: תקנות וכללים ראשונים.

<אביטל סומפולינסקי: יש קצת קואורלציה בין מה שיש עליו ויכוח על פיקוח פרלמנטרי.

<אביטל סומפולינסקי: אלה דברים כמו 19(ז) ו-27(ד) שביקשו שלא יהיה פיקוח פרלמנטרי.

<אתי בנדלר: ביקשו לא לחייב תקנות וכללים ראשונים.

<אתי בנדלר: תקנות וכללים ראשונים, חברי הכנסת, אלה אותן הוראות שאנחנו סברנו שלא ניתן להכניס את החוק לתוקפו בהיעדר תקנות וכללים באותם עניינים.

רועי פולקמן: שבלי זה, זה לא עובד.

<אתי בנדלר: כן.

<אתי בנדלר: אנחנו הצענו לגבי חלק מההוראות תחילה עד יום התחילה או אפילו לפני יום התחילה.

<אתי בנדלר: נדמה לי כולם.

<אביטל סומפולינסקי: יש שני כללים, חצי שנה לפני התחילה - - -

<אתי בנדלר: וחלק עד יום התחילה.

<אתי בנדלר: אתם יכולים להקריא את הנוסח של סעיף 16(9)?

<עדי ניסים: "מקור מוסמך הנותן אשראי קמעונאי שאינו גוף מוסדי לעניין הלוואות שניתנו כנגד כספי עמיתים בהיקף שנתי כפי שקבע הנגיד בהסכמת השר ושר האוצר או לפי הצעת אחד מהם.

<עדי ניסים: לעניין זה, גוף מוסדי כהגדרתו בחוק הפיקוח לשירותים פיננסיים".

<אתי בנדלר: יש לך כאן את ההגדרה?

<עדי ניסים: כן.

<רוני נויבאואר: גוף מוסדי, מבטח וחברה מנהלת.

<יעל רגב: אלה לא הלוואות של עמיתים.

<יעל רגב: הודעות למבוטחים ועמיתים או הלוואות כנגד כספי חיסכון.

<רוני נויבאואר: מבטח בחברה מנהלת.

איתן כבל: האם אדוני התכוון למבטח בחברה מנהלת?

איתן כבל: כן.

<אתי בנדלר: בעצם הוועדה כבר הצביעה על הסעיף הזה.

<אתי בנדלר: אם אדוני מאשר, הסעיף הזה בעצם סגור.

איתן כבל: אושר.

איתן כבל: אדוני רוצה אולי שנעבור על הרשימה של תקנות וכללים ראשונים?

איתן כבל: מה שאפשר לסיים, בואו נסיים.

<אתי בנדלר: כי זה מאוד דומה לרשימה של 107.

<אתי בנדלר: סעיף 116.

איתן כבל: 116.

איתן כבל: תקנות וכללים כללים של הנגיד, כללים עד חצי שנה לפני יום התחילה - 7(ה) אופן הגשת רישיון ללשכת אשראי.

איתן כבל: (8) הוראות לעניין ערובה.

יום התחילה: 16(א)(9) תאגידים חוץ בנקאיים שיהיו חייבים להעביר מידע למאגר.

יום התחילה: 19(ז) בקשות לקוח שלא ייאסף עליו מידע תוגש באופן שקבע הנגיד.

<אתי בנדלר: לעניין זה ככל הנראה יש חילוקי דעות אם אלה צריכים להיות כללים עד יום התחילה.

<אתי בנדלר: אנחנו צריכים לקבל תשובה.

איתן כבל: 27(ד) בקשות לקוח לאי הכללת נתונים באופן שקבע הנגיד.

<אתי בנדלר: אותו הדבר.

איתן כבל: 36(א) דרך מסירת ההודעה ללקוח על זכותו לקבל דוח ריכוזים מהמאגר.

איתן כבל: 36(ג) תשלום עבור דוח ריכוז נתונים.

איתן כבל: 57(ג) כללים לאבטחת מידע.

איתן כבל: 102 מסירת הודעה ללקוח חדש על זכותו שלא להיכלל במאגר תיעשה בדרך קבע הנגיד.

איתן כבל: אני מציע שנצביע על זה למעט שני הסעיפים שנמצאים במחלוקת.

<אתי בנדלר: 19(ז) ו-27(ד).

<רן נלמד: שאלה.

<רן נלמד: האם הכללים כפי שהם מנוסחים כאן, מבחינת לוחות הזמנים, מתנים את הפעלת החוק בזה שהם יעבדו?

<אתי בנדלר: אין כאן התניה.

<אתי בנדלר: התניה יש רק לגבי סעיף אחד, כפי שתראה לאחר מכן, פרק העיצומים הכספיים לא ייכנס לתוקף בטרם אושרו תקנות.

<אתי בנדלר: בעצם סכומים.

<אתי בנדלר: כאן יש סעיפים שקובעים שהתקנות הראשונות או כללים ראשונים חייבים להיות עד כניסת החוק לתוקף.

<רן נלמד: אני מבקש להזכיר ליושב ראש הוועדה את הבג"ץ המפורסם שלו על התקנות.

<רן נלמד: אני חושב שאם אתה לא תתעקש שהחוק יותנה בכך שיהיו תקנות, אנחנו צפויים לראות בדיוק מה שקרה עכשיו עם חוק נאווי, תחילה של דברים בלי שיש פיקוח, בלי שיש תקנות, בלי שיש דברים שרצים.

איתן כבל: מה אדוני מציע?

<רן נלמד: לחייב את התקנות כדבר שתחילת החוק מותנית בו.

<רוני נויבאואר: הממשלה מתנגדת.

איתן כבל: ברור שהממשלה מתנגדת, כי היא לא תעמוד בזה.

<רן נלמד: נכון.

<רוני נויבאואר: ברור.

<רוני נויבאואר: גם לא הצלחנו להביא חוק.

איתן כבל: אני רוצה להעלות את זה ביום שני עת השר יהיה כאן.

איתן כבל: אני לא מוכן לזה.

איתן כבל: אני אומר את זה כמי שחווה את החוויה הזאת.

איתן כבל: החוק הוצבע ואז כל אחד מסתדר עם מה שנוח לו.

איתן כבל: תשמעו, החוק הזה הוא מקשה, הוא לא יכול לעבוד במקוטע.

איתן כבל: גם כך לא פשוט העסק הזה.

איתן כבל: נקודת המוצא היא כזו שאני אומר לכם אני התכתשתי, ודרך אגב, המדינה, משרד המשפטים והמשרדים האחרים הם האשמים, בין היתר יש להם אשמה גדולה בריבוי החקיקה בכנסת ישראל בכך שמחצית מהדברים שאפשר להעביר בתקנות, הם יותר גרועים מהחקיקה כי הם לא מביאים תקנות.

איתן כבל: את יודעת מה זה להעביר תקנות?

איתן כבל: זה הופך להיות יום לימודים ארוך.

איתן כבל: אני מבקש, אני אומר לך, רוני, ואני מבקש להזכיר לי את זה, לייצר את ההתניה הזאת.

איתן כבל: חברי הכנסת יכריעו בעניין הזה.

איתן כבל: יש כאן סעיפים שאם התקנות לא יתקיימו, אני פושע, וסליחה שאני מרים את הקול שלי כשאני מאשר את זה.

איתן כבל: אנחנו יוצאים לדרך ואין לנו מושג לאן זה הולך.

איתן כבל: אנחנו רק מתפללים, כמו כל יום, שיבוא משיח, שגם זה יעבוד.

רועי פולקמן: על מה ההסתייגות?

רועי פולקמן: רק על סעיף אחד או על הכול?

<אביטל סומפולינסקי: תחילת החוק בתקנות.

<רוני נויבאואר: אני רוצה להגיד לגופם של דברים.

<רוני נויבאואר: אני חשבתי מלכתחילה, חוץ מסעיף 57(ג) שהוא לא באחריות שר המשפטים, הרי אנחנו לא נביא את התקנות האלה דקה לפני תחילתו של החוק כי רוב התקנות האלה מעצבות בעצם את ההסדר שצריך לדעת להפעיל את המאגר.

<רוני נויבאואר: אם אני אחכה עד יום לפני תחילתו של החוק, המשמעות היא שאני במצב קשה לגבי רוב רובן של התקנות ולכן לא הייתה לנו בעיה, דרך אגב, להסכים לקביעת המועד עד לתאריך של יום התחילה.

איתן כבל: סליחה שאני מתפרץ לדבריך.

איתן כבל: את צודקת בכל ואני לא מתווכח אתך, אבל המציאות חזקה ממך וגם ממני.

איתן כבל: בכל מקרה, יש כאן תקנות שמבחינתי זה היום הרי עולם להעמיד למשפט במובן הזה שאם אני בא ואומר לא כל התקנות, אני מבקש מגבירתי שתסמן לי כדי שאני אניח את זה בפני חברי הוועדה, מה הן התקנות שאנחנו נתעקש עליהן שהן חייבות להיות עקב בצד אגודל.

<אתי בנדלר: יש לי בעיה להיענות לבקשתו של אדוני.

<אתי בנדלר: אנחנו סקרנו.

<אתי בנדלר: הרי הרשימה של הכללים והתקנות שסברנו שצריכים להיות מותקנים לפני תחילת חוק, בערך מחצית מכלל ההוראות שמחייבות תקנות וכללים, או יותר, אינני יודעת כמה.

<אתי בנדלר: על כל פנים, אלה בדיוק אותן הוראות שסברנו שהחוק לא ניתן - - -

רועי פולקמן: אני יכול להבין את עמדת הממשלה ומה הבעיה עם זה?

<רוני נויבאואר: ראשית, עניינית, אולי בגלל שאני אופטימית, אני הייתי מוכנה אפילו ללכת בלי כללים ראשונים למעט סעיף 57(ג), שזו הייתה ההתניה של משרד המשפטים כלפי המערכת אצלנו פנימה, שכללי אבטחת מידע יהיו ברורים ויהיו חקוקים.

<רוני נויבאואר: כל הדברים האלה הם דברים שחייבים להיות הרבה לפני.

<רוני נויבאואר: לכן, עניינית, זאת צריכה להיות הרבה לפני כי כאשר הולכים לבנות את המאגר הזה, צריך לדעת מה המידע שנאסף בו.

<רוני נויבאואר: מהותית, לגופם של דברים, אנחנו לכן גם הסכמנו לכללים ראשונים לגביהם עד יום התחילה כי אמרנו שממילא צריכים להיות לפני.

<רוני נויבאואר: להתנות תחולתו של חוק בתקנות, המשמעות של זה – עם כל הצער שבדבר – שהממשלה עובדת 365 ימים בשנה והכנסת לא עובדת 365 ימים בשנה.

<רוני נויבאואר: לא נעים לי לומר, אבל אני אספר כאן סיפור בעוונותיי, כי כאשר אנחנו באנו להסדיר במלחמת לבנון השנייה את הפטור לחיילי המילואים, היינו צריכים אישור ועדת חוקה, אז ועדת החוקה לצערי דאז לא דנה באופן כנראה נקודתי בתקנות חיילי המילואים שלושה חודשים.

רועי פולקמן: עכשיו אני מבין.

רועי פולקמן: הסוגיה היא בין יום התחילה ליום התחולה.

רועי פולקמן: זה העניין?

רועי פולקמן: זה יכול להיגרר שנתיים עד שהחוק ייכנס.

<רן נלמד: אם זה כל כך חשוב לכם, אתם תעשו את זה מהר.

<רוני נויבאואר: זה יוצר בעיות.

רועי פולקמן: ההבדל בין תחילת החוק, תחילת הביצוע של החוק לבין תחולתו, הרי יש כאן ספירה להקמת המאגר שנתיים.

רועי פולקמן: זה ידחה את זה בשנים.

איתן כבל: זה לא דוחה כלום.

<רן נלמד: כמו שבנק ישראל כבר אישר תקציב והוא כבר התחיל לפעול בלי תקנות.

<אתי בנדלר: צריכים את התקנות והכללים האלה לפני תחילת החוק, אבל חלק ניכר מהן, הן תקנות באישור הוועדה.

<אתי בנדלר: אנחנו נעביר לוועדה והוועדה תתמהמה ולא תאשר, אז מה אתם רוצים, שהחוק לא ייכנס לתוקף?

<רוני נויבאואר: יש דברים שאין לי ברירה ואני חייבת את הוועדה.

איתן כבל: ברשותך, אני רוצה לומר את הדבר הבא.

איתן כבל: קודם כל, אני מוחה.

איתן כבל: את נתת דוגמה אחת ועל כל דוגמה אחת שתתני לי, אני אתן לך אלף דוגמאות הפוכות.

איתן כבל: גם כך אנחנו כאן כמו ערבה בוכייה, חובטים בנו מכל כיוון, ולפעמים בצדק.

איתן כבל: אני אומר בעניין הזה ממש לא, אני אפילו מוחה.

איתן כבל: אני חושב שהרוב המכריע של הדברים הם פעולה של ממשלה ולא של כנסת לדורותיה ויש לי פרספקטיבה מספיק ארוכה להגיד לדורותיה.

איתן כבל: אני רוצה לסכם את העניין הזה.

איתן כבל: אני אקריא את החלק הבא.

איתן כבל: לפחות ב-16 יש הסכמה ברורה שהחוק לא יכול להיות ממומש בלעדיהם.

<רוני נויבאואר: כן, אבל עדיין יש הבדל בין תקנות שהן תקנות שהן ברשות לבין תקנות שהן בחובה.

<רוני נויבאואר: תקנה שהיא למשל איזה מידע יימסר מהמאגר, ודאי אדוני צודק.

<רוני נויבאואר: הרי אני לא יכולה להפעיל את המאגר לפני שאני יודעת מה המאגר.

<רוני נויבאואר: בהקשר הזה, זה ברור שזה דבר ראשון שאני אביא אבל ללכת להתנות חוק בתחילתו, לא.

איתן כבל: אני רוצה להקריא את התקנות של השר.

איתן כבל: אני גם אומר לכם שבכל זאת אני רוצה רביזיה על עצמי, על 16(א).

<אתי בנדלר: על כל 16(א)?

איתן כבל: על 16(א)(9).

איתן כבל: על כל 16(א).

<לאה ורון: אדוני מבקש רביזיה על 16(א).

איתן כבל: אנחנו עוברים לתקנות השר.

איתן כבל: תקנות עד יום התחילה 16(ב) - נתוני האשראי מסוג שקבע השר.

איתן כבל: 19(ה) - נתונים המעידים באופן מובהק על אי עמידה בפירעון לעניין בקשה לאי הכללת נתונים במאגר.

איתן כבל: 26(א)(3) - תקנות לעניין נותן אשראי בסיכון נמוך.

איתן כבל: 26(ג) - תקנות לעניין נמתן הסכמה לדוח אשראי.

איתן כבל: 33(א) - נתונים המעידים באופן מובהק על אי עמידה בפירעון לעניין חיווי אשראי.

איתן כבל: 34 - נתונים שיועברו במסגרת חיווי אשראי המפורסמים על פי דין והקשורים אליו.

איתן כבל: 40(ב) - הוכחת התנאים להעברת דוח ריכוז נתונים למיופה כוח בתמורה.

איתן כבל: 47(א) - תקופה המקסימלית שלשכת אשראי תחזיק את הנתונים.

איתן כבל: 47(ב) - תקופה מקסימלית שמיופה כוח בתמורה יחזיק בנתונים.

איתן כבל: 100 - מהם פרטים מזהים.

איתן כבל: 117 - קביעת התקופה שלגביה יתייחסו נתוני האשראי שבמאגר.

איתן כבל: אפשר להעלות להצבעה?

<אתי בנדלר: חוץ מ-19(ז) ו-27(ד).

<אתי בנדלר: בחלק הראשון, בכללים.

איתן כבל: בסדר.

איתן כבל: מי בעד אישור הסעיפים?

איתן כבל: מי נגד?

איתן כבל: בעד אישור הסעיפים – פה אחד

איתן כבל: הסעיפים אושרו.

איתן כבל: עכשיו אישרנו את כל מה שיש הסכמה עליו.

איתן כבל: כשנשוב, לאחר ההפסקה, נעסוק בכל אחד מהדברים שאין בהם הסכמה ונתקדם.

השעה 13: אני רוצה להתייחס לסעיף 16.

השעה 13: עברתי שוב על הדברים ואני רוצה להצביע עליו.

<אתי בנדלר: קודם צריכה להתקיים הצבעה על דיון מחדש.

איתן כבל: מי בעד קבלת הבקשה לדיון מחדש?

איתן כבל: מי נגד?

איתן כבל: בעד בקשה לדיון מחדש – פה אחד

<אתי בנדלר: עכשיו לגופו של עניין.

איתן כבל: לגופו של עניין.

<אתי בנדלר: רוני, אם את יכולה להעביר לעיון היושב ראש את סעיף 16(א)(9).

<רוני נויבאואר: כן.

<רן נלמד: למה זה לא מופיע בנוסח שעלה היום לאתר לדיון?

<אתי בנדלר: זה רק לעניין ההלוואות שניתנו כנגד כספי עמיתים.

<אתי בנדלר: גם לגבי זה הוא צריך לצבור בהיקף שנתי.

איתן כבל: אלה תקנות חובה.

<רוני נויבאואר: תקנות חובה.

איתן כבל: מי בעד אישור סעיף 16?

איתן כבל: מי נגד?

איתן כבל: בעד אישור הסעיף – פה אחד

איתן כבל: תודה.

איתן כבל: בואו נקבע לנו את סדר העבודה.

איתן כבל: אתי, איך הכי נוח לנו להריץ את הדברים?

<אתי בנדלר: אולי נסגור את סעיף 105(א) לגבי דיווח לוועדת הכלכלה.

<אתי בנדלר: תרומת המאגר להשגת מטרות החוק, זה נשאר.

רועי פולקמן: בנפרד.

<אתי בנדלר: כאן יש את הערת המשנה לנגידה לגבי פסקאות (1) ו-(5).

רועי פולקמן: אני אסביר.

רועי פולקמן: ההצעה היא לעשות סעיף שאומר תרומת המאגר להשגת מטרות החוק.

רועי פולקמן: נקודה.

רועי פולקמן: על (5) אני כרגע לא מדבר.

<אתי בנדלר: לגבי החלק הזה של תרומת המאגר להשגת מטרות החוק.

<אתי בנדלר: האם לצורך זה אתם אמורים לעשות מחקר או שאתם יכולים לדווח בלי מחקר?

<נדין בודו טרכטנברג: לא.

<נדין בודו טרכטנברג: אנחנו מוכרחים מחקר.

<אתי בנדלר: לכן אי אפשר לכלול את זה בחלק הראשון של הדיווחים השנתיים.

<רן נלמד: לפני שמתקנים, אפשר להעיר הערה?

איתן כבל: כן.

<רן נלמד: אני חושב שהתייחסות כללית של בנק ישראל להשגת מטרות החוק היא הכרחית גם בדיווח השנתי החל מהדיווח הראשון.

<רן נלמד: לכן אני מציע רק להוריד את "תרומת המאגר ל-" ולהשאיר את הסעיף כהשגת מטרות החוק להורדת הריבית בשוק האשראי.

<רן נלמד: זה דבר שמתאים לדוחות החודשיים שבנק ישראל ממילא מפרסם.

רועי פולקמן: יש לנו הצעה נפרדת.

רועי פולקמן: ההצעה אומרת שהסעיף הראשון הוא תרומת המאגר להשגת מטרות החוק.

רועי פולקמן: נקודה.

רועי פולקמן: אז סעיף שאומר לגבי היקף ושינויים בריביות.

<אתי בנדלר: השינויים בריבית במשק, בריבית האשראי.

<אביטל סומפולינסקי: השינויים בשוק האשראי הקמעונאי ובהיקף האשראי הצרכני.

רועי פולקמן: בדיוק.

רועי פולקמן: זה סעיף נפרד.

<אתי בנדלר: מדברים על אשראי קמעונאי או על אשראי צרכני?

<אתי בנדלר: איך אתם נוהגים לומר?

<נדין בודו טרכטנברג: אני חושבת שהמאגר, יכול להיות שעדיף להשאיר את זה קמעונאי כי אנחנו היינו רוצים לכלול גם עסקים זעירים.

רועי פולקמן: קמעונאי, זה בסדר.

<אביטל סומפולינסקי: היקף האשראי.

<אביטל סומפולינסקי: לא הצרכני.

<נדין בודו טרכטנברג: הקמעונאי.

<נדין בודו טרכטנברג: לא צריך לדווח על האשראי לחברות גדולות.

איתן כבל: בסדר.

רועי פולקמן: היה עוד דבר אחד והוא הנושא של לקוחות שאין לגביהם דירוג אשראי.

<אתי בנדלר: מה אתם מוסיפים כאן?

<אתי בנדלר: דיווח על מה?

<קריאה: מספר הלקוחות.

<יואל בן אור: מספיק מידע שמאפשר לדרג.

רועי פולקמן: לקוחות שלגביהם מספיק מידע.

<אביטל סומפולינסקי: אין לגביהם דוח אשראי על דירוג אשראי ואנחנו לא יודעים למה.

רועי פולקמן: לדווח.

<אביטל סומפולינסקי: אי אפשר להגיד שאין עליהם מספיק מידע.

<יואל בן אור: לשכות אשראי לצורך העניין יכולות להגיד שיש כך וכך אנשים שמידע שקיים לגביהם במאגר, אני לא יודעת להוציא דירוג.

<יואל בן אור: יש להם את המידע הלא מזוהה על כולם.

רועי פולקמן: כל הפואנטה של החוק הזה הייתה האם צריך נתונים מגוף אחר או להוריד נתונים.

רועי פולקמן: אם אנחנו מגלים שארבעים אחוזים מהצרכנים, הנתון האחד שמקבלים עליו לא מאפשר לתת להם דירוג אשראי שיש לו תקיפות סטטיסטית, זה נתון מאוד חשוב ויצטרך להתקיים דיון האם צריך להוסיף מקורות נתונים, לשנות את מקורות הנתונים.

<צוריאל תמם: אולי עדיף להישאר ברמה העובדתית.

<צוריאל תמם: לקוחות שאין לגביהם דירוג.

רועי פולקמן: זה מה שאמרנו.

<צוריאל תמם: ברמה העובדתית אתה אומר לקוחות שאין לגביהם דירוג, אתה מביא את העובדה הזאת ומכאן יתפתח הדיון.

רועי פולקמן: כך ניסחנו את הסעיף.

רועי פולקמן: זה נתון קריטי לאפקטיביות.

<צוריאל תמם: כי הניסוח היה שאין מספיק מידע וכן הלאה.

רועי פולקמן: לקוחות אין עליהם דירוג.

<יואל בן אור: היקף האוכלוסייה הבוגרת בישראל, כמה אנשים לא נכנסים.

<אביטל סומפולינסקי: אפשר לומר מי יש לגביו מידע במאגר.

<יואל בן אור: מי על אף שהוא נכנס למאגר, אין עליו דירוג.

<אתי בנדלר: אני מוכרחה לומר שעדיין לא הצלחתי להבין מה אתם מציעים.

איתן כבל: אני הבנתי את הדבר הבא.

איתן כבל: יש את אלה שהם בסדר ויש את הקבוצה של אלה שביקשו לא להיכלל במאגר, יש את אלה שאמורים להיות כלולים במאגר אבל אין עליהם מספיק מידע כדי שייקבע להם דירוג.

<אתי בנדלר: זאת אומרת, ניתן לתת עליהם דוח אשראי אבל ללא דירוג.

<אתי בנדלר: אין שם מספיק חומר.

איתן כבל: נכון.

<אתי בנדלר: זה מספר הלקוחות מתוך מה?

<יואל בן אור: הלקוחות הקיימים.

<אתי בנדלר: מספר מוחלט?

<אביטל סומפולינסקי: מספר לקוחות אין עליהם דירוג אשראי?

רועי פולקמן: כן.

<אתי בנדלר: השאלה אם נקבל 1,758, מה זה יאמר?

<אתי בנדלר: אנחנו צריכים מתוך מה.

רועי פולקמן: אם תגלה ששלושים אחוזים מסך הפוטנציאל בשוק הישראלי, אין עליו דירוג אשראי, זה ידרוש פעולות מסוימות כדי לעשות מחקר נוסף.

איתן כבל: מי אלה, מה הם, למה הם.

רועי פולקמן: הם מודרים או הם לא מודרים.

<נדין בודו טרכטנברג: זה מתחיל בזה שיש אנשים שיעשו אופט אאוט.

רועי פולקמן: את זה אתם תדעו להגיד.

<נדין בודו טרכטנברג: זה חשוב, כי אם יש לך אופט אאוט מאוד גבוה, הכול משתנה.

רועי פולקמן: את זה אתם תדעו.

<נדין בודו טרכטנברג: לכן אני אומרת שגם השלושים אחוזים, זה תלוי.

רועי פולקמן: לכן אנחנו רוצים לדעת אם יהיו אחוזים משמעותיים.

איתן כבל: הבנתם?

<אתי בנדלר: אני בפסקה (6) אוסיף את מספר הלקוחות שאין לגביהם דירוג אשראי, מספר הלקוחות שהגישו וכולי.

<אתי בנדלר: אין דירוג בכלל.

רועי פולקמן: יכול להיות שיש פרט מידע אבל הוא לא מספיק כדי לדרג.

רועי פולקמן: זה מאוד רלוונטי.

<אתי בנדלר: זה יתווסף לפסקה (6).

<נדין בודו טרכטנברג: שוב, (1) ו-(5), זה מה שאנחנו לא רוצים.

<נדין בודו טרכטנברג: אנחנו רוצים את (1) ו-(5)?

איתן כבל: לא.

איתן כבל: אמרנו ש-(5) יישאר, ש-(1) ו-(5) יישארו - - -

רועי פולקמן: שינינו את (1).

<אתי בנדלר: סעיף (1) מתחלק לשתי פסקאות.

<אתי בנדלר: פסקה אחת היא תרומת המאגר להשגת מטרות החוק.

<אתי בנדלר: נקרא לזה פסקה (1).

<אתי בנדלר: פסקה (1א) לצורך העניין יהיה השינוי בריבית בשוק האשראי הקמעונאי ובהיקף האשראי הקמעונאי.

רועי פולקמן: אין לכם בעיה לעשות את זה.

<נדין בודו טרכטנברג: בחלק האחד יש לנו בעיה.

<אתי בנדלר: לגבי (1), תרומת המאגר להשגת מטרות החוק ולגבי פסקה (5), השפעת נתוני אשראי הנמסרים למאגר מחברת חשמל על דירוג האשראי של הלקוחות, אומרת גברת טרכטנברג שהיא לא יכולה לכלול את זה בדיווחים השנתיים לוועדת הכלכלה משום שכדי להגיע לאיזושהי מסקנה בקשר לכך, חייבים לבצע מחקר.

<אתי בנדלר: לכן בישיבה הקודמת אדוני ביקש שייכתב "שלבי המחקר ביחס לתרומת המאגר להשגת מטרות החוק".

<אתי בנדלר: עם סיומו להביא את תוצאות המחקר בפני ועדת הכלכלה.

<רן נלמד: שאלה לגבי סעיף (5).

<רן נלמד: למה רק חברת חשמל ולא נתונים אחרים שייכנסו למאגר?

<רן נלמד: אם עושים כבר מחקר, למה לא לבדוק את ההשפעה של הנתונים שיגיעו מבנק הדואר או ממקומות אחרים?

<רן נלמד: למה רק חברת חשמל?

<אתי בנדלר: כי לגבי חברת החשמל, אני מזכירה את כל הוויכוח המאוד גדול שהיה כאן, האם באמת יש בנתונים האלה כדי לתרום איזושהי חובה כלשהי כביכול לנתונים.

איתן כבל: הנחת העבודה שלי היא, בכלל, שבנק ישראל יידרש לעשות, אם זה כתוב או לא כתוב.

איתן כבל: הוא יידרש לעשות בדיקות לעצמו לראות מה ההשפעה של כל אחד.

<שירלי אבנר: אני רק אחדד כי כבר נאמרו הדברים בנושא של השפעת הנתונים שנמסרים על ידי חברת החשמל.

<שירלי אבנר: שצריך להתנות את זה כמובן בכך שהנתונים נמסרו.

איתן כבל: זה ברור.

איתן כבל: אל תדאגי, לא ייקחו אותך לקלבוש על זה.

<רן נלמד: אני חושב שהמחקר שלכם צריך להיות הרבה יותר רחב ולכלול את כל מקורות המידע.

<נדין בודו טרכטנברג: אני חושבת שבזה שאנחנו אומרים שכן רוצים לעשות מחקר על תרומת המאגר - - -

איתן כבל: אני חושב שזה מספיק.

איתן כבל: זה כולל את הכול.

<נדין בודו טרכטנברג: שם זה יהיה.

איתן כבל: אני מרגיש שאני בקטע של אבנים שחקו מים.

<רן נלמד: האם מוסיפים בסוף סעיף שזה יפורסם באתר של הוועדה או לא?

איתן כבל: זה ממילא אמור להתפרסם.

איתן כבל: כל הפעולות אמורות להתפרסם.

איתן כבל: מבחינתי זה ברור מאליו, בדוח השנתי הם צריכים להוציא.

איתן כבל: זה לא שיהיה דוח לזה ודוח להוא.

<רן נלמד: לא אמרתי שיהיה.

<רן נלמד: אני רק אמרתי האם אני אסמוך יותר על האתר של ועדת הכלכלה מאשר על אתר בנק ישראל.

איתן כבל: אני יכול לצאת מ-105?

<אתי בנדלר: כן.

<אתי בנדלר: אבל כמובן שאם כך בסעיף קטן (ב) יהיה שינוי כי דיווח כאמור בסעיף קטן (א) יימסר לוועדה במשך חמש שנים מיום תחילתו של החוק ולגבי תוצאות המחקר, עם סיום המחקר.

איתן כבל: בסדר.

איתן כבל: רן אמר שזה יעלה באתר ועדת הכלכלה.

<אתי בנדלר: אגב, לגבי חברת חשמל זה לא הגיוני שזה יהיה רק חמש שנים מיום תחילתו של החוק אלא מיום תחילת מסירת נתונים בידי חברת חשמל.

איתן כבל: צודקת.

איתן כבל: בסדר.

איתן כבל: תודה.

<אתי בנדלר: נסכם את הדברים.

<אתי בנדלר: לגבי תרומת המאגר להשגת מטרות החוק והשפעת נתוני האשראי הנמסרים למאגר מחברת החשמל על דירוג האשראי של הלקוחות, מה שיימסר במסגרת הדיווח השנתי יהיה שלבי המחקר כדי להגיע למסקנות ביחס לדברים האלה ועם סיום המחקר ביחס לכל אחד מהפסקאות האלה, יועברו תוצאות המחקר לוועדת הכלכלה.

<אתי בנדלר: לגבי פסקה (5), השלבים במחקר, הדברים האלה יימסרו במשך חמש שנים מיום תחילת החוק על נתוני חברת החשמל וזה יימסר לוועדה במשך חמש שנים מתום שנה מיום תחילת החוק.

<אתי בנדלר: בנוסף לכך, הוספנו בפסקה (6) את מספר הלקוחות שאין לגביהם דירוג אשראי.

איתן כבל: בסדר.

איתן כבל: מי בעד סעיף 105 עם התיקונים והשינויים?

איתן כבל: מי נגד?

איתן כבל: בעד אישור הסעיף – פה אחד

איתן כבל: הסעיף אושר.

<אביטל סומפולינסקי: אנחנו חוזרים לסעיף 116.

איתן כבל: האם אתם רוצים שנלך עד הסוף ואז נחזור לטפל בתקנות?

<רוני נויבאואר: נראה לי לסיים את התקנות.

<אתי בנדלר: גם אני חושבת כך.

<לאה ורון: על סעיף 116 כן הצביעה הוועדה, למעט על 19(ז) ו-27(ד).

איתן כבל: צודקת.

איתן כבל: בואו נתחיל.

איתן כבל: היכן אנחנו מתחילים, ב-116?

<אתי בנדלר: אם נלך לפי הסדר, מה עם 107(א)?

<אתי בנדלר: פיקוח פרלמנטרי על תקנות וכללים.

<אביטל סומפולינסקי: 19(ז) וסעיף 27(ד), זה אותו דבר.

<לאה ורון: נשארו עשר פסקאות שלא הוצבעו לגביהן נאמר שהן במחלוקת.

<אתי בנדלר: ב-107א?

<לאה ורון: כן.

<לאה ורון: מתוך ה-38 שמונחים לפנינו.

איתן כבל: גברתי יכולה להתחיל?

<אתי בנדלר: סעיף 19(ז).

<רוני נויבאואר: סעיף 19(ז) הוא כמו 27(ד).

<אביטל סומפולינסקי: אלה בקשות לאי הכללת נתונים או אי מסירת נתונים מהמאגר.

<אתי בנדלר: אדוני, להזכירך, בקשת לקוח לאופט אאוט.

<אתי בנדלר: על זה בעצם מדובר.

איתן כבל: כן, אני זוכר.

איתן כבל: נושא האופט אאוט הוא עניין חשוב.

איתן כבל: אולי אתם חושבים שהוא חשוב רק לכם, אבל גם לנו.

<אתי בנדלר: זאת אומרת, במילים אחרות, הוועדה לא רואה בזה עניין טכני בלבד של טופס אלא דבר הרבה יותר משמעותי.

איתן כבל: האופט אאוט הוא חשוב הרבה מעבר.

<שירלי אבנר: אבל זה באופן, זה באמת טכני.

<שירלי אבנר: אני מקריאה את הסעיף, את סעיף 19(ז).

איתן כבל: גברתי, לא נחה דעתי.

איתן כבל: ישבה אתי היועצת המשפטית, הציגה את הדברים בפני ואני אמרתי לה בצורה ברורה שעניין האופט אאוט, אני לא יודע, אולי יום אחד זה ישתנה.

איתן כבל: נכון לרגע זה, אני עדיין לא נעול על כל האופט אאוט ועל כל פעולותיו ועל כל צורותיו ואיך הוא יתנהל.

איתן כבל: לכן אני מבקש שזה יהיה.

<שירלי אבנר: אני מבינה אבל אני בכל זאת אנסה להגיד.

<שירלי אבנר: האם זה יישלח בפקס, האם זה יישלח באינטרנט, האם יהיה אתר ייעודי, האם הוא יצטרך למלא טופס.

איתן כבל: גברתי, אלה בדיוק הדברים.

איתן כבל: הכול עניין של איך אתה מסתכל על הדברים.

איתן כבל: את מסתכלת עליהם מהעין שלך מבפנים החוצה, ואני מסתכל על זה מבחוץ פנימה.

איתן כבל: כיוון שאני מסתכל על זה מבחוץ פנימה, אני מבקש שזה יהיה.

איתן כבל: חד משמעית זה נושא שאני עוד לא יודע איך לאכול אותו ואיך אנשים בכלל יתמודדו עם זה.

איתן כבל: חלק מההחלטה שלהם יהיה איך התקנות ייראו.

<שירלי אבנר: ואם נשאיר את זה לדיווח לוועדה?

איתן כבל: אני לא מבין למה זה כל כך מסובך לך.

<שירלי אבנר: כי אנחנו באמת לא רוצים שהדבר יתעכב.

<שירלי אבנר: אנחנו חושבים שמדובר במשהו טכני.

איתן כבל: אני מבטיח לך, תביאי לי את התקנות האלה הראשונות ואני אאשר אותן ראשונות.

איתן כבל: אנחנו כאן רבים על כך שתביאו כמה שיותר מהר.

איתן כבל: אני מתחייב שכל עוד אני כאן, שום דבר לא יתעכב.

רועי פולקמן: אתה כל הזמן מזכיר, ובצדק, שאנחנו לא קבועים כאן.

איתן כבל: אני אבהיר.

איתן כבל: עבורי זה עקרוני.

רועי פולקמן: אין לי התנגדות לפיקוח.

רועי פולקמן: להפך, בכל מקום שאפשר לדרוש פיקוח פרלמנטרי, אני בעד.

רועי פולקמן: אותי הטריד דבר אחד ואמרה לי בצורה מאוד ברורה היועצת המשפטית, ואני לומד כאן.

רועי פולקמן: הסוגיה האם זה יגרום לכך שהביצוע של החוק הזה ייעשה בטור או במקביל.

איתן כבל: ממש לא.

רועי פולקמן: מה שמטריד אותי זה שתהיה כאן שורה של דברים שיחכו.

רועי פולקמן: אם זה במקביל – מקסימום פיקוח פרלמנטרי.

רועי פולקמן: אני לא רוצה שזה יעכב.

<שירלי אבנר: אני רוצה לומר מה שיכול לעכב.

איתן כבל: לא, אני מסרב.

איתן כבל: אני כבר לא יכול יותר.

איתן כבל: העניין ברור.

איתן כבל: טחנו אותו עד דק ואני לא מקבל את זה יותר.

איתן כבל: זה יהיה בתקנות.

איתן כבל: נקודה.

איתן כבל: פיקוח פרלמנטרי.

<רן נלמד: משפט אחד שנוגע גם לחלק מהדברים הבאים.

<רן נלמד: תשימו לב שחלק מהדברים שמופיעים כאן לבטל פיקוח פרלמנטרי, אלה דברים שבמשפט מופיעה המילה לקוח.

<רן נלמד: סעיף 27(ד) עוסק בדברים שקשורים בלקוח.

<רן נלמד: לכן אני חושב אדוני שאתה צריך לקבל החלטה גורפת שאומרת שכל סעיף שיש בו נגיעה ללקוחות, חייב לעבור אישור של ועדת הכלכלה.

איתן כבל: תודה רבה.

איתן כבל: אני מבקש להעלות את סעיף 19(ז) ו-27(ד) להצבעה.

איתן כבל: מי בעד?

איתן כבל: מי נגד?

איתן כבל: בעד אישור הסעיפים – פה אחד

איתן כבל: הסעיפים אושרו.

איתן כבל: יהיה פיקוח פרלמנטרי.

<אביטל סומפולינסקי: סעיף 26(א)(2).

איתן כבל: אני אעקוב מקרוב.

איתן כבל: אני מבטיח לך שאם החוק יתעכב, זה לא יהיה בגלל זה.

איתן כבל: יש לי הרגשה.

איתן כבל: אני אומר את זה מידע אישי.

<שירלי אבנר: אני לא מדברת על עיכוב החוק.

<שירלי אבנר: אני מדברת על עיכוב בכניסתו של הלקוח.

איתן כבל: אני לא מקבל את זה.

איתן כבל: אני אומר לך שגם כך שיפרנו את החוק כולנו ביחד.

<שירלי אבנר: אם אנחנו רוצים להעביר למשהו יותר יעיל, אנחנו נצטרך את האישור של הוועדה.

איתן כבל: לא.

איתן כבל: לא נכון.

איתן כבל: הניסוח שאתם תעשו, אנחנו מספיק מפותחים ויודעים שכל יום יש טכנולוגיות חדשות שנכנסות, כמו בעניינים הנוגעים שהם קצת יותר מסובכים מאיך להעביר ללקוח.

איתן כבל: מצאנו את הניסוח שיודע לתת את התשובות האלה.

איתן כבל: אם מחר זה יהיה על ידי הטייסים החדשים, אתה יכול להגיד טכנולוגיות מתחדשות.

<חזי כאלו: הנקודה היא לא העניין הזה.

<חזי כאלו: הנקודה היא באמת היעילות של הפעולה.

<חזי כאלו: זאת אומרת, זה בסך הכול דבר חשוב וזה נכון.

איתן כבל: יקירי, אני אספר לך את הדבר הבא.

איתן כבל: לעתים יעילות יתר היא נזק ללקוח.

רועי פולקמן: יש כאן את האיזון, כשזה יקרה.

רועי פולקמן: יכול להיות שעשינו כאן פיל לבן.

רועי פולקמן: אם נשאל את דוד, הוא יגיד שעבדנו כאן

רועי פולקמן: כמה שעות על החוק הזה שלעולם לא ייושם, לטענתו.

רועי פולקמן: זה חשש לגיטימי.

איתן כבל: אני מודיע לאדוני, לא בגלל התקנה הזאת.

איתן כבל: אני רוצה להזכיר שב-99 אחוזים הגענו להסכמות.

רועי פולקמן: נכון.

רועי פולקמן: אני רק אומר שיש כאן גם חשש.

<לאה ורון: בדרך כלל אלה רשימות שיוצאות מאתנו.

<אתי בנדלר: הסעיף הבא שיש לגביו מחלוקת הוא סעיף 26(א)(2).

<אתי בנדלר: קודם כל, אני רוצה לומר שככלל, הפיקוח הפרלמנטרי נדרש לגבי תקנות השר או לגבי כללים של הנגיד.

<אתי בנדלר: לגבי הוראות הממונה, זה המקום היחיד שבו אני סברתי שיש צורך בפיקוח פרלמנטרי ואומר מדוע.

<אתי בנדלר: כזכור, קיים בחוק עקרון הדדיות.

<אתי בנדלר: דהיינו, מקור מידע מספק מידע למאגר, מוסר מידע למאגר ומקבל מהמאגר מידע.

<אתי בנדלר: בסעיף 26(א)(2) נאמר: "נותן האשראי, לא יובאו נתוני אשראי לגבי לקוח ללשכת אשראי אלא אם כן מתקיימים כל התנאים האלה: נותן האשראי הוא מקור מידע המעביר נתוני אשראי למאגר לפי פרק ו' לגבי כל לקוחותיו שיש לו נתוני אשראי לגביהם".

<אתי בנדלר: עד כאן הכול טוב ויפה.

את הסיפא: לכאורה יכול הממונה לקבל התחייבות לכך שבתוך עשר שנים הוא יתחיל להעביר נתונים למאגר ועל ידי כך בעצם, על ידי הוראה של הממונה, עוקפים את הוראת ההדדיות שהמחוקק קבע בהוראה ראשית.

<רוני נויבאואר: סעיף 26 בנוי על זה שיש דרישת הדדיות.

<רוני נויבאואר: אנחנו ביקשנו אותה ואנחנו רוצים אותה כי אם לא, המאגר שלנו לא יהיה עשיר מספיק.

רועי פולקמן: אבל יכול להיות שהממונה לא ירצה אותו.

כתבנו בסעיף קטן: מה שהוספנו זאת סמכות של הממונה למקרה ספציפי בו הוא רואה שלא נקבעו הוראות בגלל שלא מצאנו צורך לקבוע הוראות, אבל יש גוף שהוא גוף קטן.

כתבנו בסעיף קטן: אם זה משהו רוחבי, אנחנו קובעים אותו בסמכויות של השר באישור ועדה.

כתבנו בסעיף קטן: אם זה משהו נקודתי, אנחנו רוצים להשאיר את זה לממונה.

כתבנו בסעיף קטן: הטענה כאן היא שיעקפו את הסמכויות של השר, יעקפו את הסמכויות של הוועדה, יגיעו למקרה הספציפי.

כתבנו בסעיף קטן: הרי אם לא כן, אין לו סמכות לתת פטור?

כתבנו בסעיף קטן: אני מזכירה שהיועצת המשפטית הוסיפה את המילים "ובמועד".

כתבנו בסעיף קטן: כלומר, היועצת המשפטית אמרה לא כתבתם מספיק ספציפי, אז כתבנו באופן ובמועד.

<אתי בנדלר: אם זה היה מוגבל לתקופה של שישה חודשים, של שמונה חודשים.

<אתי בנדלר: אני גם מזכירה לך אדוני שהוועדה דנה בשאלה מה קורה כאשר יש סמכות לקבוע תקנות ויש במקביל סמכות לממונה לתת הוראות ועוקפים את הצורך בקביעת תקנות.

<רוני נויבאואר: אולי יש לנו הנחות מוצא הפוכות.

<רוני נויבאואר: אני חושבת שרגולטור מטבעו – ודרך אגב, זה מה שיצחק זמיר אמר בבג"ץ – צריך להגן.

<רוני נויבאואר: הוא צריך להגן על הציבור, הוא צריך לעשות דברים.

<רוני נויבאואר: אני מסתכלת על הסמכויות שלי.

<רוני נויבאואר: את כבר עולה לסמכויות הוועדה.

<רוני נויבאואר: לא הייתה לי בעיה לתת סמכויות כפולות למרות שאנחנו מידדנו אותן וקבענו שברור שהתקנות גוברות.

<אתי בנדלר: זה ברור.

<אתי בנדלר: את זה לא צריך לומר.

<רוני נויבאואר: אבל אם יש רגולטור שרואה לצורך העניין שהוא צריך משהו בשביל התפעול, את אומרת לו סטופ, סטופ, סטופ, עכשיו צריך ללכת לשר.

<רוני נויבאואר: אני לא הייתי מוכנה להיות שם.

<אתי בנדלר: מה זה לצורך התפעול?

<רוני נויבאואר: זה לצורך התפעול, כשיש הגנת ינוקא.

<רוני נויבאואר: אם זה משהו רוחבי, אני אביא את זה בתקנות ובאישור ועדה.

<אתי בנדלר: אם את מדברת על הגנת ינוקא על גוף שיקבל מידע למרות שהוא לא מוסר מידע, לפחות תכתבי.

<רוני נויבאואר: כתבת באופן ובמועד שהורה הממונה.

<אתי בנדלר: נכון, ובלבד שהממונה לא יאפשר קבלת נתונים ללא מסירת נתונים.

<רוני נויבאואר: אם זאת הוראה כללית של שר, אנחנו הסכמנו.

איתן כבל: אני רוצה להתערב ולומר את הדבר הבא.

איתן כבל: אני מבקש לתחום את זה בזמן.

<רוני נויבאואר: כתוב בנוסח.

<רוני נויבאואר: או שהתחייב להעביר באופן ובמועד שהורה הממונה.

<אתי בנדלר: ובלבד שאותו מועד לא יעלה על איקס חודשים ממועד תחילת קבלת נתוני אשראי.

<רוני נויבאואר: אי אפשר לתת את הסמכות לתת הוראות פרטניות?

<אתי בנדלר: אבל בהוראות הפרטניות אפשר גם לתת את זה לעשר שנים.

<רוני נויבאואר: או שנקודת המוצא היא שאת מפחדת מזה שיעקפו אותך.

<אתי בנדלר: לא.

איתן כבל: לא, לא אותי.

<אתי בנדלר: את המחוקק.

איתן כבל: העניין הוא פשוט.

איתן כבל: רוני, אני מסכים אתך.

איתן כבל: אני חושב שצריכה להיות הגבלה של זמן.

איתן כבל: חייב להיות שלייקעס.

<יואל בן אור: אם זה היקף אשראי לצורך העניין, לא חייב להיות זמן.

<יואל בן אור: היקף אשראי נורא קטן והוא מעולם לא הצליח להגדיל.

<אתי בנדלר: יש לו גישה למאגר לתקופה מוגבלת.

<שירלי אבנר: אני רוצה לחדד משהו.

<שירלי אבנר: אם יש חשש שאף אחד לא ידע והציבור לא ידע, אני רק מפנה את תשומת הלב לכך שנכנסה הוראה מפורשת במסגרת המרשמים, בסעיף 63(א)(2), גם לגבי מקורות שהתחייבו להעביר מידע למאגר.

<אתי בנדלר: נכון.

<שירלי אבנר: אפשר גם כאן להכניס את התקופה הספציפית.

<שירלי אבנר: אם הממונה קובע מועד לפי סעיף 26(א)(2), אז אפשר להכניס שם גם את התקופה שלגביה זה נקבע.

<שירלי אבנר: אז זה יהיה פומבי ויהיה את עיקרון ההדדיות.

<אתי בנדלר: אם באמת הכוונה היא לתת זמן התארגנות, לתת הגנת ינוקא, מדוע שלא תגבילו את זה בזמן?

<שירלי אבנר: מוקדם לי להגיד כמה חודשים נדרש במסגרת הגנת ינוקא.

<שירלי אבנר: אני מודה.

<יואל בן אור: עוד לא יודעים מה העלות של התחברות למאגר.

<שירלי אבנר: זה קצת מוקדם להגיד.

רועי פולקמן: אתי, אני רוצה לשאול משהו לגבי הרציונל.

רועי פולקמן: תקנות שנקבעות פעם אחת והן מה שנקרא הבנצ'מארק לכל החוק הזה, אני מבין למה הוועדה.

רועי פולקמן: כל דבר שהוא תפעולי וניהולי שיכול להיות שהוא משתנה, אי אפשר שזה יגיע לוועדה.

<אתי בנדלר: זה לא תפעולי.

רועי פולקמן: אולי זה ישתנה ושנה אחת יהיה כך ושנה אחרת יהיה אחרת?

איתן כבל: אני רוצה להציע שזה יהיה עד שנה ואם אחרי שנה לא יבוא, יצטרכו לתת אישור.

<שירלי אבנר: שנה נשמע לי על פניו סביר.

איתן כבל: זה נשמע אבא של הסבירים.

<שירלי אבנר: שוב, אני לא יודעת כמה זמן יידרש לגוף.

<שירלי אבנר: יכול להיות שיגיע גוף שרוצה לתת אשראי - - -

איתן כבל: אין לי בעיה, זה בסדר, אבל זה קורה אחת לתקופה.

איתן כבל: אם יסתבר שאין צורך, אז אולי המחוקק יגיד שהוא מוותר וישנה את זה.

<שירלי אבנר: ואם נכניס את זה במסגרת הוראות הדיווח לוועדה?

<אתי בנדלר: את מה?

<שירלי אבנר: את אותם מקרים.

<אתי בנדלר: אין צורך.

<אתי בנדלר: זה נמצא במרשם בין כה וכה.

<אתי בנדלר: את לא שומעת מה שהיושב ראש הציע עכשיו.

<אתי בנדלר: עד שנה בלי ועדה ומעבר לשנה, הארכה מעבר לשנה, באישור ועדה.

<אתי בנדלר: זה לא סביר?

<שירלי אבנר: אני לא חושבת שזה נכון.

איתן כבל: תלכי אתנו פעם אחת ושלא נצטרך לכופף אותך.

איתן כבל: תגידי לי פעם אחת.

איתן כבל: אני מבין שאת עושה את עבודתך, אבל פעם אחת תגידי שאני צודק.

איתן כבל: לא קרה לי עד עכשיו.

איתן כבל: תבדקי בפרוטוקול.

איתן כבל: אולי זה קרה כשעצמתי עיניים ואז אמרת כן.

איתן כבל: לא קרה לי אתך עד עכשיו, וזה בסדר.

איתן כבל: לא יכול להיות שלא קרה לי אפילו פעם אחת שבשיח ביני לבינך, בנק ישראל, שתאמרי לי שאני צודק.

איתן כבל: כל דבר שאני מביא, אני בא מהדלת, את נכנסת מהחלון, אני בא מהחלון, את נכנסת מהדלת.

איתן כבל: זה בסדר אבל אנחנו מנסים כאן כל הזמן לא להיות נוקשים מדי אלא ללכת גם לקראתכם, אבל יש איזשהו גבול.

איתן כבל: את יודעת מה זה שנה?

איתן כבל: אתם כל הזמן יושבים אתי וכשזה נוגע לדברים שאנחנו צריכים, לא, אין בעיה, יהיה בסדר, מה אתה דואג, אתה לא סומך עלינו, הכול יהיה בסדר.

איתן כבל: אבל כשזה משהו שאנחנו רוצים להגן, לא, מה, תראה, אפשר, חצי שנה, שנה.

איתן כבל: לא קונה את זה.

<רוני נויבאואר: אנחנו רוצים להציע פשרה.

איתן כבל: את חושבת שאני כל היום רוצה לשבת ולעסוק בענייני בנק ישראל?

איתן כבל: שכל יום אני חולם מתי יגיעו התקנות?

איתן כבל: אני אתקשר ללאה מהדרך לשאול אותה אם הונחו התקנות?

איתן כבל: אני רוצה להתקדם עם זה.

<רוני נויבאואר: אפשר להציע הצעה.

<רוני נויבאואר: בעיקרון, נניח, אם אנחנו מגבילים את זה בזמן, שר המשפטים יהיה מוסמך להעביר הסדר כללי גם לגבי אלה שמתחייבים להעביר.

<אתי בנדלר: מה זאת אומרת?

<אתי בנדלר: יש לי סמכות.

<רוני נויבאואר: לא, הנוסח כרגע לא מספיק כי כתוב על אף הוראות סעיף קטן (א) רשאי.

<רוני נויבאואר: אנחנו התכוונו שהוא יכלול גם את אלה.

<רוני נויבאואר: שיהיה ברור בנוסח.

<יואל בן אור: בסעיף (ב) כתוב כרגע שהשר מוסמך לפטור בכלל.

<רוני נויבאואר: כתוב שהשר רשאי לקבוע כי יינתן מסוג שיקבע, אף שאינו מעביר או מתחייב להעביר.

<רוני נויבאואר: כאן אני יכולה להביא משהו גנרי, כלומר, משהו שאומר שמישהו שמתחת להיקף אשראי מסוים וקם לפני שתיים, המשמעות היא שאני יכולה לתת לו פטור.

<רוני נויבאואר: אם זה בסדר מבחינתכם, נגביל את זה בשנה ונביא בתקנות את כל מה שמעבר לשנה באישור ועדה.

<אתי בנדלר: אבל לדעתי זה ברור מאליו.

<רוני נויבאואר: צריך להוריד את המילים "או מתחייב".

<יואל בן אור: עד שנה ייקבע בתקנות ולא בחקיקה.

<יואל בן אור: השדר יקבע בתקנות את המקסימום ממנו ניתן לתת הגנת ינוקא.

<אתי בנדלר: או שאתם לא הבנתם אחד את השני או שרוני הסבירה משהו אחד ואתה הסברת משהו אחר.

איתן כבל: רוצים התייעצות סיעתית?

<אתי בנדלר: הוא רוצה שבתקנות יגבילו את זה לשנה.

<אביטל סומפולינסקי: עכשיו זאת סמכות רשות.

<יואל בן אור: הממונה יהיה כפוף למקסימום שיקבע השר בתקנות.

<רוני נויבאואר: לגבי הממונה תגדילי את הפטור שהוא נותן בתקופה שלך נניח שנה.

<רוני נויבאואר: אנחנו כרגע מציעים הצעה שאולי לא בהכרח מקובלת על כל החברים כאן.

<רוני נויבאואר: בהנחה שמגיעים לפרק זמן שהממונה המקסימלי – כי מה שאת מפחדת, זאת מהעקיפה של החוק.

<רוני נויבאואר: אני לא מפחדת מזה.

<רוני נויבאואר: אני לא חוששת מכך.

<אתי בנדלר: בהוראות פרטניות הוא בהחלט יכול.

<רוני נויבאואר: תמיד בהוראות פרטניות יכולים לעקוף הכול.

<רוני נויבאואר: גם אגף שוק ההון יכול לעקוף הכול.

<אתי בנדלר: זה רע מאוד.

<רוני נויבאואר: לא.

<רוני נויבאואר: זה לא רע מאוד.

<רוני נויבאואר: הם עושים את העבודה שלהם.

<אתי בנדלר: השאלה אם לעקוף את החוק זה נכון.

<רוני נויבאואר: כנראה אנחנו נמשיך את זה הרבה שנים, אתי.

<רוני נויבאואר: אני מציעה שאם אנחנו מגבילים בזמן את (2), אז ש-(ב) יהיה ברור, שאם אני מביאה תקנות שאומרות שמתחת להיקפי אשראי מסוימים, למי שהתחיל פעולתו בשלוש השנים האחרונות – או כל מיני, אני סתם ממציאה – אבל המשמעות היא שאני אוכל לתת פטורים גם לעניין ההתחייבות להעביר, לקבוע מה הם התנאים של התחייבות להעביר.

<רוני נויבאואר: את מפחדת שהממונה ייתן פטור למישהו ואין לך שליטה על כך.

<רוני נויבאואר: הוא יגיד שהוא מבין שההוא מתחייב להעביר, שהוא מתחייב להעביר בעוד שנתיים, ולצורך זה רצית שתהיה ועדה, נכון?

<אתי בנדלר: כן.

<רוני נויבאואר: אני אומרת שדבר כזה אני יכולה להביא בתקנות, שיהיו עקרונות, שיהיו אמות מידה לפיהם הוא נותן את הפטורים האלה ב-(2).

<אתי בנדלר: בשורה התחתונה, מה את מציעה?

<אתי בנדלר: בפסקה (2) להגביל או לא להגביל?

<רוני נויבאואר: אני לא הייתי רוצה להגביל, אבל אם הוועדה רוצה להגביל.

<אתי בנדלר: ולעומת זאת, סעיף קטן (ב), מה את רוצה לשנות בו?

<רוני נויבאואר: אני רוצה שיהיה ברור שרשאי השר.

<אביטל סומפולינסקי: בסעיף 22 את יכולה לכתוב שהממונה רשאי לעשות את זה בכפוף לתקנות בסעיף קטן.

<רוני נויבאואר: והשר מוסמך לקבוע תקנות שהן מפרשות מתי מתחייב להעביר זה מספק לצורך סעיף 26(א)(2).

<רוני נויבאואר: השר יקב בתקנות מה מספק.

<אתי בנדלר: בתקנות מכוח סעיף קטן (ב)?

<רוני נויבאואר: כן.

<אתי בנדלר: ואלה תקנות חובה?

<רוני נויבאואר: אלה תקנות באישור ועדה.

<אתי בנדלר: אבל הן תקנות חובה?

<רוני נויבאואר: לא.

<רוני נויבאואר: עד שנה אנחנו הולכים עם הוועדה.

<רוני נויבאואר: המקסימום שהממונה יוכל לתת זה עד שנה.

<רוני נויבאואר: בסדר?

<אתי בנדלר: ואז מה?

<רוני נויבאואר: אני חושבת תוך כדי על הדברים שאני אומרת כדי לגלות שהם שטויות.

<רוני נויבאואר: אבל בסעיף קטן (ב) אני מציעה שפשוט ההסמכה לשר תכלול גם את האפשרות לקבוע הוראות שבהתאם להן יפעל הממונה בסעיף (2) כשהוא נותן את הפטורים ואז אני יכולה להביא בתקנות סט של כללים הממונה כפוף אליהם ובמסגרת (2) אם הוא נניח רואה היקפי אשראי נמוכים, שזאת סיבה ראשונה שהוא רוצה לתת פטורים, אז לראשון הוא ייתן פטור לשנה, אני אביא תקנות ואני אגיד שמתחת להיקף אשראי מסוים, ואז ממילא זה עובר ועדה אם אני רוצה לתת את הפטור הזה מעבר לשנה.

<אתי בנדלר: זאת אומרת, אפשר יהיה להאריך את התקופה לפי אמות מידה.

<רוני נויבאואר: שיקבע השר בתקנות לפי סעיף זה.

<אתי בנדלר: זאת אומרת, פסקה (2) תהיה שנה אלא אם כן נקבע - - -

<רוני נויבאואר: בתקנות.

<אתי בנדלר: בסדר גמור.

<אתי בנדלר: נשמע לי בסדר.

<רוני נויבאואר: בסדר, שירלי?

<שירלי אבנר: כן.

<רוני נויבאואר: תודה.

<רוני נויבאואר: תודה ליואל.

איתן כבל: חברים, אני לא בא לליל הסדר כאן.

<אתי בנדלר: אנחנו בסעיף 27(ד).

<אביטל סומפולינסקי: אנחנו מורידים את סעיף 26(א)(2).

איתן כבל: כן.

איתן כבל: הבנתי.

<אתי בנדלר: הסעיף הבא, סעיף 27(ד).

<רוני נויבאואר: את זה כבר סגרנו.

<רוני נויבאואר: הצבעתם עליו.

<רוני נויבאואר: אם אפשר להציע הצעה לעניין הזה, אני חושבת ששירלי יש לה משהו שאני השתכנעתי ממנו.

<רוני נויבאואר: כאשר אנחנו מביאים תקנות ראשונות לוועדה, זה נראה לי לא בעיה באמת לבוא ולהביא תקנות ראשונות גם לעניין הטופס של הנגיד.

<רוני נויבאואר: אנחנו חושבים שזה יחסית טכני, הוועדה חושבת שזה מהותי, אין בעיה.

<רוני נויבאואר: הבעיה היא שכל שינוי בתקנות כאלה לא מאפשר לבנק ישראל לפעול לפני שהתקנות מאושרות בוועדה.

<רוני נויבאואר: אם אנחנו מניחים שהכוונה של בנק ישראל לטוב, וזה כן לשכלל ולעשות את הדברים יותר יעיל ויותר יפה, אפשר לבוא ולומר או שזה רק עובר ועדה ואין מה לעשות, וזאת גם הבעיה שבחלק מהתקנות העתידיות יהיה לנו קשה לאפס את הנתונים.

איתן כבל: העניין ברור.

איתן כבל: מתקדמים.

<רוני נויבאואר: מה שדנו קודם, לעניין 19(ז) ו-27(ד), שזה אותו עניין, טופס בטופס, אני מציעה שאולי יכול להיות שהתקנות הראשונות שיועברו, יכולות להיות באישור ועדה והתקנות הבאות, השיפורים, ייעשו.

<רוני נויבאואר: אתם יכולים לומר שאלה לא תמיד שיפורים, אבל מצד שני קחו בחשבון שזה לא יכול להיכנס לתוקף לפני שהוועדה עוברת על זה.

איתן כבל: אני לא פוסל את זה.

<רן נלמד: זה בדיוק הסיפור - - -

<אתי בנדלר: את אומרת שתקנות ראשונות טעונות אישור ועדה וכל תיקון בהן לא יהיה טעון אישור ועדה?

<רוני נויבאואר: אם את מניחה שתמיד התיקון יהיה לרעה, את צודקת.

<אתי בנדלר: אני לא מניחה שום דבר.

<אתי בנדלר: מה זאת אומרת, רק תקנות ראשונות יבואו לאישור ועדה?

<רן נלמד: אני רוצה להציג את העמדה שכנגד.

איתן כבל: לא, עזוב, אין כאן עמדה שכנגד.

איתן כבל: אנחנו לא פותחים את זה.

איתן כבל: היא רק הציעה הצעה.

<אתי בנדלר: אני אפילו אתן דוגמה.

איתן כבל: לא, אני לא רוצה לתת דוגמאות.

איתן כבל: אני רוצה להתקדם.

<רוני נויבאואר: הוא לא קיבל את העמדה שלי.

איתן כבל: לא קיבלתי את עמדתה.

איתן כבל: נסענו.

<אתי בנדלר: אנחנו עכשיו בסעיף 49(א).

<רוני נויבאואר: זה אותו הדבר ב-49(א).

<רוני נויבאואר: אני גם יכולה להציע הצעת נוסח.

<רוני נויבאואר: אנחנו, כאשר חשבנו על דוחות לשישים ימים או לתקופה אחרת שקבע השר.

<רוני נויבאואר: אנחנו חשבנו להגביל מהו דוח אשראי עדכני וזה גם היה לבקשתו של רן.

<רוני נויבאואר: היום בתקנות נקבע שזה שישים ימים ולכן היה לנו נוח ללכת עם תאריך שישים הימים.

<רוני נויבאואר: אנחנו התכוונו כן לאפשר לשר לקצר את התקופה.

<רוני נויבאואר: זה לא כל כך בא לידי ביטוי בנוסח אבל בעצם אין לנו שום כוונה לומר משהו שונה.

<אתי בנדלר: זה בדיוק מה שאמרתי לך.

<אתי בנדלר: אם השר קבע תקופה קצרה יותר, אין לי בעיה.

<רוני נויבאואר: תני לי להשלים.

<רוני נויבאואר: היות ואני הבנתי שאת יכולה עכשיו לתקן דברים שתיקנו עכשיו בסעיף תוך כדי תהליך, השאלה אם את יכולה לתקן ולקבוע בסמכויות של שר המשפטים לא לתקופה אחרת אלא לתקופה קצרה מזו, בשני המקומות של שר המשפטים.

<אתי בנדלר: זה ממש מחייב דיון מחדש.

<אתי בנדלר: אגב, אני הצעתי את זה ואז לא קיבלתם את זה.

<רוני נויבאואר: את הצעת לנו לכתוב או או.

<רוני נויבאואר: בסדר, לא משנה.

<רוני נויבאואר: נניח.

<אתי בנדלר: נעשה בקשה לדיון מחדש ונגיע לזה.

<רוני נויבאואר: אני מציעה בשני הסעיפים האלה - - -

איתן כבל: זה יותר מהר מאשר לשוחח על התקנה.

<אתי בנדלר: סעיף 49(א) ואיפה עוד?

<אביטל סומפולינסקי: ב-50 זה אותו הדבר.

<רוני נויבאואר: סעיף 50, אותו הדבר.

<רוני נויבאואר: פשוט לקבוע שהסמכות של השר היא לקבוע תקופות קצרות.

איתן כבל: בסדר.

איתן כבל: יש לך עוד משהו להכניס לשם?

<נדין בודו טרכטנברג: נדמה לי שאם מדובר על לקבוע תקופות קצרות יותר, אפשר להשאיר את זה בכלל בסמכות הנגידה.

<נדין בודו טרכטנברג: אנחנו מדברים על קיצור.

איתן כבל: זה מה שהיא מתכוונת.

<נדין בודו טרכטנברג: החלטה שמבוססת על סמכות הנגידה.

<רוני נויבאואר: אין לי בעיה.

<רוני נויבאואר: נדין אומרת להעביר את הסמכות לנגידה.

<אתי בנדלר: לאה, אנחנו צריכים בקשה לדיון מחדש על 49(א) ו-50.

<אתי בנדלר: אתה יכול להעלות בקשה לדיון מחדש בעוד חצי שעה, מרגע שיצא סדר היום.

<לאה ורון: מרגע שיצא סדר היום, זאת אומרת, משהו כמו 14:30.

<אתי בנדלר: הסעיף הבא הוא סעיף 60, תקנות לעניין הפעלת שירות מידע על עוסקים.

<אתי בנדלר: היום התקנות אינן טעונות אישור ועדת הכלכלה מכוח חוק שירות נתוני אשראי.

<אתי בנדלר: אין לי עמדה גם לגבי התקנות דנן אבל חשבתי שהוועדה צריכה לקבל את ההחלטה.

איתן כבל: תסבירו לי למה לדעתכם לא צריך.

<רוני נויבאואר: אני אגיד לך בצורה אמיתית וכנה כמו שגם אמר יואל.

<רוני נויבאואר: אנחנו לא עשינו רפורמות בשירות מידע על עוסקים.

<רוני נויבאואר: אנחנו פשוט העתקנו.

<רוני נויבאואר: היות והיה לנו כבר את התחושה הדוחקת של הגנת הפרטיות, אנחנו בעצם אמרנו שבהסדרים האלה מותר לעשות הכול, מותר לאסוף הכול, זה לא מוגן הגנת הפרטיות כמו ההסדרים של היחידים.

<רוני נויבאואר: נקבעו סמכויות לשר לאסור על שימושים.

<רוני נויבאואר: כל החוק הזה בנוי על מה מותר לעשות.

<רוני נויבאואר: נראה לנו שאלה תקנות שבאו למעלה מן הצורך כרגע אבל הסמכות נועדה לעתיד אם נגלה שעשינו משהו לא טוב או שיש איזושהי בעיה.

איתן כבל: יש למישהו בעיה עם זה?

<רוני נויבאואר: זאת לא בעיה של הגנת הפרטיות.

איתן כבל: אין לי בעיה שזה יימשך.

<אתי בנדלר: למחוק.

איתן כבל: כן.

איתן כבל: למחוק.

<אתי בנדלר: סעיף 105.

<אתי בנדלר: הרחבת החובה למסור מידע למאגר על תאגידים.

<אתי בנדלר: ההתלבטות שלי נובעת מסיבה מאוד פשוטה.

<אתי בנדלר: מדובר במטרתו של החוק, מדובר על לקוחות, על אנשים פרטיים, כל מטרת המאגר הזה היא בעצם להרחיב את האשראי הקמעונאי וכולי, כל מה שמפורט בסעיף 1 לחוק.

<אתי בנדלר: פתאום יש איזשהו סעיף שמדבר על הרחבת חובה למסור מידע למאגר גם על תאגידים.

<אתי בנדלר: אני אפילו לא יודעת איך זה מתיישב עם הוראות החוק.

איתן כבל: רוני, הסבר.

איתן כבל: יואל, הסבר ונמק.

איתן כבל: אם אתה לא יודע, אפשר להתקדם.

<יואל בן אור: הכנסת הסעיף הזה נועדה מתוך מחשבה לנסות לפתור פערי מידע על עסקים קטנים ולכן זה סעיף חשוב.

איתן כבל: תאגידים.

איתן כבל: לא הייתי קורא לזה עסקים קטנים.

<יואל בן אור: זאת התכלית.

<יואל בן אור: על עוסקים יש היום מידע ועל תאגידים אין בכלל רישיון וגם לא צריך להיות רישיון אבל עדיין יש תאגידים שאנחנו יודעים שאין עליהם הרבה מאוד מידע.

איתן כבל: למה זה חשוב?

<יואל בן אור: הדיון הוא אם זה יהיה באישור ועדה או לא.

<אתי בנדלר: הסעיף עצמו אושר.

<אתי בנדלר: השאלה האם הרחבת המאגר על תאגידים באמת באישור ועדת הכלכלה, סעיף 105.

רועי פולקמן: מה צריך להביא לאישור הוועדה?

רועי פולקמן: את עצם ההרחבה?

<רוני נויבאואר: אין בזה עניינים של הגנת הפרטיות.

איתן כבל: אני אגיד לכם מה הבעיה שלי.

איתן כבל: מצד אחד, כמו שאתה אומר, אין בזה סיפור.

איתן כבל: אבל מצד שני, בגלל שהוא חריג בהתנהלות.

<אתי בנדלר: מזכירה לי אביטל דברים שחשבתי עליהם.

<אתי בנדלר: היום מדובר בתקנות.

<אתי בנדלר: אני חשבתי שאותם גופים שירצו להרחיב את זה עליהם, שיהיה להם SAY, שיוכלו לבוא לוועדה ושיישמעו.

איתן כבל: ראשית, אמרת לי את זה.

איתן כבל: שנית, כשגברתי הייתה בהתייעצות סיעתית אמרתי ליואל ולרוני משהו דומה.

איתן כבל: אמרתי שכיוון שזה נושא שהוא לא יודע מה ולא מבין איך הוא כאן, עדיף שזה יהיה באישור.

<אתי בנדלר: אם כן, זה יהיה באישור הוועדה?

איתן כבל: כן.

איתן כבל: באישור הוועדה.

איתן כבל: אני מצביע על סעיף 19(ז), 27(ד) ו-105.

איתן כבל: מי בעד?

איתן כבל: מי נגד?

איתן כבל: בעד אישור הסעיפים – פה אחד

איתן כבל: הסעיפים אושרו.

איתן כבל: יש לנו רביזיה על שני סעיפים.

איתן כבל: יש לנו את הכללים עד יום התחילה.

<רוני נויבאואר: לדעתי אפשר להצביע.

איתן כבל: מי בעד?

איתן כבל: מי נגד?

איתן כבל: בעד אישור הסעיף – פה אחד נתקבל.

איתן כבל: אושר.

איתן כבל: הצבענו על 19(ז) ועל 27(ד).

<אביטל סומפולינסקי: אנחנו עוברים לסעיף 115.

<רוני נויבאואר: נקריא אותו ולא נצביע על (א).

<אתי בנדלר: זה סעיף שעדיין לא נדון.

<אתי בנדלר: הוא הוקרא ולא נדון.

<ארז ניצן: 115.

<ארז ניצן: תחילה תחילתו של חוק זה שנתיים מיום פרסומו, ורשאי השר בהסכמת הנגיד, בצו, לדחות את המועד האמור אם מצא כי הדחייה דרושה לשם היערכות להפעלת ההסדר לשיתוף בנתוני אשראי לפי חוק זה (להלן – יום התחילה).

<ארז ניצן: על אף הוראות סעיף קטן (א), רשאי הנגיד, בהסכמת השר, לקבוע כי תחילתן של ההוראות לפי חוק זה, ובכלל זה הוראות הממונה, לעניין מסירת מידע ממקורות המידע למאגר, כפי שיפרט בצו, תהיה במועד מוקדם יותר מהמועד האמור בסעיף קטן (א), אם מצא כי הדבר דרוש לצורך היערכות להפעלת ההסדר האמור בסעיף קטן (א) ביום התחילה.

<ארז ניצן: (1) על אף האמור בסעיף קטן (א), ומבלי לגרוע מהוראות סעיף 16(ג), תחילתן של הוראות סעיף 16(א)(5) וסעיף 35 שנתיים מיום התחילה (בסעיף קטן זה – יום התחילה לעניין חברת חשמל).

<ארז ניצן: (2) השר, שר האוצר או הנגיד, רשאי, בצו, ארבעה חודשים לפני יום התחילה לעניין חברת חשמל, לדחות את יום התחילה לעניין חברת חשמל בתקופות נוספות שלא יעלו על שנתיים כל אחת.

<ארז ניצן: (3) שלושה חודשים לפחות לפני יום התחילה לעניין חברת החשמל יביא השר לאישור הוועדה תקנות לעניין סעיף 16(ב) בנוגע לנתוני האשראי שחברת החשמל תידרש להעביר למאגר לפי חוק זה.

<ארז ניצן: ימי פגרת הכנסת לא יבואו במניין לעניין התקופה האמורה.

<ארז ניצן: לא אישרה הוועדה את התקנות, תודיע על כך הוועדה לשר והוראות סעיף 16(א)(5) וסעיף 35 לא יחולו.

<ארז ניצן: השר יפרסם על כך הודעה ברשומות.

<אתי בנדלר: על אף האמור בסעיף קטן (א), לא הותקנו תקנות לפי סעיף 90 – זה הסעיף לעניין תקנות ההפחתה לעניין עיצומים כספיים – תידחה תחילתו של פרק י"ד – שהוא פרק העיצומים הכספיים – עד למועד התקנתן.

<אביטל סומפולינסקי: זה סעיף שאושר.

רועי פולקמן: אמרת שלא מצביעים על זה היום אלא ביום שני.

<רוני נויבאואר: אתי, רצית תוספת לחצי שנה, עד ארבע שנים.

<אתי בנדלר: אני מציעה את סעיף קטן (א) וסעיף קטן (ב) בנוסח קצת שונה ואני מבקשת תשומת לב.

<אתי בנדלר: תחילתו של חוק זה שנתיים מיום פרסומו.

<אתי בנדלר: השר, בהסכמת הנגיד, רשאי לדחות בצו את יום התחילה בשישה חודשים, אם נוכח כי הדחייה דרושה לשם היערכות להפעלת ההסדר לשיתוף בנתוני אשראי לפי חוק זה.

<אתי בנדלר: השר בהסכמת הנגיד ובאישור ועדת הכלכלה של הכנסת רשאי לדחות בצו את יום התחילה לתקופה נוספת שלא תעלה על שישה חודשים בכל פעם ובלבד שסך כל הדחיות לא יעלו על ארבע שנים מיום פרסום החוק.

איתן כבל: זה סעיף שאני יכול לומר לכם שמהאוצר אמרו לי שיש להם אתו בעיה והם בוויכוח אתכם לגבי המועדים.

<אתי בנדלר: אתנו?

איתן כבל: לא אתנו, בין בנק ישראל לבין האוצר.

איתן כבל: זה מה שנקרא להיכנס לקו האש ואין לי עניין בזה.

איתן כבל: אני חושב שזה גם עניין ממשלתי פר אקסלנס.

איתן כבל: הדבר היחיד שאני עומד עליו הוא בהארכות מעבר לאורכה הראשונה של שישה חודשים ואם תתקבל הסכמה כזאת, בכל מקרה זה חייב לעבור את אישור ועדת הכלכלה.

איתן כבל: זאת אומרת, הדבר היחיד שאני אומר הוא שאני לא אצביע על זה היום אלא ביום שני אבל אני אומר לנציגי האוצר שמנקודת המבט שלי, אין לי בעיה שתהיה אורכה אחת.

איתן כבל: אינני אומר אם היא חצי שנה או לא ו לא נכנס לזה.

איתן כבל: הדבר היחיד שאני אומר הוא שכל אורכה מעבר לפעם הראשונה, חייבת לעבור את אישור ועדת הכלכלה כפי שמקובל במקומות אחרים.

<אתי בנדלר: אגב, יש מקרים שדורשים הצבעה של המליאה.

רועי פולקמן: ואישור של השר.

איתן כבל: זה ביניכם.

איתן כבל: אני לא נכנס לקטע הזה.

<נירית איבי: ועדת הכלכלה תהיה גוף מבקר.

איתן כבל: כן.

איתן כבל: תמיד זה כך בעניינים האלה.

איתן כבל: שלא יבוא פתאום שר - - -

<נירית איבי: שלא יחליטו לטרפד את כל התהליך.

איתן כבל: בדיוק.

<רן נלמד: שתי הערות או בקשות.

<רן נלמד: אני מבקש שיוסף סעיף שאומר שתחילת החוק מותנית בתקנות של סעיף 116.

איתן כבל: אני אדון בזה ביום שני.

<רן נלמד: הסעיף הנוסף, שיהיה רשום שהחוק מותנה בהפעלת הקרן.

<אתי בנדלר: עם כל ההזדהות עם הרעיון שעומד מאחורי הדברים של רן מלמד, אני מתנגדת להצעה הזאת ואסביר מדוע.

<אתי בנדלר: בעבר היו מספר טעויות ואנחנו לא חוזרים עליהן שוב.

<אתי בנדלר: כאשר הכנסת מחוקקת חוק, היא לא מאפשרת למחוקק המשנה להחליט אם להכניס את החוק לתוקפו או לא להכניס את החוק לתוקפו.

<אתי בנדלר: לכן גם כאשר יש תקופות דחייה, דורשים שזה יהיה לפחות באישור ועדה מוועדות הכנסת ולתקופה קצובה.

<אתי בנדלר: ההצעה שלך אומרת שאם מחוקק המשנה לא יתקין תקנות, בעצם החוק לא ייכנס לתוקפו ולכן בעצם הכנסת תחוקק ומחוקק המשנה יחליט אם החוק ייכנס לתוקף או לא ייכנס לתוקף.

<אתי בנדלר: לכן מבחינה מוסדית אני מתנגדת להצעה.

<רן נלמד: בואי נדבר על הנושא המוסרי.

<אתי בנדלר: לכן קבענו תקנות חובה.

איתן כבל: גברתי, דעתך נשמעה וגם הוסכמה.

איתן כבל: גברתי רוצה להמשיך?

<אתי בנדלר: גם בענייני מוסר יש לי מה לומר.

איתן כבל: בכל מקרה, אני מציע שבנק ישראל והאוצר יבואו בדברים לקראת הדיון שיתקיים ביום שני.

איתן כבל: כבר אמרתי, ביום שני אני רוצה לאשר את סעיף 31, את הרביזיה, ואת הנושא הזה.

<אתי בנדלר: לדעתי על סעיף גטן (ג) שנוסח בצורה שונה לגבי החלת התפקיד של ועדת הכלכלה בתוך התהליך של החלת החוק על חברת החשמל, אני מציעה להצביע עליו.

<אתי בנדלר: אני מזכירה שהחלטה עקרונית שקיבלה ועדת הכלכלה בשלב ראשון, ניתן לוועדת הכלכלה תפקיד ביצועי, להוריד את השלטר.

<אתי בנדלר: אני סברתי שמבחינה מוסדית הדברים אינם נכונים.

<אתי בנדלר: ועדת הכלכלה מבצעת פיקוח פרלמנטרי והיא לא חלק מהרשות המבצעת ולכן ניתן לה כאן בצורה עקיפה תפקיד לא לאשר תקנות.

<אתי בנדלר: במקרה הזה נאמר שאם התקנות לא יאושרו, החוק לא יחול בכלל על חברת החשמל.

<אתי בנדלר: אבל לא מלכתחילה להודיע שזה לא יחול.

<נירית איבי: אפשר להקריא שוב את הנוסח לגבי חברת החשמל?

<רוני נויבאואר: ההסכמות בינינו כרגע לפי החלוקה של היועצת המשפטית, הן (א) ו-(ב) – לא.

<אתי בנדלר: ו-(ב) - לא, (ג) ו-(ד) – כן.

<רוני נויבאואר: ו–(ב) שלך.

<רוני נויבאואר: (ב) שלנו – כן.

<אתי בנדלר: אני לא יודע אם אדוני יכול להצביע על זה.

<אתי בנדלר: זה לא חלק מחילוקי הדעות בין המשרדים?

<רוני נויבאואר: לא.

<רוני נויבאואר: התשובה היא לא.

<אביטל סומפולינסקי: על זה יש מחלוקת אם זה יהיה בפיקוח פרלמנטרי או לא.

<רוני נויבאואר: אנחנו מבקשים שלא.

<אתי בנדלר: על זה את רוצה עכשיו לדבר?

<אתי בנדלר: רק על הפיקוח הפרלמנטרי?

<רוני נויבאואר: להצביע על סעיף קטן (ב) לפי הנוסח שלנו.

<אתי בנדלר: אבל יש מחלוקת בין משרדי הממשלה.

<רוני נויבאואר: לא.

<רוני נויבאואר: זה לא על זה.

<רוני נויבאואר: המחלוקת בין משרדי הממשלה היא על יום התחילה.

<רוני נויבאואר: אם יום התחילה יהיה עוד שנתיים וחצי נניח, בתיאוריה, אז נניח שתנוח דעתו של בנק ישראל, אז המשמעות היא שיכול להיות שאנחנו נסתדר עם זה שהוועדה תאשר לנו דחייה רק בחצי שנה ללא אישור ועדה.

<רוני נויבאואר: סעיף קטן (ב) אומר שרשאי הנגיד בהסכמת השר לקבוע כי תחילתן של הוראות לפי חוק זה יהיו קצת מוקדמות למועד שייקבע, איזה מועד שלא ייקבע, שנתיים או שנתיים וחצי.

<אתי בנדלר: אם אין מחלוקת בין האוצר לבין המשרדים האחרים על סעיף קטן (ב), לי אין בעיה.

<אתי בנדלר: אני רק ר וצה לומר שאם יש מחלוקת לגבי המועד, השאלה היא עם בלי האוצר אפשר לקבוע.

<נירית איבי: אני חושבת שזה נגזר מזה.

<אתי בנדלר: אני לא יודעת.

<רוני נויבאואר: אנחנו בסדר עם זה.

<אתי בנדלר: אם אתם בסדר והם בסדר, גם אני בסדר.

רועי פולקמן: על (ג) ו-(ד) אנחנו רוצים להצביע עכשיו?

<אתי בנדלר: כן.

<רוני נויבאואר: אצלנו זה (ב).

<רוני נויבאואר: סעיף קטן (ב) לפי הנוסח של הוועדה, כן.

<אתי בנדלר: אצלכם זה (ב) ו-(ג)?

<רוני נויבאואר: כן.

<אתי בנדלר: (ג), זה החלה על חברת החשמל.

<אתי בנדלר: (ד), התוספת שלנו.

רועי פולקמן: לגבי חברת חשמל אני רוצה לשאול.

רועי פולקמן: גישת המתג היורד עליה דיברנו, התחלפה לזה שהוועדה אומרת שאם היא לא מאשרת את התקנות, זה לא קורה.

איתן כבל: כן.

איתן כבל: הצלחנו למצוא את הניסוח בהסכמה שהוא עונה, אחרי כל האילוצים.

רועי פולקמן: אחרי כל הדיונים, אני לא כל כך מצליח להבין.

רועי פולקמן: זה מקובל?

<רוני נויבאואר: מקובל, כן.

<רוני נויבאואר: המהות לא השתנתה.

<אתי בנדלר: אם אין מחלוקת על (ב), (ג) והתוספת שאני הצעתי, סעיף קטן (ד), אפשר להצביע.

איתן כבל: אני מעלה להצבעה.

איתן כבל: מי בעד?

איתן כבל: מי נגד?

איתן כבל: בעד אישור הסעיפים – פה אחד

איתן כבל: הסעיפים אושרו.

איתן כבל: חוץ מהקטע שהוא במחלוקת ביניכם, בו נדון ביום שני.

<אתי בנדלר: סעיף 115(ב) שאושר עכשיו, עניינו בכך שהנגיד בהסכמת השר רשאי לקבוע בתקנות - אני חוזרת לעניין הפיקוח הפרלמנטרי – שלעניין מסירת מידע ממקורות מידע למאגר, התחילה תהיה מוקדמת מתאריך התחילה של החוק כי צריך את זה לצורך היערכות.

<אתי בנדלר: אין כאן הגבלה על כמה מוקדם קודם ויכול להיות שידרשו ממקורות מידע להעביר בעוד חצי שנה לצורך העניין כאשר הדבר ודאי משית על חלק ממקורות המידע - - -

איתן כבל: גברתי, העניין ברור.

<אתי בנדלר: השאלה אם ראוי לזה פיקוח פרלמנטרי כדי לאפשר להם להישמע כאן או לא.

<אתי בנדלר: אין לי עמדה בעניין.

איתן כבל: אני אגיד לך מה העניין.

איתן כבל: אני חושב שכאן אנחנו ממש מייצרים עוד איזהו סרח בירוקרטי.

איתן כבל: אני אומר את זה במובן הזה שזה כבר להיכנס פנימה ואני כבר רואה את הפקידים שאומרים אישרו או לא אישרו.

<אתי בנדלר: נשאר לנו 107(א) שאני חוזרת אליו, פיקוח פרלמנטרי.

<אתי בנדלר: הסעיף שנשאר שם פתוח הוא 115 לעניין הקדמת תחילת החוק על מקורות מידע מסוימים.

<אתי בנדלר: אם כך, צריך למחוק את זה.

<אביטל סומפולינסקי: ב-115 השני נדון אחרי שתהיה לנו החלטה.

<רוני נויבאואר: על יום התחילה.

<אתי בנדלר: זה בכל מקרה היושב ראש הודיע שהוא לא מוותר על זה.

<רוני נויבאואר: אין בעיה.

<רוני נויבאואר: מעבר לתקופה מסוימת, אנחנו רק הינו רוצים לראות שיש אפשרות.

<רוני נויבאואר: אם לוחות הזמנים קצרים מדי - המשמעות היא שיכול להיות שנבקש את חסדה של הוועדה שתיתן לנו את ההארכה הראשונה לשנה.

<רוני נויבאואר: אין ויכוח שדחייה מעבר לראשונה תהיה בפיקוח.

איתן כבל: לא עכשיו אנחנו דנים בזה.

איתן כבל: אמרנו את זה בהמשך.

איתן כבל: אם תהיה תוצאה בין בנק ישראל לבין האוצר, יכול להיות שלא נצטרך שום שינוי.

<אתי בנדלר: הוראות מעבר, סעיף 117.

איתן כבל: אנחנו מתקדמים לסוף.

<אביטל סומפולינסקי: יש גם את בקשתה של חברת הכנסת איילת ורבין לעניין העיצומים הכספיים.

<אביטל סומפולינסקי: לא דנו בזה היום.

<רוני נויבאואר: נכון.

<רוני נויבאואר: היא ביקשה שיהיה דיווח.

איתן כבל: אני הבטחתי לה רק סעיף 31.

<רוני נויבאואר: יש דיווח על עיצומים כספיים.

איתן כבל: אולי לא רשמתם.

איתן כבל: אני העליתי והיא אפילו הגיבה ואמרה את מה שהיא אמרה עכשיו.

<אתי בנדלר: זה לא אותו הדבר.

איתן כבל: אני הבטחתי לה רק סעיף 31, לה ולפרי.

<אתי בנדלר: אדוני רוצה להעלות את הבקשה לדיון מחדש?

איתן כבל: כן.

<אתי בנדלר: בקשתה של חברת הכנסת איילת ורבין לדיון מחדש בסעיף 97 בעניין הוספת חובה לפרסם דוח שנתי לעניין העיצומים הכספיים.

איתן כבל: מי בעד?

איתן כבל: מי נגד?

איתן כבל: נגד – פה אחד

איתן כבל: אנחנו נגד הרביזיה.

איתן כבל: הבקשה לא התקבלה.

<אתי בנדלר: נשאר סעיף 31.

<אביטל סומפולינסקי: וסעיף 115(א) ועכשיו סעף 117.

<אביטל סומפולינסקי: את סעיף 107(א) נצטרך להשלים.

<עדי ניסים: 117.

<עדי ניסים: הוראות מעבר מי שערב יום התחילה הוא בעל רישיון שירות מידע על עוסקים ולא ניתן לו עד יום התחילה רישיון מאת הממונה לפי פרק י', וכן מי שערב יום התחילה הוא בעל רישיון שירות נתוני אשראי, ימסור את המידע במאגר שבהחזקתו לרשם לי חוק שירות נתוני אשראי, התשס"ב-2002, כנוסחו ערב יום התחילה (בסעיף זה – חוק שירות נתוני אשראי) והרשם ישמור את המאגר לתקופה של שנתיים.

<עדי ניסים: המסירה לרשם תהיה כפי שיורה הרשם.

<עדי ניסים: מסמכים ומאגרים שנשמרו לפי הוראות תקנה 82 לתקנות שירות נתוני אשראי, התשס"ד-2004, ערב יום התחילה, יישמרו בידי הרשם מיום התחילה ועד לחצי שנה מהמועד האמור ובלבד שמסמכים ומאגרים כאמור, אם נמסרו בין יום הפרסום לבין יום התחילה, יישמרו לא פחות משנתיים ימים מיום מסירתם לרשם.

<עדי ניסים: על אף הוראות סעיף 102, ההודעה כאמור באותו סעיף לגבי לקוחות שתחילת איסוף הנתונים לגביהם במאגר היא ביום התחילה, תפורסם לגבי כלל הלקוחות ברשומות ובשלושה עיתונים יומיים בעלי תפוצה רחבה בישראל, ובלבד שאחד מהם יהיה בשפה העברית ואחד בשפה הערבית.

<עדי ניסים: השר, בהסכמת הנגיד ושר האוצר, יקבע את התקופה שלגביה יתייחסו נתוני האשראי שיועברו למאגר ביום התחילה או במועד שנקבע לפי סעיף 115(ב), לפי העניין, אם קדמה תקופה זו ליום התחילה ורשאי הוא לקבוע תקופה כאמור שתחל לפני פרסומו של חוק זה.

<עדי ניסים: מבלי לגרוע מהוראות כל דין, הממונה רשאי, קודם ליום התחילה, לקבוע הוראות בדבר שמירת מידע לצורך מסירתו למאגר בידי תאגיד בנקאי או מנפיק כרטיס חיוב.

<עדי ניסים: הוראות אלה יחולו, אם הורה כן הממונה, גם קודם ליום התחילה.

<עדי ניסים: סמכויות הרשם לפי פרק ז' לחוק שירות נתוני אשראי, ימשיכו לחול לגבי הפרה של הוראה מהוראות החוק האמור שנעשתה לפני יום התחילה וסמכויות הפיקוח לפי פרק ג' יהיו נתונות לו לגבי מעשה או מחדל שנעשו לפני יום התחילה.

<עדי ניסים: מי שהפר לפני יום התחילה הוראה מהוראות חוק שירות נתוני אשראי כמפורט בסעיף 42 לחוק האמור, ימשיכו לחול לגביו הוראות סעיפים 42 עד 48 לחוק האמור כנוסחם באותו מועד.

<עדי ניסים: נעברה פני יום התחילה עבירה לפי סעיפים 49 או 50 לחוק שירות נתוני אשראי, לא יראו בביטול החוק האמור, בסעיף 110 לחוק זה, כביטול האיסור עליה לעניין סעיף 4 לחוק העונשין.

<עדי ניסים: החברים מקרב הציבור בוועדה המייעצת שימונו לראשונה לאחר תחילתו של חוק זה, ימונו לתקופות כלהלן: אחד ימונה לשנה, שניים ימונו לשנתיים.

<עדי ניסים: מי שמונה כאמור לתקופה של שנה או שנתיים, לא תימנה תקופה זו כתקופת כהונה לעניין סעיף 68(ב).

<עדי ניסים: 118.

<עדי ניסים: הוראת שעה בתקופה שמיום התחילה עד תום היום שלפני היום הקובע כמשמעותו לפי סעיפים 56 ו-57(ג) לחוק הדואר (תיקון מס' 11), התשע"ב-2012, יקראו את ההגדרה "בנק הדואר" שבסעיף 116 לחוק זה כך: "בנק הדואר" – החברה כהגדרתה בחוק הדואר, התשמ"ו-1986, בנותנה את השירותים הכספיים כהגדרתם באותו חוק מטעם החברה הבת, כמשמעותה בסעיף 88יא לחוק האמור".

<רוני נויבאואר: סעיף 117(א) וסעיף 117(ב), בסדר, דנים במאגרים.

<רוני נויבאואר: ביום למחרת החוק, יש שני מצבים.

<רוני נויבאואר: יש אנשים שהיו לשכות אשראי פעם ועכשיו הם רוצים להיות לשכות אשראי חדשות.

<רוני נויבאואר: הם לא רשאים יותר להחזיק את המאגרים שלהם.

<רוני נויבאואר: המאגרים שלהם צריכים להיות מועברים לרשם מאגרי מידע, רמו"ת שהם אלה שייקחו את המאגרים וישמרו אותם אצלם.

<רוני נויבאואר: זה מה שאנחנו מציעים ב-(א).

<רוני נויבאואר: כלומר, המאגרים האלה הם לא יורשו להחזיק בהם.

איתן כבל: העניין ברור.

<רוני נויבאואר: אני רוצה לחדד עוד כמה דברים כי לא הספקנו כל כך להתעמק בזה לפני כן.

<רוני נויבאואר: לכן אנחנו מציעים שהרשם ישמור את המאגרים האלה לתקופה של שנתיים והרשם יורה על אופן המסירה של המאגרים האלה אליו, שזה קצת דומה לתקנה 81 לתקנות שירות נתוני אשראי היום.

<רוני נויבאואר: לצורך זה יש לנו גם נוסח של עיצום כספי לעניין הזה.

<רוני נויבאואר: התייעצנו עם אביטל בגין מהמחלקה הפלילית במשרד המשפטים והיא עושה עיצומים כספיים ועוד הרבה דברים אחרים.

<רוני נויבאואר: סעיף (ב) אומר משהו אחר ואני רוצה לחדד את זה.

<רוני נויבאואר: זה אותו נושא אבל הוא לתקופה אחרת.

<רוני נויבאואר: סליחה, לא התייחסתי לשירות מידע על עוסקים בסעיף קטן (א).

<רוני נויבאואר: שירות מידע על עוסקים, יכול להיות שהוא ימשיך בפעילות שלו כרגיל ואז הוא יכול להחזיק מאגר ויכול להיות שהוא יחליט הוא מפסיק לפעול.

<רוני נויבאואר: גם אז הוא צריך למסור את המאגר שלו לרשם.

<אביטל סומפולינסקי: לא כתבתם מסירת המאגר.

<אביטל סומפולינסקי: כתבתם מסירת נתוני אשראי שבמאגר.

<רוני נויבאואר: תיקנו את זה.

<רוני נויבאואר: כתבנו ימסור את המידע שבמאגר אבל אפשר לנסח את זה.

<אביטל סומפולינסקי: ימסור את המאגר.

<ארז ניצן: את המידע.

<אביטל סומפולינסקי: בתקנה 81 לתקנות כתוב שיעביר לידי הרשות.

<רוני נויבאואר: נכתוב מה שצריך.

איתן כבל: הכוונה היא שזה יהיה הנוסח המקובל.

<אתי בנדלר: הנוסח הנכון.

<רוני נויבאואר: הדבר השני אליו אנחנו רוצים להתייחס.

<רוני נויבאואר: יש מאגרים שאנחנו סבורים שייסגרו עוד לפני מועד התחילה.

<רוני נויבאואר: אם יהיה מצב שייסגר מאגר כזה, המשמעות היא שאנחנו ב-(ב) בעצם אמרנו שהרשם ישמור אותם וישמור אותם לפחות לשנתיים.

<רוני נויבאואר: תקנה 81 לתקנות שירות נתוני אשראי קובעת שגם היום כאשר אחד מבעלי הרישיונות מפסיק את הפעילות שלו, הוא צריך למסור את כל המאגר שלו לרשם, לרמו"ת.

<רוני נויבאואר: זה הסדר שמבוסס על ההסדר הקיים.

<רוני נויבאואר: אלא שכתוב שם בתקנות שהשמירה שתיעשה על ידי רמו"ת היא ל-25 שנים, ואחרי הניסיון אנחנו יודעים שלכל הדעות זאת שמירה הרבה מעבר לצורך.

<רוני נויבאואר: התייעצנו עם רמו"ת ורמו"ת הציעו שנתיים, גם לעניין הזה וגם לעניין הזה.

<רוני נויבאואר: לכן מה שאנחנו אומרים ב-(ב) זה שכל המאגרים שנשמרו לפי תקנה 81, יישמרו עכשיו הלאה עד חצי שנה מהמועד האמור, מיום התחילה של החוק החדש.

<רוני נויבאואר: חשבנו שעשוי להיות מצב ביניים בו פרסמו את החוק והחוק עדיין לא נכנס לתוקף ואז כבר המאגרים יגיעו לרשם.

<רוני נויבאואר: בעניין הזה קבענו שהם חייבים לשמור את זה עד חצי שנה ובלבד שלא יפחת משנתיים.

<רוני נויבאואר: אני מקווה שהצלחתי להסביר את זה כמו שצריך.

איתן כבל: לא.

איתן כבל: אני הבנתי את 81.

איתן כבל: 25 שנים, רמו"ת, שנתיים.

איתן כבל: עד כאן הבנתי.

איתן כבל: מה הסיפור הזה של החצי שנה?

איתן כבל: הוא שומר אותו שנתיים.

איתן כבל: מה את רוצה עם החצי שנה?

<רוני נויבאואר: אנחנו אומרים שמסמכים ומאגרים שנשמרו לפי הדין הקודם יישמרו עוד חצי שנה אחרי יום התחילה במקום עוד לצורך העניין 12 שנים.

<רוני נויבאואר: הוא כבר שמר עליהם עד כה, אז ישמור אותם עוד חצי שנה מיום התחילה ואז הוא יכול למחוק אותם.

<רוני נויבאואר: אז עלתה שאלת ביניים ביחס למצד שבו מאגר נמסר מיום הפרסום עד יום התחילה.

<אתי בנדלר: בין יום הפרסום עד יום התחילה.

<רוני נויבאואר: כן, שלכאורה לא התייחסנו לא ב-(א) ולא ב-(ב).

<רוני נויבאואר: לגביהם אנחנו מבקשים לקבוע את הכלל שבעיקרון אפשר לשמור אותם חצי שנה עד אחרי החוק, כלומר, יום התחילה חצי שנה, אפשר למחוק אותם, אבל צריך שיהיה לפחות שנתיים באמצע.

<רוני נויבאואר: זה תלוי ביום התחילה.

<רוני נויבאואר: בקיצור, בכל מקרה צריך שנתיים וחצי שנה.

<אתי בנדלר: לגבי (א) ו-(ב), לי אין הערות.

איתן כבל: גם לי אין.

<רן נלמד: לי יש הערות ל-(ג).

<אתי בנדלר: גם לי.

איתן כבל: אנחנו מצביעים על אישור סעיף 117(א) ו-(ב).

איתן כבל: מי בעד?

איתן כבל: מי נגד?

איתן כבל: בעד אישור הסעיפים – פה אחד

איתן כבל: הסעיפים אושרו.

<רוני נויבאואר: אנחנו מבקשים להציע נוסח של עיצום כספי, ל-(א).

<עדי ניסים: מי שהפר את הוראות סעיף 117(א), יחולו עליו הוראות סעיף 42(א) לחוק שירות נתוני אשראי.

איתן כבל: זה עם עבודות פרך?

<אתי בנדלר: זאת עבירה פלילית.

<אתי בנדלר: לא עיצום כספי.

<קריאה: סעיף 42 בחוק שירות נתוני אשראי, זה עיצום כספי.

<אתי בנדלר: סעיף קטן (ג).

<רוני נויבאואר: זה הסדר של פרסום לקראת תחילתו של החוק.

<רוני נויבאואר: סעיף 102 מצריך הודעה פרטנית לכל אדם.

<אתי בנדלר: אישרנו את סעיף קטין (א) ו-(ב) כולל החלת סעיף 42(א) לחוק.

איתן כבל: עכשיו אנחנו ב-(ג).

<רוני נויבאואר: עם תחילתו של החוק, השאלה אם יהיה פרסום על התחלת המאגר.

<רוני נויבאואר: הפרסום הזה לא קשור, הוא על אף הוראות סעיף 102, כלומר, לא תהיה הודעה פרטנית לכל תושבי מדינת ישראל.

איתן כבל: תהיה הודעה כללית בעיתונים.

<רוני נויבאואר: בדיוק.

<אתי בנדלר: אני חושבת שהודעה כללית צריכה להיות הרבה יותר רחבה.

איתן כבל: אני חושב שזה צריך להיות גם רדיו, גם טלוויזיה וגם אינטרנט.

איתן כבל: לא כמו הפרסום של מודעת עמידר.

<אתי בנדלר: מעבר לזה, הייתי מבקשת שההודעה תציין גם את אפשרותו של כל אדם לבקש אופט אאוט כפי שהוספנו בהודעה.

<אביטל סומפולינסקי: גם לפי 19 וגם לפי 27.

<צח ברקי: לגבי 117(א), מה הטעם לבקש לחדש את הרישיון לשירות מידע לעוסקים אם שום דבר לא משתנה בתנאי הרישיון לפי החוק?

<רוני נויבאואר: כי החוק בטל.

איתן כבל: הוא בעצם צריך להיכנס מחדש.

<צח ברקי: ברגע שנגיש את הרישיון, בתקנות יהיו כל הדברים מחדש?

<רוני נויבאואר: כן.

איתן כבל: זאת הכוונה.

איתן כבל: אתה בעצם מתחיל מ-אלף.

איתן כבל: זה כאילו מה שהיה, אתה זורק אותו לפח האשפה ואתה מתחיל את הכול מחדש.

איתן כבל: זאת התנהלות על פי חוק חדש.

איתן כבל: המקום שהכי פחות מעניין זה האתר של הבנק כי השכן שלי יגיד שהוא צריך להיכנס לאתר בנק ישראל לראות מה עם האופט אאוט שלו?

<אתי בנדלר: יהיה בשידורי הטלוויזיה, הרדיו ובאינטרנט והיא תכלול את הזכות לבקש אופט אאוט.

איתן כבל: אני מדבר על שידורי טלוויזיה, על הערוצים המסחריים המרכזיים.

<נדין בודו טרכטנברג: הכול על חשבון ועדת הכלכלה כמובן.

<אתי בנדלר: האוצר ייתן לכם תקציבים לזה.

<רן נלמד: בזמן פריים טיים.

איתן כבל: יש היום ערוצים מסחריים בכבלים, אבל לא אליהם אני מכוון.

איתן כבל: כמו שהיו פעם שמים מודעה בתכנון ובנייה בעיתוני שבת שמחלקים בבית הכנסת.

<רן נלמד: אני רוצה להוסיף להערות שהיו כאן.

<רן נלמד: אני לגמרי מקבל אותן אבל אני רוצה להוסיף משהו לגבי העיתונות הכתובה.

<רן נלמד: ראשית, מעבר לשפה הברורה והפשוטה שזה צריך כמובן להיות ברור, אני חושב שצריך בעיתונות הכתובה להקפיד על בולטות מבחינת המיקום והגודל.

<רן נלמד: זה מה שאמרת לגבי התכנון והבנייה.

איתן כבל: לא תכנון ובנייה.

איתן כבל: זה היה המכרז של עמידר.

<רן נלמד: בדיוק.

<רן נלמד: שתהיה בולטות מבחינת מיקום וגודל.

איתן כבל: לא ליד מודעות האבל.

<רן נלמד: נכון.

<נדין בודו טרכטנברג: אנחנו לא יכולים לממן את זה.

<רן נלמד: בטח שאתם יכולים.

<רן נלמד: יש לכם הרבה כסף.

<נדין בודו טרכטנברג: לפי החוק לא יכולים.

<רן נלמד: אני רוצה לסיים לפני שבנק ישראל יגיד שאסור לו לפרסם מודעות ואז נצטרך למצוא מקור נוסף לכסף ואני בטוח שהוא יימצא.

איתן כבל: בנק ישראל מפרסם הרבה מודעות.

<רן נלמד: אני מבקש שזה יהיה בארבעה עיתונים יומיים ולא בשלושה כאשר אחד מהם הוא גם ברוסית, נובו סטידלי, יש להם יותר מרבע מיליון אנשים שמקבלים אותו או קונים אותו.

איתן כבל: למה לא שלושה עיתונים?

<רן נלמד: כדי שלא תריב עם העיתון שלא מזכיר אותך והעיתון שמזכיר אותך הרבה.

איתן כבל: זה עניינם.

<רן נלמד: אתה צריך עיתון אחד בערבית.

איתן כבל: זה צריך להיות לפחות עיתון אחד בעברית, עיתון אחד בערבית ואחד ברוסית.

<רן נלמד: צריך לכתוב את זה ככה.

<רן נלמד: לא ארבעה אלא שלושה.

<רן נלמד: להשאיר שלושה ושאחד מהם יהיה בעברית, אחד בערבית ואחד ברוסית.

<נירית איבי: שייצג את כל השפות.

<רן נלמד: כן.

<רן נלמד: כל השפות המרכזיות.

<רן נלמד: ההערות שלי הן, ראשית.

<רן נלמד: שזה יהיה כתוב ברור, והשנייה שזה יהיה באופן בולט מבחינת המיקום והשלישית שיהיו עיתונים יומיים שלפחות אחד רוסית, אחד ערבית ואחד עברית.

<אתי בנדלר: אתם לא מקשיבים למה שמבשלים לכם כאן.

<נדין בודו טרכטנברג: אנחנו לא מסכימים לצורת הבישול.

איתן כבל: יש לכם בעיה עם הרוסים?

<נדין בודו טרכטנברג: בעיה עם האוצר.

<שירלי אבנר: אנחנו לא חושבים שזה נכון לפרט את כל אמצעי התקשורת.

איתן כבל: אני חולק עליך.

איתן כבל: ממש חולק עליך.

איתן כבל: זה אירוע.

איתן כבל: החוק הזה הוא אירוע.

<נדין בודו טרכטנברג: החוק הזה הוא אירוע אבל לפי חוק בנק ישראל, אנחנו לא יכולים לממן הוצאות הממשלה.

<נדין בודו טרכטנברג: אם הממשלה רואה בזה חוק חשוב שצריך לפרסם אותו בגדול בכל מקום, בסדר גמור.

איתן כבל: אני לא רוצה להיכנס עכשיו לדיון הזה.

איתן כבל: אני לא מתווכח אתך.

איתן כבל: משרד האוצר, ביום שני תבואו אחרי שהסדרתם את העניין הזה.

איתן כבל: היא מדברת עכשיו על משהו עקרוני ולא על הכסף.

איתן כבל: הניסוח הוא ניסוח שנשאר, לא משנה מי יישא בהוצאות, בנק ישראל או האוצר.

איתן כבל: אני לא מעלה את זה להצבעה היום כיוון שאומרת המשנה לנגידה שיש כאן בעיה מבחינת החוק במערכת היחסים המתקיימת בין האוצר לבין בנק ישראל ובנק ישראל איננו יכול לפרסם מודעות.

איתן כבל: אני לא נכנס לזה.

רועי פולקמן: זה לא שהוא לא יכול לפרסם.

רועי פולקמן: באופן עקרוני.

איתן כבל: אני לא רוצה לפתוח את הדיון.

איתן כבל: תבדקו את זה.

<נירית איבי: ביום שני נגיע עם תשובות.

<אתי בנדלר: ביום שני נכתוב באופן מפורש בחוק מי יהיה אחראי על הפרסום.

<אתי בנדלר: סעיף קטן (ג), לא מצביעים עליו.

איתן כבל: אני דוחה את ההצבעה ליום שני.

איתן כבל: יהיו ארבעה עיתונים, מהם שניים בעברית.

<אתי בנדלר: לגבי סעיף 117(ד).

<אתי בנדלר: התעוררה שאלה בסעיף האחר שדנו לגבי פיקוח פרלמנטרי בסעיף 107, האם התקנות לפי הסעיף הזה יהיו טעונות אישור הוועדה.

<אתי בנדלר: עקרונית אפשר להצביע על הסעיף, אם אדוני יחליט.

<אתי בנדלר: לי אין הערות לגביו אבל אני מזכירה שזה אחד הסעיפים לגביהם הייתה מחלוקת אם התקנות לפי סעיף זה יהיו בפיקוח פרלמנטרי או לא.

<אתי בנדלר: כל נתוני האשראי באופן כללי לפי החוק, התקופה שהם התייחסו אליה, איזה נתוני אשראי וכולי, אין מחלוקת שהם טעונים אישור הוועדה.

<אתי בנדלר: כאן, לגבי הנתונים הרטרואקטיביים, תקופה שתחל עוד לפני פרסומו של חוק זה, לגבי איזה תקופה, האם נתונים של שנתיים, שלוש, חמש, רטרואקטיבית, שאנשים בכלל לא היו מודעים לכך שיאספו לגביהם נתונים חרף הסכמתם, האם זה טעון פיקוח או לא.

איתן כבל: את רוצה להמשיך למרות שהם אמרו שהם מסכימים?

<אתי בנדלר: מסכימים?

<אתי בנדלר: בסדר.

<אתי בנדלר: למה אתה נותן לי לדבר?

איתן כבל: אי אפשר היה לעצור אותך.

<רוני נויבאואר: מסכימים.

<אתי בנדלר: אם כך, אדוני רוצה להצביע על סעיף קטן (ד), הסעיף בו מדובר?

<רוני נויבאואר: בסעיף (ד), לא שמתי לב עת הקריאו אותו, כתוב "אם קדמה תקופה זו ליום התחילה".

<רוני נויבאואר: נכון?

<אתי בנדלר: כן.

<רוני נויבאואר: בסדר.

איתן כבל: מי בעד אישור סעיף 117(ד)?

איתן כבל: מי נגד?

איתן כבל: בעד אישור הסעיף – פה אחד

איתן כבל: הסעיף אושר.

<אביטל סומפולינסקי: בסעיף 107(א) זה אושר לאישור פרלמנטרי?

איתן כבל: כן.

איתן כבל: סיכמנו.

<אתי בנדלר: לגבי סעיף קטן (ה).

<אתי בנדלר: אני מציעה להוסיף כאן בסיפא "ולתקופה שהורה".

<רוני נויבאואר: אין בעיה.

<רוני נויבאואר: מקובל.

איתן כבל: מי בעד אישור סעיף 117(ה)?

איתן כבל: מי נגד.

איתן כבל: בעד אישור הסעיף – פה אחד

איתן כבל: הסעיף אושר.

איתן כבל: לסעיף קטן (ו), סמכויות הרשם.

<רוני נויבאואר: בעיקרון סעיף קטן (ז) – אני קופצת אליו – מדבר על מי שהפר.

<רוני נויבאואר: אנחנו רוצים לומר שני כללים.

<רוני נויבאואר: מי שהפר הפרה שיש לגביה עיצום כספי, בעבר, לפני יום התחילה, המשמעות היא שעדיין אפשר להעניש אותו.

<רוני נויבאואר: זה מה שאומר סעיף קטן (ז).

<רוני נויבאואר: לכן כתוב מי שהפר הוראה מהוראות כנוסחו, ימשיכו לחול לגביו אותן הוראות שחלות על עיצומים כספיים.

איתן כבל: יש בעיה עם זה?

<אתי בנדלר: לי אין בעיה.

<רוני נויבאואר: פסקה (ו), אלה סמכויות הרשם כדי שהוא יוכל להטיל את העיצומים הכספיים ופסקה (ח), זאת עבירה פלילית.

איתן כבל: יש למישהו בעיה עם שלושת הסעיפים האלה, (ו), (ז) ו-(ח)?

איתן כבל: אין.

איתן כבל: מי בעד?

איתן כבל: מי נגד?

איתן כבל: בעד אישור הסעיפים– פה אחד

איתן כבל: הסעיפים אושרו.

<רוני נויבאואר: פסקה (ט) היא בעקבות החלטה של הוועדה.

איתן כבל: כן.

איתן כבל: זה עיסאווי.

איתן כבל: סעיף עיסאווי.

<רוני נויבאואר: הדירוג של החברים בוועדה המייעצת.

<רן נלמד: כדי שלא יהיה מצב שפתאום נשארים בלי חברים.

איתן כבל: מי בעד אישור סעיף (ט)?

איתן כבל: מי נגד?

איתן כבל: בעד אישור הסעיף – פה אחד

איתן כבל: הסעיף אושר.

איתן כבל: אנחנו בסעיף 118.

<רוני נויבאואר: הכנסנו את זה כ-(י).

איתן כבל: בנק הדואר – אושר.

<רוני נויבאואר: עיצום כספי, אושר, נכון?

איתן כבל: כן.

איתן כבל: אושר.

<אביטל סומפולינסקי: זה לא היה עיצום כספי.

<אביטל סומפולינסקי: זה היה עונשי.

<רוני נויבאואר: הסעיף של עיצום כספי, 117(א).

איתן כבל: מה שהוא הקריא, שאמרו עליו שיש אישום פלילי.

<אתי בנדלר: עיצום כספי לא יכול להיות פלילי.

איתן כבל: אני יודע.

<אתי בנדלר: הוא לא עיצום כספי.

<אתי בנדלר: עונשין.

<רוני נויבאואר: אני מדברת על 117(א).

<רוני נויבאואר: אנחנו חוזרים לתחילת הסעיף.

<ארז ניצן: בחוק הישן זה עיצום כספי.

<ארז ניצן: בסכום שלו הוא מפנה לחוק העונשין למרות שזה לא עונשין.

איתן כבל: נכון.

איתן כבל: אני הבאתי דברים בשם אומרם.

<אביטל סומפולינסקי: יש לנו עוד תקופה קצרה, רציתם את הרביזיה.

<אביטל סומפולינסקי: אמרנו שנדון בזה בשעה 2:30.

איתן כבל: סעיף 49(א) ו-50.

איתן כבל: מי בעד הבקשה לדיון מחדש?

איתן כבל: מי נגד?

איתן כבל: בעד – פה אחד

איתן כבל: הבקשה לדיון מחדש אושרה.

<אביטל סומפולינסקי: זה גם יהיה כתוב לתקופה קצרה יותר וגם מעבירים את זה מהשר לנגיד.

<אביטל סומפולינסקי: צריך התייעצות של השר?

<נדין בודו טרכטנברג: לא.

איתן כבל: אפשר להצביע על זה?

<אתי בנדלר: בסעיף 49א(ג) סיפא, לעניין סעיף זה רואים דוח אשראי או חיווי אשראי שחלפו שישים ימים מיום קבלתם כדוח אשראי או חיווי אשראי עדכני אלא אם כן קבע הנגיד תקופה קצרה מזו.

<אתי בנדלר: אותו דבר בסעיף 50.

<אתי בנדלר: גם כאן יהיה הנגיד.

<אתי בנדלר: אלא אם כן קבע הנגיד תקופה קצרה מזו.

איתן כבל: מי בעד?

איתן כבל: מי נגד?

איתן כבל: בעד אישור הסעיפים – פה אחד

איתן כבל: הסעיפים אושרו.

איתן כבל: משרד המשפטים, יש לי הודעה בארבעה עיתונים, בארבע שפות ובכתב ברור.

איתן כבל: אני מבקש לקבל ביום ראשון עד השעה 11:00 את רשימת כל הסעיפים והפסקאות שנשארו לדיון ביום שני.

איתן כבל: דהיינו, 31, 115, 117, וכן את הנוסח המעודכן.

<לאה ורון: בדגש על המילים הנוסח המעודכן.

<רוני נויבאואר: אבל אנחנו לא מעדכנים לאחור.

<רוני נויבאואר: רק שלושת הסעיפים האלה?

<לאה ורון: הסעיפים שנשארו בנוסח מעודכן לפני חברי הוועדה.

<רוני נויבאואר: סעיף 31, זאת רביזיה.

<לאה ורון: אני יודעת ש-31 זאת רביזיה וש-115 הוא סעיף התחילה.

<לאה ורון: תעבירו כדי שיהיה מול עיני חברי הוועדה כל הסעיפים.

איתן כבל: אני רוצה להזכיר את ההתנהלות של יום שני.

איתן כבל: יום שני, מבחינתי לפחות, זה אירוע חגיגי.

איתן כבל: אני מקווה שגם לכל היושבים כאן ולאלה שלא נמצאים כאן.

איתן כבל: אמור להשתתף שר האוצר, מנכ"ל האוצר וכמובן הנגידה.

איתן כבל: שרת המשפטים הוזמנה אבל אני לא יודע אם היא תגיע.

<לאה ורון: הוזמנה אבל ככל הנראה היא לא תגיע.

איתן כבל: שבת שלום לכם.

איתן כבל: סעו בזהירות.

איתן כבל: הישיבה נעולה.